ועדת החינוך, התרבות והספורט, כנסת 25, פרוטוקול מספר 167, 2024-03-04 00:00

יוסף טייב: בוקר טוב, אני מתכבד לפתוח את ישיבת ועדת החינוך, התרבות והספורט

יוסף טייב:  4 במרץ 2024, כ"ד באדר א' התשפ"ד, בנושא הצעת חוק צער בעלי חיים (הגנה על בעלי חיים) (תיקון – איסור על זיווג ומכירה של כלבים וחתולים), של חה"כ יסמין פרידמן וחה"כ חנוך דב מלביצקי

יוסף טייב:       בפתיחת דבריי, כפי שאנחנו, לצערנו בתקופה האחרונה פותחים דיון אחר דיון עם משפחות החטופים ועם החיילים שלנו וכמובן שולחים את תנחומנו למשפחות הנופלים

יוסף טייב:  אירוע קשה בסוף שבוע, החלמה מהירה לפצועים

יוסף טייב:  וכמובן מתפללים להחזרתם ופועלים להחזרתם המהירה של כלל החטופים ללא יוצא מן הכלל

יוסף טייב:  מקווים שעסקה טובה תצא לפועל בצורה המהירה ביותר

יוסף טייב:  משפחות החטופים בבקשה

צביקה ניר: שלום, בוקר טוב

צביקה ניר:  אני אבא של איתן

צביקה ניר:  איתן חטוף

צביקה ניר:  קודם כל אני רוצה למסור כמובן למשפחות הנופלים נחמה גדולה והחלמה מהירה

צביקה ניר:  רפואה שלמה לפצועים ותודה להם על מה שהם הקריבו בשבילנו

צביקה ניר:  אני קודם כל מאוד שמח ומרגיש זכות גדולה להיות בוועדת החינוך, היות ואני חושב שהחינוך זה הנושא הכי חשוב במדינה

צביקה ניר:  אין דבר יותר חשוב מהחינוך

צביקה ניר:  החינוך הוא מפתח להצלחה בכלכלה, בביטחון ובכל יתר הנושאים החשובים

צביקה ניר:  הכול מתחיל מהחינוך, מהבנייה של המחשבות והרגשות הנכונים אצל הדור הצעיר

צביקה ניר:       אנחנו נמצאים במחסור חמור מאוד בתודעה יהודית ציונית לאומית

צביקה ניר:  אם נסתכל מה החלום של בוגר מערכת החינוך בישראל, כמובן באופן כללי, כי לא שאלנו את כולם, אבל מה מדברים ברחוב בסוף מסיבת הסיום בכיתה י"ב, על מה מדברים הבוגרים שלנו

צביקה ניר:  הבוגרים שלנו מדברים על לעשות הרבה כסף, לטייל בחו"ל, טויוטה או מאזדה או לא משנה

צביקה ניר:  בצורה כזאת קשה מאוד להיאחז בארץ ולנצח במלחמות

צביקה ניר:  לעומת זאת, מה החלום של בוגר מערכת החינוך של האויב? למות על הארץ הזאת ולקחת על הדרך כמה שיותר יהודים

צביקה ניר:  אז אנחנו מבינים שזה לא כוחות

צביקה ניר:  בצורה כזו לא ננצח

צביקה ניר:       גדלים היום במדינת ישראל אולי מאות אלפי ילדים שלא יודעים למה אנחנו נמצאים בארץ הזאת

צביקה ניר:  ובאופן כזה לא נוכל לנצח

צביקה ניר:  אם אתה לא מחובר לעבר של העם שלך, אם אתה לא יודע היסטוריה – אז באמת אין סיבה להיות כאן

צביקה ניר:  באמת למה להיות כאן? אם המטרה היא שקט, כדי שבשקט נוכל לצפות בסדרות מטומטמות בנטפליקס – אז לא כדאי להיות כאן, כי זה לא מקום שקט

צביקה ניר:  כדאי למצוא מקום אחר בעולם

צביקה ניר:  והיסטוריה? – בסדר, אז ניקח אבן גדולה מהכותל המערבי, נעשה כיכר בכל מקום אחר בעולם; ניקח אבן ממערכת המכפלה, המבנה ההירודיאני היחיד בעולם שנותר בשלמותו, ונעשה כיכר גם על הדבר הזה; ולא נהיה כאן

צביקה ניר:  ואז יהיה לנו שקט ונוכל להמשיך לחלום לעשות הרבה כסף

צביקה ניר:       כמובן שאני אומר את הדברים בציניות כואבת מאוד, אבל זה המצב

צביקה ניר:  לא יכול להיות שבמדינת ישראל ימשיכו לגדול ילדים שלא יודעים למה אנחנו בארץ הזאת

צביקה ניר:  איך ידענו לחזור לכאן לאחר 2,000 שנה, דווקא לכאן

צביקה ניר:  למה? הדבר הזה צריך להשתנות

צביקה ניר:  את הדבר הזה צריך לבנות בדור הצעיר כדי שהכול יהיה ברור לא רק לנו, גם לאויבים שלנו, שאנחנו לא הולכים לוותר על הארץ הזאת

צביקה ניר:  אין בשבילנו מחיר גבוה מידי כדי לשמור על העם שלנו והארץ שלנו

צביקה ניר:  אנחנו נשלם הכול כדי לשמור על המדינה שלנו ועל הארץ

צביקה ניר:  וכאשר האויב ידע את זה הוא ידע שלא כדאי להתחיל איתנו, כי אנחנו לא פוחדים להילחם

צביקה ניר:  אנחנו לא פוחדים לשלם מחיר

צביקה ניר:  וכאשר האויב ידע את זה הוא לא יעז לתקוף אותנו ובאמת לא נצטרך לשלם מחיר ואז נוכל לחיות בשלום

צביקה ניר:       המסר של פורום תקווה מתחילת הדרך זה שרק כוח ועוצמה לאומית מכניעים את האויב ומשיבים לנו את החטופים

צביקה ניר:  אזרחי ישראל שילמו מספיק בשמחת תורה וב-100 השנים האחרונות על הטרור הערבי

צביקה ניר:  אני רק מזכיר, מאורעות 1921, 29 ו-36

צביקה ניר:  360 יהודים נרצחו, נטבחו, נשרפו, נאנסו, 2,000 נפצעו, לפני שהייתה מדינת ישראל

צביקה ניר:  לפני שהיו את השטחים, לפני שהיו מתנחלים שאשמים בכל

צביקה ניר:  הם לא צריכים סיבות כדי לרצוח אותנו

צביקה ניר:  רק כוח ועוצמה ישיבו לנו גם את החטופים

צביקה ניר:  כך משיבים חטופים

צביקה ניר:  לא משלמים עוד לאויב, גובים ממנו מחיר

צביקה ניר:  תמונת הניצחון בשבילי שראשי החמאס יוצאים מהחורים שלהם, זורקים את הנשק, מרימים ידיים ומתחננים לכוס מים

צביקה ניר:  ושניקח כבר את החטופים שהלכו בשבילם לנטל במקום לנכס

צביקה ניר:      כדי לגדל תפיסה כזאת צריך להשקיע בחינוך מגיל צעיר וכך נוכל לחיות בארצנו בשלום

צביקה ניר:  כל מה שהאויב התקיף אותנו זה בגלל שהוא למד, כי לימדנו אותו שאנחנו חלשים

צביקה ניר:  אנחנו פוחדים לצאת למלחמה, אנחנו יודעים לעשות רק סבבים

צביקה ניר:  אנחנו חיים בתוך גדרות

צביקה ניר:  כולם פה צריכים להסתובב עם נשק

צביקה ניר:  יש לנו מקלט בכל בית

צביקה ניר:  באיזו מדינה בעולם יש דבר כזה? אנחנו זקוקים לכיפת ברזל כדי לשמור על ארצנו

צביקה ניר:  לא חבל על הכסף, תגידו? כל טיל 150,000 דולר

צביקה ניר:  לא חבל על הכסף?      אנחנו ננצח

צביקה ניר:  אנחנו ננצח במלחמה

צביקה ניר:  עם ישראל ייבנה

צביקה ניר:  אנחנו חזקים, עם ישראל חזק

צביקה ניר:  4,000 שנה לא הצליחו להכחיד אותנו, כנראה שגם ב-4,000 השנים הבאות לא יצליחו להכחיד אותנו

צביקה ניר:  אנחנו ניבנה

צביקה ניר:  אנחנו נהיה מאוחדים, אנחנו נשיב את החטופים ואנחנו ננצח במלחמה

צביקה ניר:  תודה לכולם ובשורות טובות לכולנו

יוסף טייב: תודה רבה

יוסף טייב:  אני רק רוצה לומר שהנרטיב הזה שהיה קיים עד ה-7 באוקטובר שכאילו מדובר בדור טיק טוק – לשמחתי התפוצץ לנו בפנים

יוסף טייב:  ואני חושב שהדור הצעיר הוכיח גם את עצמו גם לעם כולו שהרוח בוערת בו

יוסף טייב:  כולם, ללא יוצא מן הכלל, כל אחד בדרכו, פעל, פועל ויפעל כדי לשמור על המדינה הזאת

יוסף טייב:  לשמור אותה יהודית ודמוקרטית

יוסף טייב:  ואנחנו מודים ומוקירים לכל חיילי צבא הגנה לישראל וכוחות הביטחון שבאמת מוסרים נפשם על הארץ הזאת, על העם הזה, כדי לשמור אותו

יוסף טייב:  ועם ישראל לא רק ינצח, עם ישראל כבר מנצח ברוח ובגשם

יוסף טייב:  ורק באחדות מלאה אנחנו נמשיך ונוכיח גם לדור העתיד

יוסף טייב:  כי בסוף הדור הצעיר הזה שהוחזק בנרטיב מסוים כאילו שקוע ברשתות החברתיות וכו' הוכיח בקרב בחזית שהוא חזק, איתן

יוסף טייב:  ואנחנו הולכים לניצחון מוחלט

יוסף טייב:  בבקשה, כן

עדנה גולדשמיט: שמי עדנה גולדשמיט, אשת חינוך

עדנה גולדשמיט:  באתי במיוחד כדי להשתתף בוועדה הזאת

עדנה גולדשמיט:  הייתי אשת חינוך, אני אישאר אשת חינוך, למרות שלפני שלושה חודשים פרשתי מתפקיד הפיקוח

עדנה גולדשמיט:  אני לא נציגת המשפחות, אבל אני נציגה של קולו של אלכס דנציג, חבר ניר עוז, מההיסטוריונים הבכירים שיש בארץ, תאמינו לי, גם אני היסטוריונית

עדנה גולדשמיט:  אלכס בן 76, אחרי ניתוח לב, נחטף ב-7 באוקטובר והוא עדיין שם

עדנה גולדשמיט:  נקווה לטוב

עדנה גולדשמיט:       האדם הזה, אני באתי להשמיע את קולו מפני שאיך שידוע לי משפחתו מתקשה לעמוד בנטל של לנסוע להפגין, לרוץ בשבילים, בצעדות

עדנה גולדשמיט:  וזה אדם ששינה את כל הנרטיב של המסעות לפולין, עיצב את התפיסה של יחסי פולנים יהודים אחרי השואה

עדנה גולדשמיט:  ושינה את חיי

עדנה גולדשמיט:  איש צנוע, יקר, בסנדלים

עדנה גולדשמיט:  גם בגיל 76

עדנה גולדשמיט:       אני רוצה לומר לחברי הכנסת שנמצאים פה, ותודה לך על המסר האחרון, על הנוער

עדנה גולדשמיט:  חבר'ה, הנוער מחכה לכם, חברי הכנסת

עדנה גולדשמיט:  הנוער, תלמידי י"ב, הולך מחר לשים פתק ולהצביע, בשביל מה? הוא רוצה לשמוע את קולכם – למה נלחמים

עדנה גולדשמיט:  השאלה שמרחפת פה מהבוקר, זאת הוועדה השלישית, היא או ניצחון או החזרת החטופים

עדנה גולדשמיט:  אני אומרת כאן שאם זה ממשיך להיות המסר – אז דיננו, אני לא נביאה, אבל אוי ואבוי לנו

עדנה גולדשמיט:  כי אותם חיילים שנלחמים נלחמים כדי לשמור עלינו

עדנה גולדשמיט:  כדי שהכנסת פה תתפקד

עדנה גולדשמיט:  כדי שבית הספר בשדרות ייפתח

עדנה גולדשמיט:  כדי שנחל עוז וניר עוז ימשיכו לעשות חקלאות

עדנה גולדשמיט:  בשביל מה הם נלחמים?      נכון, יש ויכוח ערכי מה קודם למה: כוח, תורת ישראל או דברים אחרים שבשמם אנשים חיים פה

עדנה גולדשמיט:  אני לא חיה בשם תורת ישראל וכו'

עדנה גולדשמיט:  צר לי

עדנה גולדשמיט:  לא בשם זה

עדנה גולדשמיט:  אני אוהבת את הארץ הזאת, שום דבר לא יזיז אותי מפה

עדנה גולדשמיט:  שום דבר, תאמינו לי

עדנה גולדשמיט:  אבל אני יודעת, שזה לא עומד ניצחון מוחץ בכוח

עדנה גולדשמיט:  אנחנו מעלייה ראשונה 1881, אני שומעת שאתה בקיא ב-21 אפילו

עדנה גולדשמיט:  הכוח איננו הכוח היחיד

עדנה גולדשמיט:  הכוח המוסרי, שבשבילו אנחנו כאן, הוא שאזרחי ישראל יכולים לנהל חיים נורמליים

עדנה גולדשמיט:  ואפשר לנהל בתי ספר ואפשר מסר לחיילים, אתם הולכים להילחם כדי להגן על תושבי המדינה ולא להיפך

עדנה גולדשמיט:       אני מבקשת מחברי הכנסת באמת, לקום בבוקר, לקחת מראה קטנה או גדולה, להסתכל ולהגיד מה אמרנו היום, מה עשינו היום כדי לחזק את אנשי החינוך

עדנה גולדשמיט:  כדי לחזק את המסר שאנחנו מדינה ששומרת על אזרחיה ומגנה על אזרחיה

עדנה גולדשמיט:       משפט אחרון שאיננו קשור, תסלחו לי שאני נדחפת

עדנה גולדשמיט:  אני מבקשת מחברי הכנסת לשמור על המחוז שאני ממנו באה ועושה עבודה חינוכית מופלאה

עדנה גולדשמיט:  אולפנות, ישיבות, בתי ספר אזוריים, כפרי נוער, החינוך ההתיישבותי ששר החינוך לצערי אמר לפני שבועיים ביום שלישי בישיבת מטה שהוא מתכוון לעשות רה ארגון ולסגור את המחוז הזה

עדנה גולדשמיט:  צר לי

עדנה גולדשמיט:  אני מקווה שוועדת החינוך תצליח לעצור גם את זה

עדנה גולדשמיט:  לא קשור

עדנה גולדשמיט:  ליבי עם משפחתו של אלכס ולו בשבילו תזכרו אותו, תזמינו אותו לפה, אני מקווה, ותשמעו אישיות יוצאת דופן

עדנה גולדשמיט:  תודה לכם

יוסף טייב: תודה רבה

יוסף טייב:  פורום הגבורה, המשפחות השכולות

יוסף טייב:  הראל, בבקשה

הראל בוצחק: בוקר טוב לכולם, תודה על רשות הדיבור

הראל בוצחק:  שמי הראל בוצחק, אני אח של אושרי בוצחק ז"ל, קצין בסיירת נח"ל שנהרג לפני כחודשיים בעזה

הראל בוצחק:  אני מפורום הגבורה, כמו שציינת

הראל בוצחק:  פורום של משפחות שכולות

הראל בוצחק:  באתי לפה להשמיע את קולו של אחי אושרי, שהוא עכשיו לא יכול לדבר

הראל בוצחק:  קול דמי אחיך צועקים אליי מן האדמה, כמו שכתוב

הראל בוצחק:  אז אני עכשיו משמיע את הקול שלו פה

הראל בוצחק:       אושרי ז"ל, נכנס לבית ראשון, למרות שהוא לא היה צריך, אלא הנגביסט צריך להיכנס ראשון

הראל בוצחק:  נכנס והוא נכנס איתו ממש ביחד, בזוג

הראל בוצחק:  אז הוא ספג את כל הכדורים, הייתה שם היתקלות, ספג את כל הכדורים והציל את כל החיילים שלו, לא משנה מי הם היו

הראל בוצחק:  דרוזים, יהודים, חילוני, דתי

הראל בוצחק:  לא משנה מי

הראל בוצחק:  הוא הגן עליהם וכמובן גם בשביל כל המדינה

הראל בוצחק:  כל מי שתומך במדינה, בשביל זה הוא הקריב את החיים שלו

הראל בוצחק:       אז אני פה רוצה להשמיע את קולו, שתמשיכו לדבר אחדות כל היום

הראל בוצחק:  כל הזמן להזכיר את זה

הראל בוצחק:  כי אני אגיד לכם מחוויה אישית, כשאנחנו ישבנו שבעה, לצערנו

הראל בוצחק:  בשבעה מגיעים אליך אנשים מכל גווני הקשת הפוליטית

הראל בוצחק:  אנשים אפילו דרוזים הגיעו אלינו

הראל בוצחק:  כל האנשים שתומכים במדינה ממש מגיעים

הראל בוצחק:  ואז אתה קם מהשבעה, חוטף את הכאפה

הראל בוצחק:  רואה קצת חדשות, רואה קצת שלטי חוצות, שומע, רואה קצת איך מתנהלת פוליטיקה בשעת מלחמה

הראל בוצחק:  וזה מפלח לנו את הלב

הראל בוצחק:  אז אני רוצה להשמיע פה את הקול שתמשיכו את האחדות הזאת, לדבר על זה כל היום

הראל בוצחק:  אולי גם לחקוק חוקים בנושא, זה הדבר הראשון

הראל בוצחק:       הדבר השני שאחי אושרי ז"ל נהרג בשביל הביטחון שלנו, כמו שעדנה אמרה, שאנחנו נחיה פה בביטחון

הראל בוצחק:  ואני רוצה להשמיע פה את קולו שהמלחמה הזאת לא תיפסק

הראל בוצחק:  אנחנו יודעים, יש לחצים מחו"ל, יש לחצים פנימיים אולי

הראל בוצחק:  ואני פה בא להשמיע את קולו, שקולו לא יכול להישמע אז אני מרגיש מחויב, שהוא נלחם בעזה

הראל בוצחק:  הוא נלחם בשביל הביטחון

הראל בוצחק:  אין ביטחון בדרום, אין בצפון

הראל בוצחק:  ואל תפסיקו את המלחמה הזאת, תמשיכו אותה עד הסוף, עד שיהיה ביטחון גמור

הראל בוצחק:  שזה אומר גם להיכנס לרפיח אם צריך

הראל בוצחק:  לא אם צריך; צריך

הראל בוצחק:       וכמובן לגבי שחרור החטופים, זה פשוט שלא לגמור את המלחמה עד לדבר הזה

הראל בוצחק:  אבל עכשיו יש דיבור על עסקה

הראל בוצחק:  ועסקה של חודש וחצי חודשיים אולי שאין לחימה

הראל בוצחק:  אז אני אומר, כמו שאנחנו בכנסת כל הזמן מראים את התמונות של החטופים אז אני בא פה להציג את התמונות של האנשים שנפלו פה בשביל המלחמה

הראל בוצחק:  וכמו שאנחנו צריכים לחשבן את זה, אולי את מספר הימים שאנחנו צריכים בשביל עסקה להביא קצת חטופים, אז אני רוצה להציג את הצד הזה שאח שלי כבש את השטח בעזה

הראל בוצחק:  ואם אנחנו ניסוג ממנו עוד דם צריך להישפך ועוד משפחות שכולות

הראל בוצחק:  אז אני רוצה רק לייצג את הצד הזה

הראל בוצחק:  שאנחנו כל הזמן צריכים לראות מול עינינו את המשפחות השכולות וכמובן את הפרצופים של האנשים שנפלו פה ואחי אושרי הוא אחד מהם

הראל בוצחק:  אז תודה רבה ושנשמע בשורות טובות, אמן

יוסף טייב: תודה רבה

יוסף טייב:  יש עוד מישהו ממשפחות החטופים שרוצה? טל, בבקשה

טל גלבוע: אני טל גלבוע, אני דודה של גיא גלבוע דלל, שנחטף מהמסיבה בנובה ב-7 באוקטובר יחד עם החבר הכי טוב שלו אביתר דוד

טל גלבוע:  שני חבריהם נרצחו, רון ועידן

טל גלבוע:  אח שלו הגדול היה גם המסיבה

טל גלבוע:  אני נסעתי באותה שבת ב-16:00 להביא אותו ממשטרת אופקים והחזרתי אנשים ששוטרים ביקשו ממני גם לעשות הסעות לשדרות

טל גלבוע:  ובזמן שיש מחבלים סביבנו, אנחנו נסענו

טל גלבוע:  אבל כאשר אנשים שואלים אותי היום למה נסעתי אז לי היה חשוב להביא לאחותי בן אחד הביתה לפחות

טל גלבוע:       היום שמתי תמונה של גיא פותח את הדלת בבית

טל גלבוע:  זו תמונה שבאמת צולמה לפני לא הרבה זמן

טל גלבוע:  וכתבתי כמה דברים ל-150 הימים

טל גלבוע:  אנשים שואלים אותי כל הזמן מה שלומך, מה שלום אחותך

טל גלבוע:  ולוקח לי זמן לענות

טל גלבוע:  אני לא יודעת לענות

טל גלבוע:  לפני 150 ימים התהפכו עלינו החיים

טל גלבוע:  השנייה הזאת שבה ראיתי את גיא שלנו כפות בעזה, חולצתו קרועה, עיניו פעורות באימה

טל גלבוע:  הפער בין המוזיקה השמחה שליוותה את הסרטון, שיר הלל למוחמד דף, יימח שמו, וחמישה גברים, וביניהם גיא

טל גלבוע:  הפער המטורף הזה הוא זה שנפער בלב של כולנו

טל גלבוע:  השנייה הזאת שחילקה את החיים שלנו ללפני ואחרי

טל גלבוע:       כל מה שקרה אחר כך הוא בליל במוח שלי

טל גלבוע:  הצעקות, הבכי, מד"א ואחותי על הרצפה וזועקת 'למה, למה למה?'

טל גלבוע:  ואני, שרגילה להזיז הרים, לא מפחדת, רצה ושועטת, מוצאת את עצמי חסרת אונים

טל גלבוע:  מתפללת יום יום ומקווה שנפתחים שערי שמיים ואלוהים שומע אותי בבקשה אחת, רק תעשה שיחזור חי ובריא

טל גלבוע:  לפני יומיים חלמתי שאני נכנסת לעזה ומוצאת את גיא

טל גלבוע:  כמה התרגשתי בחלום

טל גלבוע:  ניסיתי באותו חלום לצלם תמונה לאחותי, כדי להרגיע אותה ואת אילן שגיא בסדר

טל גלבוע:  כאשר אומרים לי שם שהגיע הזמן ללכת אני תופסת את גיא ואומרת שאצא רק איתו

טל גלבוע:  אם הוא לא יוצא, אני נשארת איתו

טל גלבוע:  התעוררתי ונחת עליי עצב ענק

טל גלבוע:  זה היה רק חלום וגיא לא לידינו ואני לא תופסת אותו ולא נשארת לידו

טל גלבוע:       כשאתם שואלים אותי מה שלומי או כל אחד מהמשפחה שלנו, התמונה הזו, זה הדבר היחיד שעומד לנו בראש, גיא בדלת

טל גלבוע:  אף אחד מאתנו לא חשב שיעברו 150 ימים

טל גלבוע:  לא חשבנו שנדרש לכל כך הרבה כוחות לשמור על תקווה ואמונה, כי באמת שאין שום ברירה אחרת

טל גלבוע:  אני אמשיך לשלוח לגיא הודעות לפלאפון "תהיה חזק"

טל גלבוע:  ואמשיך להתפלל עליו ועל אחותי מירב ועל גיסי אילן, שאלוהים ישלח להם כוחות על

טל גלבוע:  אמשיך להתפלל לרגע זה שגיא בדלת, לרגע שנחבק אותו

טל גלבוע:  בחיים שלי לא רציתי משהו כמו את זה

טל גלבוע:  בחיים שלי לא התפללתי עבור משהו כמו שאני מתפללת עבור זה

טל גלבוע:  בחיים לא כאב לי כמו זה

טל גלבוע:  בחיים לא מצאתי את עצמי מלאת אמונה ותקווה כמו באסון הזה

טל גלבוע:       תודה לכל מי שעובד יומם וליל להחזיר לנו את גיא, להחזיר את כולם הביתה

טל גלבוע:  תודה לכם, יש לנו עם מדהים ומיוחד

יוסף טייב: תודה רבה

יוסף טייב:  ונסכם עם תפילה שנוכל בקרוב מאוד לראות את כלל החטופים בריאים ושלמים חוזרים לחיק משפחתם

יוסף טייב:       לפני שאנחנו צוללים לתוך הצעת החוק, יסמין, יש הצעה מהייעוץ המשפטי לוועדה למזג את הצעות החוק

יוסף טייב:  זה בסדר מבחינתך? אוקיי

יוסף טייב:  אז אנחנו נעבור להצבעה למיזוג הצעות החוק של חה"כ חנוך דב מלביצקי, 4177/25 ושל חה"כ יסמין פרידמן 2130/25

יוסף טייב:  מי בעד? מי נגד? מי נמנע?      

יוסף טייב: המיזוג אושר

יוסף טייב: הצעות החוק יתמזגו

יוסף טייב:       אני מבין שחה"כ חנוך מלביצקי בדרך

יוסף טייב:  אנחנו נתחיל, אדוני סגן השר, בבקשה דברי פתיחה

משה אבוטבול: כן, משהו קצר לומר, באמת ראשית למשפחות היקרות שמן הסתם יוצאות כעת לעוד ועדות כדי להביע את הצורך הדחוף שכולנו ניתן את דעתנו

משה אבוטבול:  אבל גב' טל גלבוע, שהיא גם חלק אינטגרלי מתוך הכאב, נמצאת איתנו בדיון כאחת שמקדמת מטעם ראש הממשלה את כל הדיונים של הגנה על בעלי חיים

משה אבוטבול:       אומר שוב, אמרתי גם חלק מהדברים מעל בימת הכנסת כאשר הגיעה הצעת החוק לשם

משה אבוטבול:  אני רוצה גם להודות ליסמין שיחד איתי פועלת בנושא הזה

משה אבוטבול:  זה תחום שאני ממונה עליו באופן ישיר על ידי שר החקלאות אבי דיכטר בכל הנושא הזה של צער והגנת בעלי חיים

משה אבוטבול:  ואני שמח שגם נוצר פה שיתוף פעולה מבורך ומדהים גם של חנוך מצד אחד, גם של נאור מצד שני

משה אבוטבול:  וכמובן שגב' יסמין שהיא בעצם מאוד מלווה את כל החוקים האלה יחד עם גב' טל גלבוע וכל החברים יחד

משה אבוטבול:       המיזוג הזה, זה לא רק מיזוג של הצעות חוק; הייתי אומר שזה מיזוג של אופוזיציה וקואליציה שיודעים להתאחד לרווחתם של בעלי החיים

משה אבוטבול:  אנחנו כמובן נמשיך הלאה ללוות את זה

משה אבוטבול:  אני מאמין שבמהלך השבוע גם החוק יועלה ויתקדם גם כן אולי לכנסת

משה אבוטבול:  ונצטרך שם גם להגיע להצבעות בנושא הזה

משה אבוטבול:  אבל הנה מה טוב ומה נעים שבת אחים גם יחד

משה אבוטבול:  כאשר יש קונצנזוס בנושא הזה, אז זה באמת נותן מוטיבציה לכל אנשים, גם בקואליציה, גם באופוזיציה להצביע, כאשר רואים ייחוד ושיתוף פעולה כזה

משה אבוטבול:  כך צריך להיות לגבי כל החוקים בכל וכל הנושא של רווחת בעלי החיים צריך שזה יהיה נושא שבקונצנזוס

משה אבוטבול:  חילוקי דעות כאלה ואחרים הם ברורים

משה אבוטבול:  אבל בעניינים אחרים הס להזכיר, פוליטיקה לא קשורה לרווחתם וחייהם של בעלי החיים

משה אבוטבול:  ציינתי את זה עשרות פעמים מאז היבחרי לתפקיד

משה אבוטבול:  שנושא של בעלי החיים זה לא רק בקונצנזוס, זה מעוגן גם בספר החוקים שלנו, חוקי החוקים, שזה בתורה

משה אבוטבול:  כמה צריך להגן על בעלי החיים, כמה צריך לשמור, שלא לבזות אותם מצד אחד, לא לצייר אותם

משה אבוטבול:  ואז מה שנותר לי זה בעצם לקחת את הטכניקות הנפלאות שקיימות היום בחוק כדי להקל על סבלם וצערם על בעלי החיים

משה אבוטבול:       וגם הדברים שאנחנו פה מדברים עליהם, עד כמה שהם נראים כאילו מה הקשר, כאשר מעמיקים מבינים שיש לבעל החיים צער מכל דבר ודבר שהוא לא בעצם נועד לחייו

משה אבוטבול:  לכן התורה גם כן ציוותה "לא תחרוש בשור וחמור יחדיו"

משה אבוטבול:  למה? כי הכוחות של השור הם שונים מהכוחות של החמור והשור יותר מאיץ את דרכו בחרישה

משה אבוטבול:  החמור פחות

משה אבוטבול:  ואז נוצר שהחמור סובל

משה אבוטבול:  אפילו על דבר כזה שאדם מן הצד הזה אומר מה, נכנסים לדקויות? כן, התורה נכנסת לפרטי פרטים כדי להקל על צערם של בעלי החיים

משה אבוטבול:  ואני שמח שיש מאות ארגונים בארץ שהם יחד בקונצנזוס אחד מלא

משה אבוטבול:  אנחנו נשמר את כבודם ואת סבלם, נמנע את סבלם של אותם בעלי החיים

משה אבוטבול:      שאו ברכה, מגישי החוק, בעזרת השם

משה אבוטבול:  כמובן המיזוג הזה מיזוג מבורך

משה אבוטבול:  וחנוך, תם ולא נשלם

משה אבוטבול:  תתחיל להביא עוד חוקים טובים יחד עם גב' פרידמן יסמין

משה אבוטבול:  יחד קח איתך עוד אנשים, קואליציה אופוזיציה, כולנו למען החיות

משה אבוטבול:  כדי שניתן לחיות לחיות

משה אבוטבול:  תודה רבה

יוסף טייב: אדוני סגן השר, אני רק אגיד שצר לי על תושבי בית שמש, אבל שמחים שאתה נשאר פה איתנו ושאתה תוכל להמשיך ללוות את הנושאים האלה

יוסף טייב:  שמחה גדולה לאזרחי ישראל בכללותם

משה אבוטבול: אני מודה לך

משה אבוטבול:  ויוסי, תודה על הדיון

משה אבוטבול:  אני מעריך את מה שאתה, מנהל אותנו טוב וטוב שהחוק הזה צער בעלי חיים נמצא אצלך

משה אבוטבול:  ואולי יכול להיות שאני פה כדי שאם אני לא אהיה פה אז יהיה לחלק צער בעלי חיים, אז לכן אני כן נשאר אתכם בכנסת

יוסף טייב: שמחים על כך

יוסף טייב:  חנוך, בבקשה

חנוך דב מילביצקי: תודה אדוני יושב-הראש, תודה לכולם

חנוך דב מילביצקי:  אני אהיה קצר, כי אני צריך לעלות להצבעות בוועדת כספים

יוסף טייב: אתה יכול לשלוח את יסמין במקומך

חנוך דב מילביצקי: אפרופו חוקים נוספים, יש חוק ביחד עם נאור שירי ויצחק קרויזר שהולך לדיון בוועדת כספים אחרי התקציב, לגבי הגבייה של מיסים מחברות, הרשתות החברתיות שמשלמות פה כלום ושום דבר

חנוך דב מילביצקי:  אז זה גם יוזמה משותפת ויש הרבה יוזמות משותפות

חנוך דב מילביצקי:       קודם כול תודה ליסמין שהעלתה את כל הנושא הזה בפניי

חנוך דב מילביצקי:  אני לא הייתי מודע לו, אני מוכרח לציין, על כל הנושא של מה שנקרא מטחנות כלבים

חנוך דב מילביצקי:  ואני שמח שאנחנו מתכנסים לנושא הזה

חנוך דב מילביצקי:  יש הרבה דאגה

חנוך דב מילביצקי:  קיבלנו הרבה פניות

חנוך דב מילביצקי:  אז חשוב להבין שאנחנו לא הולכים לטפל בכל המקומות שעובדים כמו שצריך

חנוך דב מילביצקי:  בכל בתי הגידול המוסדרים, בכל הכלבים המתועדים, כך זה נקרא, נכון יסמין? בכל הנושא של כוחות הביטחון

חנוך דב מילביצקי:  כלבי נחייה לעיוורים

חנוך דב מילביצקי:  כל הדברים הללו בסדר

חנוך דב מילביצקי:  מה שמעניין אותנו זה כל אלה שמגדלים כלבים בתנאים לא תנאים, כדי להרוויח כסף

חנוך דב מילביצקי:  ולא דואגים גם לא לתנאים בסיסיים

חנוך דב מילביצקי:  זה מה שאנחנו נרצה לקדם

חנוך דב מילביצקי:       דיברתי עם מנכ"ל משרד החקלאות, עם אורן, ואני מבין שיש לכם הרבה תקנות שאתם רוצים להביא והרבה דברים כאלה, שעשיתם הרבה עבודה

חנוך דב מילביצקי:  זה מצוין

יוסף טייב: רק אעדכן אותך שיש הרבה תקנות שגם צריכות להגיע לוועדה – שלא מגיעות

חנוך דב מילביצקי: אז זהו, מה שבאמת גם דיברתי על זה עם המנכ"ל, שאנחנו המטרה שלנו לעשות, וזה פשוט להכניס את זה לאיזה לוח זמנים שאנחנו נדע ונקדם את זה כמה שיותר מהר

חנוך דב מילביצקי:  שכל דיון אנחנו נדע מה קורה בדיון הבא ונתקדם הלאה

חנוך דב מילביצקי:  אין לנו מטרה פה למרוח את זה על פני שנה וחצי

חנוך דב מילביצקי:  אנחנו רוצים לסיים את האירוע הזה כמה שיותר מהר, כי חיות סובלות

חנוך דב מילביצקי:  נורא פשוט

חנוך דב מילביצקי:  ואנחנו רוצים לאפשר את הפתרון הזה כמה שיותר מהר

חנוך דב מילביצקי:  שכחתי משהו, יסמין?     

יסמין פרידמן: לא, אתה עשר

חנוך דב מילביצקי: אז תודה רבה ואני לשירותכם אם צריך

יוסף טייב: בהצלחה

יוסף טייב:  חה"כ יסמין פרידמן, בבקשה

יסמין פרידמן: תודה רבה לסגן השר וליו"ר הוועדה ולכל מי שהגיע לדיון הזה

יסמין פרידמן:  זה כל כך משמעותי לנו שהחקיקה הזאת עברה בטרומית

יסמין פרידמן:  אנחנו חולמים על החקיקה הרבה זמן

יסמין פרידמן:  ואין צורך שאני אציג עוד פעם את החקיקה ואת המטרות שלה

יסמין פרידמן:  אני פשוט אספר שאתמול נפגשתי למשך יותר משעתיים עם הצוות המקצועי במשרד החקלאות

יסמין פרידמן:  קדמה לזה גם פגישה עם הצוות המקצועי של הוועדה

יסמין פרידמן:  ואנחנו מנסים באמת להגיע לאיזה שהוא נוסח

יסמין פרידמן:       אז ברשותך, יש שלושה סעיפים בערך שעליהם אנחנו לא מסכימים

יסמין פרידמן:  משרד החקלאות רוצה להביא עוד תקנות, עוד דברים שהם חושבים

יסמין פרידמן:  מה שהם רוצים אני מוכנה להכניס להצעת החוק

יסמין פרידמן:  אין לי שום בעיה להוסיף על הצעת החוק עוד תקנות ועוד הגבלות, הכול מתקבל

יסמין פרידמן:       והדברים שעליהם לא הצלחנו להסכים ואולי כדאי שנפתח עליהם פה את הדיון הם: א', הטענה של משרד החקלאות שיש קושי לאתר ולהוכיח שנעברה עבירה

יסמין פרידמן:  והתשובה שלנו שיש מגוון של חקיקה פלילית שנוגעת לעבירות שנעשות במחשכים ובבתים פרטיים

יסמין פרידמן:  כמו בעצם עבירות של איסור התעללות בבעלי חיים

יסמין פרידמן:  וזאת לא הסיבה לאסור את זה בחוק, זה שקשה

יסמין פרידמן:  באותה מסגרת נטענה טענה שקשה לזהות את הפושע, אין מספיק סמכויות

יסמין פרידמן:  משרד החקלאות לא יכול לאתר פושעים באינטרנט

יסמין פרידמן:  הם יכולים להתחזות למישהו אנונימי

יסמין פרידמן:  ולכן אנחנו מציעים גם לשנות את החוק כדי לתת לכם את הסמכויות האלה אם צריך

יסמין פרידמן:       ב', נושא נוסף שיש עליו חילוקי דעות, זה כל הנושא של הייבוא

יסמין פרידמן:  יש איזה משהו קצת לא ברור

יסמין פרידמן:  שיש איזה הסכם סחר לייבוא כלבים וחתולים, שזה משהו שאם הוא קיים אז הייתי רוצה לדעת, כי זה באמת הזוי

יסמין פרידמן:  ייבוא וגידול לא קשורים להסכמי סחר

יסמין פרידמן:  לשירות הווטרינרי יש שיקול דעת

יסמין פרידמן:  זאת אומרת היום השירות הווטרינרי יכול להחליט בעצמו לאסור ייבוא

יסמין פרידמן:  יש להם את הסמכות הזאת

יסמין פרידמן:      ג', עלתה טענה שאנחנו ממש לא מסכימים איתה

יסמין פרידמן:  לא מסכימים איתה זו מילה עדינה

יסמין פרידמן:  שיש חשש שתוך חמש שנים לא יהיו כלבים

יסמין פרידמן:  אין חיה כזאת

יסמין פרידמן:  זה אפילו לא משהו שהוא לדיון

יסמין פרידמן:  זה לא ריאלי, זה מנותק, זה לא

יסמין פרידמן:  עלתה טענה גם של חופש העיסוק

יסמין פרידמן:  חופש העיסוק אינו מתיר ואינו גובר על גרימת סבל לבעלי חיים

יסמין פרידמן:  ולכן חופש העיסוק הוא לא רלוונטי פה

יסמין פרידמן:  כמו שהוא לא היה רלוונטי ובג"ץ פסק את זה בנושא פיטום האווזים

יסמין פרידמן:      ד', דבר אחרון, עלה איזה נושא של תקציב, שאנחנו לא רואים איך הוא קשור

יסמין פרידמן:  המקור התקציב

יסמין פרידמן:  החוק היום קובע שהאחריות התקציבית היא על עובר העבירה

יסמין פרידמן:  אז לא מדובר פה בסעיף תקציבי

יסמין פרידמן:      אלה הנקודות

יסמין פרידמן:  זהו, אני סיימתי

יוסף טייב: תודה רבה

יוסף טייב:  צח, בבקשה

צבי יהודה: האמת כפי שנאמר פה, מוזגו שתי הצעות חוק, דומות אך לא זהות לחלוטין

צבי יהודה:  הן מעלות מספר סוגיות שראוי באמת לפתוח אותן לדיון

צבי יהודה:  גם מצד המציעים וגם מצד גורמי המקצוע

צבי יהודה:  בין היתר השאלה הראשונה שאולי כדאי לשאול, כי היא יכולה, התשובות עליה יכולות להוביל את שאר הדיונים, זה באמת הקשר בין הסעיפים בהצעות החוק האלה לבין המטרות

צבי יהודה:  ובאופן ספציפי האם האמצעים מממשים את המטרה

צבי יהודה:  אחת המטרות הבולטות שהוזכרו כאן זה, ושוב, היא לא היחידה, איך טיפול בהגבלת זיווג ומכירה של כלבים וחתולים גזעיים יכולה לצמצם את התפשטותם של חיות משוטטות בארץ

צבי יהודה:  ושאר המטרות שמוזכרות בדברי ההסבר של הצעות החוק

צבי יהודה:       ואז גם האם יש למשרדים או למציעים איזה שהם הסדרים חלופיים שהם יכולים להציע לפתור את הבעיות ואת הקשיים שכפי שאנחנו מבינים אכן קיימות בשטח

צבי יהודה:  הצעות החוק האלה באמת נועדו להתמודד עם קשיים אמיתיים ובעיות אמיתיות

צבי יהודה:  השאלה האם הצעות החוק כפי שהן כרגע מנוסחות אכן פותרות את הבעיות שהן מבקשות לפתור

צבי יהודה:  ופה אני חושב שכדאי לפתוח את הבמה

יסמין פרידמן: יש מצגת שמסבירה את זה ממש אם תרצו

קריאה: אין לנו את זה

יוסף טייב: אין מצגת

יוסף טייב:  משרד החקלאות, ד"ר דגנית בן דב, בבקשה

יוסף טייב:  קודם כל חשוב לי לשמוע מה עמדת המשרד כלפי אותן הצעות חוק ואז נתקדם

בן דב: בוקר טוב לכל הנוכחים

בן דב:  אני חושבת שמיותר להגיד שהמטרה היא מטרה משותפת

בן דב:  בחלקים גדולים מאוד מהעולם המערבי יש בעיה של ריבוי יתר של כלבים וחתולים

בן דב:  בעיית ריבוי יתר מביאה לזה שחלק מבעלי החיים האלה מתים ומומתים בהיעדר בית שיהיה מוכן לאמץ אותם ולקלוט אותם

בן דב:  וברור לכולם שיש קשר בין המקורות של הבעיה להיקף שלה ולהכרח העצוב בפתרונות הלא נחמדים שכוללים גם המתה של בעלי חיים

בן דב:       אבל יש לנו חילוקי דעות על הדרך

בן דב:  אנחנו חושבים שהדרך כמו שהיא מוצגת בהצעת החוק היא דרך לא נכונה, לא אכיפה

בן דב:  היא תוקפת חלקים מסוימים של הבעיה, אבל הם לאו דווקא חלקים המורכבים והקשים שלה

בן דב:  יש בתי גידול מוסדרים, יש בתי גידול פיראטיים

בן דב:  לבתי הגידול הפיראטיים מאוד מאוד קשה להגיע

בן דב:  אלה אנשים שעוברים על חלק גדול מהחוקים

בן דב:  הם עובדים בלי רישוי עסק, הם מוכרים בלי חשבוניות ובלי קבלות

בן דב:  בחלק גדול מהמקרים מגדלים תוך כדי עבירות קשות, גם על חוק צער בעלי חיים, גם על החוק על הסדרת הפיקוח על כלבים, גם על פקודת הכלבת

בן דב:  מסכנים את הציבור בהפצת מחלות

בן דב:  לפני כמה שנים נמצאה מחלה מדבקת של כלבים שיכולה להדביק גם בני אדם בשם ברוצלה קניס

בן דב:  זו מחלה שפוגעת באיברי הרבייה

יסמין פרידמן: שהגיעה בייבוא, חשוב לציין

בן דב: סביר להניח שהיא הגיעה בייבוא

בן דב:  זו השערה סבירה, אבל לא חד משמעית

בן דב:  אבל היא כבר פה

בן דב:  והמחלה הזאת קיימת בהרבה מאוד מדינות בעולם

בן דב:  גם במדינות פחות מפותחות, גם במדינות יותר מפותחות

בן דב:  כלבת אין מה להגיד, כלבים שלא מחוסנים כנגד כלבת מסכנים את כל בני האדם שבסביבה שלהם ובעלי חיים שבסביבה שלהם

בן דב:       אבל אנחנו חושבים שכמו שההצעה הונחה היא מחטיאה את המטרה

בן דב:  היא לא ניתנת לאכיפה

בן דב:  ונכון, יש הרבה חוקים שיש קשיים לאכוף אותם, אבל מהיכרותנו עם השטח זה יהיה מאוד בלתי אפשרי

בן דב:  אנחנו חושבים שההצעה שנבנתה אצלנו במשרד היא הצעה נכונה יותר

בן דב:  להגביר אכיפה, לחייב סימון, להקדים את הגיל

יוסף טייב: מה נעשה היום באכיפה?     

קריאה: כלום

יוסף טייב: שאלתי את דגנית

יסמין פרידמן: לא, זה חוקי היום

יוסף טייב: אני שואל את דגנית

יוסף טייב:  היום לא חוקי למי שעובד בלי רישיון עסק

בן דב: אכיפה של רישוי עסק היא אכיפה של הרשויות המקומיות

קריאה: גם של השירות הווטרינרי

בן דב: בהקשר הזה אני מקווה שהרשויות המקומיות יוכלו להגיד

יוסף טייב: אין למשרד היום שום סמכות?     

קריאה: יש למנהל השירות הווטרינרי

יוסף טייב: חברים, תודה רבה

יסמין פרידמן: לא, אבל כדאי שתדע, יוסי, את האמת

בן דב: אין סמכות לאכוף רישוי עסק

בן דב:  יש סמכות לאשר עסק אם הוא עומד בתנאים

קריאה: יש סמכות בחוק רישוי עסקים למנהל השירות הווטרינרי

יוסף טייב: סליחה, אני אתן לכל אחד להגיב; אבל כרגע אני רוצה לשמוע את עמדת המשרד

יוסף טייב:  יש לי שאלות מאוד נוקבות ואני רוצה לקבל עליהן תשובות

יוסף טייב:       היום, מעבדה פיראטית שמרביעה סוג כזה של כלבים

יוסף טייב:  מגיע אליכם מידע שאכן הוא עובד ללא רישיון

יוסף טייב:  מה הסמכויות שיש לכם כדי להביא - - -     

בן דב: אז בוא נפריד בין רישוי עסק לבין הפרה של חוק צער בעלי חיים או החוק להסדרה

יוסף טייב: או שניהם יחד

בן דב: והרבה פעמים זה הולך ביחד

בן דב:  הפרה של חוק צער בעלי חיים יש סמכויות, יש סמכויות להגיע, לתפוס את בעלי החיים ועשינו את זה לא פעם ולא פעמיים

בן דב:  אבל חלק מהם עובדים במחתרת ומאוד קשה להגיע לפרטים על איפה נמצא בית הגידול

בן דב:       לגבי רישוי עסק, נתינת האישור שהעסק עומד בדרישות יש למשרד החקלאות

בן דב:  אבל נותן האישור הוא הרשות המקומית

בן דב:  ורק לנותן האישור יש סמכות לשלול את האישור

בן דב:  אני לא משפטנית, אני וטרינרית

בן דב:  אבל ממה שאני מכירה למנהל השירותים הווטרינריים אין סמכות לשלול רישוי עסק למעט מעט מאוד עסקים שמוגדרים בחקיקה ולמנהל יש סמכות

יוסף טייב: האם ישנו חשש לווטרינרים להגיע לאותם מעבדות או לאותם מקומות שאכן מתבצעת העבירה

יוסף טייב:  הגיעה לאוזניי שיש סיבות כאלה ואחרות שיש חשש לווטרינר להגיע בגלל שמדובר במשפחות פשע במקומות מסוימים

יסמין פרידמן: יכול להיות, כן

בן דב: יושב פה ד"ר אבי צרפתי, נציג ארגון הרופאים הווטרינריים ברשויות המקומיות ואני בטוחה שהוא ישמח להרחיב על זה

בן דב:  אבל בחלק גדול מהמקרים אנחנו מגיעים ביחד, נציגים של השירותים הווטרינריים במשרד החקלאות, של יחידת הפיצוח של משרד החקלאות

יסמין פרידמן: וגם הם יכולים לבקש ליווי מהמשטרה

בן דב: של המשטרה אם צריך ושל הרשות המקומית

יוסף טייב: כמה מקומות כאלה סגרתם בשנים האחרונות?     

בן דב: אנחנו סגרנו, אם אנחנו סופרים גם חתולים, בשנים האחרונות חמישה או שישה בתי גידול

יוסף טייב: וכמה קיימים לידיעתנו?     

בן דב: אף אחד לא יודע

בן דב:  הרבה פעמים אנחנו מקבלים תלונה מאנשים שמספרים שהם יצרו קשר והבעלים של המקום או המוכר סיפר להם איזה סיפור מוזר ונפגש איתם בתחנת דלק בחניון של קניון, בבית קפה

בן דב:  ויש קושי להגיע למקומות

יסמין פרידמן: יוסי, צריך לעשות הפרדה

יסמין פרידמן:  יש מה שנקרא ממש חוות פיראטיות

יסמין פרידמן:  הרבה מושבים בצפון

יסמין פרידמן:  פשוט בהאנגרים חשוכים כלובים, כלובים, כלובים

יסמין פרידמן:  אוקיי? שזה הרבה, מי שבאזור יודע שזה קיים

יוסף טייב: את יודעת עליהם?     

יסמין פרידמן: אני יודעת על חלק, כי אני מקבלת דיווחים כל הזמן

יוסף טייב: המשרד יודע על אותן מעבדות פיראטיות?     

בן דב: אנחנו לא קיבלנו מידע מחברת הכנסת

יסמין פרידמן: אתה שואל אותי? אני סוגרת חוות?      

יוסף טייב: שמך בבקשה, אם תוכל לענות בבקשה

ד"ר לזר ג'רסי: ד"ר ג'רסי לזר

ד"ר לזר ג'רסי:  אני סגן יושב ראש ההתאחדות

ד"ר לזר ג'רסי:  הרבה פעמים ועם כל הכבוד, הרבה משפטים פה נזרקים בצורה דמגוגית

ד"ר לזר ג'רסי:  אני מאמין שמשרד החקלאות ברגע שהוא מקבל חווה פיראטית, אני יודע ואני מכיר את הווטרינרים שעובדים שם, הם עושים את העבודה שלהם נאמנה וסוגרים את המקומות

ד"ר לזר ג'רסי:       כמו שהיא אמרה, עולם הפשע מעורב בזה

ד"ר לזר ג'רסי:  אנשים מתוחכמים

ד"ר לזר ג'רסי:  החוות האלה לא נמצאות בגבולות מדינת ישראל, יותר קל להם להיות מעבר לקו הירוק ולהעביר את הכלבים לפה

יסמין פרידמן: אתה יודע שרוב המקומות הם מעבר לקו?      

ד"ר לזר ג'רסי: כן

יסמין פרידמן: לא, נכון?     

ד"ר לזר ג'רסי: הרבה פעמים אני יודע על מקומות שהם מעבר לקו הירוק

ד"ר לזר ג'רסי:  כי אנשים למדו שלא לגדל פה זה יותר טוב וגם יותר זול מבחינת המיקום ומבחינת הגידול

קריאה: אתה מוזמן לשכונת התקווה בתל אביב

ד"ר לזר ג'רסי: פשוט להגיד שאנחנו התאחדות הישראלית לכלבנות עובדים בחינוך נכון, בעבודה נכונה

ד"ר לזר ג'רסי:  עולם הכלבנות הוא עולם יפה, יש גם צד יפה בעולם הזה

ד"ר לזר ג'רסי:  יש נוהגים צעירים, ילדים שיש להם ליגה של נוהג צעיר

ד"ר לזר ג'רסי:  הכול נעשה בהתנדבות

ד"ר לזר ג'רסי:  יש בקרה

ד"ר לזר ג'רסי:  לנו יש ספר גידול, יש תעודת זהות לכל כלב שנולד במדינת ישראל

ד"ר לזר ג'רסי:  לנו יש בקרה

ד"ר לזר ג'רסי:  הסיפור של הברוצלה לדוגמה

ד"ר לזר ג'רסי:  ביקשנו ממשרד החקלאות של נושא הברוצלה, אם הוא בא מחו"ל, שיהיה איסור להביא כלבים ללא אישור שיש להם בדיקה שהם נקיים מברוצלה

ד"ר לזר ג'רסי:  עד היום לא חוקק שום דבר בנושא הזה

יסמין פרידמן: זה חוק בשביל זה

יסמין פרידמן:  דורשים את זה

ד"ר לזר ג'רסי: אנחנו בהתאחדות אוסרים לקבל כלב ייבוא מחו"ל אם הוא לא מציג במסמכים שלול שהוא נקי מברוצלה

ד"ר לזר ג'רסי:  אנחנו עובדים לרווחת בעלי החיים

ד"ר לזר ג'רסי:  לבוא היום ולהגיד החוק הזה הוא חוק מצוין מבחינת הרעיון שלו והמטרות שלו, אבל הוא לא נוגע בבעיה העיקרית

ד"ר לזר ג'רסי:  כי אם היום יש לנו תאונות דרכים ומתים אנשים בכבישים, החוק הזה הוא דומה לזה שאני אבוא ואגיד אין יותר רכבים פרטיים, נוסעים רק באוטובוסים

ד"ר לזר ג'רסי:  זה לא, צריך לעשות את החקיקה בצורה כזאת שהיא גם תהיה ישימה

ד"ר לזר ג'רסי:  החוק בא ואומר תהיה החרגה וכולם פה מסכימים שאת ההתאחדות ואת האנשים שהם בסדר - - -     

קריאה: לא כולם מסכימים

יסמין פרידמן: ממש לא

ד"ר לזר ג'רסי: לא כולם

ד"ר לזר ג'רסי:  הרוב פה מסכימים שמי שמגדל בצורה מסודרת, עם חשבוניות, ומייצר, מטפח כלבים בשביל משפחות, ומשפחות נהנות מהכלבים שלהם

ד"ר לזר ג'רסי:  ולצערי לא כל הכלבים, אבל רובם שנמצאים בעמותות – זה כלבים מסכנים

ד"ר לזר ג'רסי:  אתם לא נוגעים בזה שהם עוברים יד ויד כי הם מגיעים לבתים שהם לא מתאימים

ד"ר לזר ג'רסי:  הכלבים האלה לא מתאימים לגדול בדירות

יסמין פרידמן: אז מה נעשה איתם? מה אתה מציע שנעשה איתם?     

ד"ר לזר ג'רסי: אני מציע בדיוק מה שעכשיו, לאמץ

ד"ר לזר ג'רסי:  אני בעד לאמץ כלבים

יסמין פרידמן: אבל אין אימוץ

קריאה: יש אימוץ

יסמין פרידמן: אז למה הרדמנו 105 כלבים לפני שבוע

טל גלבוע: הרדמנו 160, ואם את רוצה לדעת אין לי שום בעיה לענות לך

טל גלבוע:  אנחנו ממיתים יותר

ד"ר לזר ג'רסי: הצורה שהחוק רשום, כמו שהוא רשום, יש פה את ד"ר אבי צרפתי, בוא תגיד לי איך וטרינר או משרד החקלאות עכשיו יבוא וייתן אישורים, היתרים מיוחדים ויחריג את החוק הזה לאנשים שכן עובדים נכון

ד"ר לזר ג'רסי:  הווטרינר הרשותי של כל עיר יבוא עכשיו לבתים ויבקש תראו לי איך אתם מרביעים? הוא לא יעמוד בזה

ד"ר לזר ג'רסי:  אנחנו כגוף שעובד כבר מקום המדינה ואפילו לפני קום המדינה אנחנו חושבים שאנחנו - - -     

יסמין פרידמן: איך אתם מקבלים אישור על זה שאתם לא משלמים את האגרה על עיקור, סירוס? איך אתם מקבלים את האישור הזה?     

ד"ר לזר ג'רסי: אני אסביר לך

יסמין פרידמן: לא מסובך

יסמין פרידמן:  נכון? קיבלתם את זה

ד"ר לזר ג'רסי: נכון

ד"ר לזר ג'רסי:  אבל אני אסביר לך

ד"ר לזר ג'רסי:  גם הדבר הזה, אם נגעת בו, אם נגעת בדבר הזה, אז הדבר הזה כרגע הוא לא מאה אחוז עובד כמו שצריך

ד"ר לזר ג'רסי:  כי יש וטרינרים רשותיים שהם נגד הכלבנות הגזעית

יסמין פרידמן: משרד החקלאות רוצה לבטל לכם את זה לגמרי, רק שתדעו

ד"ר לזר ג'רסי: שיבטלו, אין לי בעיה עם זה

ד"ר לזר ג'רסי:  הבעיה היא שאתם לוקחים דברים נכונים ומכניסים אותם - - -     

יסמין פרידמן: לא, אתה אומר לי הווטרינרים לא יכולים לעשות את זה

יסמין פרידמן:  אבל עובדה שאתם כן מקבלים אישור כדי לא לשלם את האגרה

יסמין פרידמן:  זאת אומרת שכאשר אתם רוצים אתם כן יכולים

ד"ר לזר ג'רסי: גם אני אומר בואו תנו לנו את הכוח, שכל מי שיש לו כלב מתועד, שיהיו פה רק כלבים מתועדים

ד"ר לזר ג'רסי:  שאנשים במשפחות יהיו רשומים

ד"ר לזר ג'רסי:  כל כלב תהיה לו תעודת זהות, כמו אצלנו

יסמין פרידמן: מה זה שיהיו רק כלבים מתועדים? ומה נעשה עם שאר הכלבים? מה אתה רוצה שנעשו איתם?     

לזר ג'רסי: לא, גם כלבים מעורבים שיירשמו

לזר ג'רסי:  יירשמו תחת שבב

לזר ג'רסי:  יירשמו מי הבעלים שלהם

לזר ג'רסי:  יירשמו ההורים שלהם שיש להם בדיקות DNA, שיש פרופיל DNA

לזר ג'רסי:  שיש להם בדיקות למחלות

לזר ג'רסי:  לי אין בעיה אם בן אדם רוצה להרביע רועה גרמני עם לברדור כדי לטפח כלבים לעבודה לנכים או לדברים כאלה

לזר ג'רסי:  אבל שיבוא ויוכיח מה המטרה שלו, שיעשה בדיקות בריאות

לזר ג'רסי:  כמו שאנחנו מחייבים את האנשים שלנו

לזר ג'רסי:  מינימום שתי בדיקות בריאות להורה

טל גלבוע: אין לך מה להתווכח, חנוך רוצה להחריג את ההתאחדות

טל גלבוע:  אני לא מבינה את הוויכוח בכלל

ד"ר לזר ג'רסי: כן, אבל ההחרגה לא רשומה בחוק

טל גלבוע: היא תהיה רשומה

טל גלבוע:  אם זה מה שהמחוקק מבקש

יוסף טייב: אנחנו בינתיים מבקשים את הסקירה הכללית

טל גלבוע: אני רוצה בבקשה לענות לעו"ד צח על השאלה האם זה משרת את מהות העניין

טל גלבוע:  ואני חושבת שזה הדבר המרכזי

טל גלבוע:  היום במדינת ישראל יש באמת עשרות אלפי כלבים שנמצאים, לא עשרות אלפי, אלפי כלבים שנמצאים בהסגרים במדינת ישראל

טל גלבוע:  כמו שאמרתי בוועדה הקודמת, כוח האימוץ מאז חרבות ברזל גדל מאוד מלבד השלוש כלביות שלנו באזור עוטף עזה ששם יש לנו בעיה אחרת

טל גלבוע:       ברור שזה ישרת את המטרה

טל גלבוע:  המטרה היא שיהיו כמה שפחות כלבים בהסגרים וכמה שיותר גורים שיהיו פה בלי סוף

טל גלבוע:  ברגע שבן אדם –, ועם כל הכבוד להתאחדות, ויש לי כבוד להתאחדות, הלוואי ומדינת ישראל הייתה פועלת כמו ההתאחדות

טל גלבוע:  הלוואי ורשויות האכיפה שלנו היו עובדות כמוכם: בודקים מי האנשים, לאן הולך, כמה הולך, לאן הולך הכלב

טל גלבוע:  אצלנו זה 'שישו ושימחו', עם כל הכבוד

טל גלבוע:  וזה גם באמת נכון, הברוצלה הגיעה בייבוא, כשההתאחדות דורשת את החיסון הזה ומשרד החקלאות לא

טל גלבוע:  אז לא חיסון

טל גלבוע:  אני מדברת על האכיפה

טל גלבוע:  האכיפה שלהם אנחנו יכולים רק ללמוד ממנה

טל גלבוע:       מה שאני רוצה לומר בשורה התחתונה, זה שמרבית הכלבים לא נקנים דרך ההתאחדות

טל גלבוע:  מרבית הכלבים זה סמי גזעיים

טל גלבוע:  זה הכלבים, כל הפומרניאנים היפים, הקטנים האלה, שמכניסים אותם בתיק

טל גלבוע:  ואתמול היה וטרינר רשותי שהביא 48 צ'יוואוות

טל גלבוע:  שתבינו על מה מדובר

טל גלבוע:  זהו, נסגר ההסגר

טל גלבוע:  ההסגר עם 48 צ'יוואוות עכשיו

טל גלבוע:  למצוא להם בתים

טל גלבוע:  עכשיו, להם קל יותר למצוא בתים

טל גלבוע:  אבל כשאנשים יש להם את החלופה לקנות את אלה, והם לא קונים מההתאחדות, כי זה כלב יקר, זה כלב שצריך לעמוד בהמון תנאים

טל גלבוע:  נוצרים המון כלבים ואלה נמקים בהסגרים

טל גלבוע:  ואחר כך כשיש כן המתות או לא המתות, גם כלב מבחינתי שחי שמונה שנים בכלוב זה כלב שהוא לא פושע, הוא לא עשה כלום, אבל כבר דפקנו לו את המוח ושום בית לא יכול לקחת אותו

טל גלבוע:  וזו הבעיה

טל גלבוע:       אז יש הרבה דברים שהיה צריך לעשות במהלך השנים ולא נעשה כלום

טל גלבוע:  בואו נודה על האמת

טל גלבוע:  לא נעשה שום דבר בדרך, כדי שלא נגיע לנקודה הזאת שאנחנו צריכים בכלל לדבר על הסכמות או לא

טל גלבוע:  יש מלא חוקים שצריך לחוקק ומלא קנסות שצריך עוד לקנוס ולהעלות את האגרה לכלב לא מעוקר

טל גלבוע:  אבל אם אנחנו יודעים ש-80% מהכלבים, לפי הדוחות של משרד החקלאות, לא ללכת רחוק, 80% מהכלבים שהיום נמצאים במאגר השבבים הארצי זה הסמי גזעיים האלה, תוריד אותם שהם הרוב ואנשים ילכו ויאמצו כלבים

טל גלבוע:  והלוואי ונגיע ליום שהיום היחיד שיהיה זה רק לקנות את הכלבים האלה

טל גלבוע:  כמו באירופה

טל גלבוע:  רק כלבים מתועדים

טל גלבוע:  שנגיע ליום הזה אני אהיה מאוד מאושרת

טל גלבוע:       דבר נוסף אני רוצה לומר, גם בנושא הייבוא, צריך להקשות אותו

טל גלבוע:  ושוב, אני לא מדברת על בן אדם שבא ועכשיו הוא רוצה כלב אחד ספציפי מהונגריה

טל גלבוע:  לא על זה מדובר

טל גלבוע:  יש לנו פה ייבוא מאסיבי של סוחרים

טל גלבוע:  שאותם צריך לעצור

ד"ר לזר ג'רסי: אז תקנה - - - פה תוכלו לעזור לתקן את המצב

טל גלבוע: בסדר

טל גלבוע:  אז אנחנו בשביל לתקן את המצב

טל גלבוע:  דבר נוסף, אני לא עכשיו ארחיב על כל החוקים שצריך להעביר, כי אנחנו ניפגש פה עוד הרבה בגלל החוקים האלה

טל גלבוע:  אבל בעקבות העניין של מצב הכלבים שנכנסו מעזה ואנחנו עושים, עשינו כבר בחודש האחרון שני דיונים במשרד ראש הממשלה בראשות מנכ"ל משרד ראש הממשלה

טל גלבוע:  ומוקמת עכשיו ועדה אצלנו במשרד יחד עם כל הגופים הרלוונטיים רק על נושא הכלבים

טל גלבוע:  ולמה? בגלל הדבר הזה

טל גלבוע:  כי אנחנו נמצאים במצב שמדינת ישראל מפוצצת בכלבים

טל גלבוע:  אני חייבת להגיד לך משהו, כבוד יושב-הראש, לי יש חמישה כלבים בבית

טל גלבוע:  וכל פעם כשאני הולכת ורק באזור, בחודש האחרון, רק באזור עוטף עזה, הייתי 10 פעמים

טל גלבוע:  ונשבר הלב כל הזמן ללכת להסגרים האלה ולראות את הכלבים בכלובים

טל גלבוע:  אנחנו חייבים לצמצם את זה

טל גלבוע:       חה"כ חנוך מלביצקי דיבר על זה ובגלל זה לא צריך להגיע לזה

טל גלבוע:  מבקשים להחריג את ההתאחדות

טל גלבוע:  שההתאחדות תהיה מחוץ לחוק הזה, גם כוחות הביטחון, כלבי נחייה וכו'

טל גלבוע:  זהו

יוסף טייב: תודה רבה

יסמין פרידמן: רק שאלה אחת

יסמין פרידמן:  אני מסכימה עם רוב הדברים שטל אמרה

יסמין פרידמן:  כמה מגדלים יש בארגון?      

ד"ר לזר ג'רסי: כיום במדינת ישראל רשומים כמה? אני יודע מבחינת גורים, 3,000 גורים בשנה

יסמין פרידמן: לא, אבל כמה מגדלים יש, שיש להם אישור?     

ד"ר לזר ג'רסי: אני מאמין, בתי גידול, צריך להבדיל בין בין אדם פרטי שעושה המלטה אחת בכל חייו

יסמין פרידמן: שהוא גם צריך אישור מכם

ד"ר לזר ג'רסי: לבין בתי גידול בהתאחדות הישראלית יש להם תנאים מסוימים

ד"ר לזר ג'רסי:  הוא חייב להיות תקופה מסוימת בהתאחדות

יסמין פרידמן: לא, עזוב תנאים

יסמין פרידמן:  אני יודעת

ד"ר לזר ג'רסי: לא מדברים על הרבה, אולי 10-15

אורית נוקד: אני יכולה לענות על זה

טל גלבוע: אורית, רק שאלה אחת

טל גלבוע:  למה אמרו לך חה"כ יסמין, למה אמרו לך שאי אפשר להתעסק בסייבר? אני נפגשתי עם ראש יחידת הפיצוח

יסמין פרידמן: את שואלת אותי?      

טל גלבוע: אני רק רוצה לומר, אני נפגשתי עם משה אחרק, ראש יחידת הפיצוח, אצל המשנה למנכ"ל לפני שבועיים

טל גלבוע:  אמר שיחידת הפיצוח הולכת לקבל את כל הסמכויות באכיפת סייבר

יסמין פרידמן: שנייה, ממש חשוב

יסמין פרידמן:  יש 15 בתי גידול, אני מבינה

אורית נוקד: לא, תרשי לי

אורית נוקד:  אורית נבו, גם כן מההתאחדות הישראלית לכלבנות

אורית נוקד:  בהתאחדות הישראלית לכלבנות, ולדעתנו זה בדיוק גם המפתח לגידול כלבים אחראי, כל בן אדם, גם אם יש לו כלבה אחת ופעם אחת בחיים היא תמליט אם הוא חבר אצלנו הוא נקרא מגדל והוא כפוף לכל התנאים והנהלים והפיקוח שלנו וכדומה

אורית נוקד:  אז כאלו אנשים קשה לנו להגיד כמה יש, מפני שיש גם הרבה מאוד כאלה שיש להם פעם בשבע-שמונה שנים יש להם המלטה אחת

אורית נוקד:  הם עדיין נקראים אצלנו מגדלים, מפני שהם עושים את הכול, את כל הבדיקות, עומדים בכל הנהלים

אורית נוקד:  אנחנו באים אליהם הביתה ורואים כל המלטה

אורית נוקד:  לא נותנים לשחרר גור לפני שהוא משובב ונבדק ולפני גיל שמונה שבועות וכדומה

אורית נוקד:  אז כאלו הכול ביחד קשה מאוד להגיד את המספר

אורית נוקד:  הוא בטח לא עולה על 1,000, אבל הוא גם לא 15

אורית נוקד:       חלק מהחברים שלנו מקדישים את חייהם להשבחה ולטיפוח של גזעים ויש להם יותר כלבות ויש להם יותר המלטות

אורית נוקד:  הנקודה היא לא המספר לדעתנו, אלא הדרך שבה אנחנו יכולים, כמו שנאמר כאן, לאכוף מה שהמדינה לא יכולה

אורית נוקד:  כי אצלנו אנשים חברים באופן וולונטרי

אורית נוקד:  זה אנשים שרוצים לקבל את האסמכתה שלנו, היא אסמכתה בין לאומית של גוף עולמי ולכן הם חופפים את עצמם, בעוד שהמדינה מחייבת לשבב רק בשלושה חודשים

אורית נוקד:  אצלנו הם לא יוצאים מהבית לא משובבים, שזה אומר שהם משובבים בגיל שישה עד שמונה שבועות

אורית נוקד:  הם לא עוזבים את האמא, אנחנו באים ובודקים בכוונה בגיל שבעה שבועות כדי לבדוק שהם לא עוזבים את האמא בגיל יותר צעיר

יסמין פרידמן: אתם מגיעים הביתה לכל המלטה?     

ד"ר לזר ג'רסי: לכל המלטה

אורית נוקד: לכל המלטה

בן דב: לכל המלטה שמבקשים עבור הגורים תעודות

בן דב:  תבחינו

אורית נוקד: זו ההמלטה שלנו

קריאה: אבל מה עם אלה שלא מבקשים?      

אורית נוקד: אז הם לא מתועדים

בן דב: אבל יש המלטות והגורים נמכרים

ד"ר לזר ג'רסי: את האנשים האלה צריכים לעצור

יוסף טייב: חברים, לא

יוסף טייב:  אני לא נכנס עכשיו לעצם התהליך ואיך זה עובד

יוסף טייב:  אני רוצה לדעת לשאלה של חה"כ יסמין פרידמן

יוסף טייב:  כמה בתי גידול כאלו?     

ד"ר לזר ג'רסי: קרוב ל-15

אורית נוקד: לא, עוד פעם

יוסף טייב: אני לא מדבר על הפרטיים

יוסף טייב:  אני מדבר על המספרים

יסמין פרידמן: לא, גם הפרטיים, מה זה? פרטיים יכולים לעשות שלוש המלטות בשנה

יסמין פרידמן: זה הבנו, אמרו לא יותר מ-1,000

יסמין פרידמן:  אבל מה קורה עם המסחריים?     

ד"ר לזר ג'רסי: שוב פעם, אני אומר, אני לא קורא לזה מסחר; זה טיפוח קודם כול

יסמין פרידמן: הם נמכרים, זה סחר

ד"ר לזר ג'רסי: בתי הגידול האלה, יש בנוהל גידול של ההתאחדות מה התקנון קובע

ד"ר לזר ג'רסי:  איך הוא מקבל בכלל שם של בית גידול

ד"ר לזר ג'רסי:  שם בית הגידול הוא עולמי, הוא מייצג אותו בכל העולם תחת ה-FCI

יוסף טייב: כמה כאלה יש?     

ד"ר לזר ג'רסי: אני מעריך כ-15

יוסף טייב: תודה רבה

יוסף טייב:  זהו

בן דב: 15 שמוציאים 3,000 גורים בשנה?     

אורית נוקד: לא, עוד פעם

יוסף טייב: לא, לא, חברים, זהו, זה הובן

יוסף טייב:  אני לא נכנס לזה

יוסף טייב:  מדובר, יש הרבה פרטיים, כולל הכול

יוסף טייב:  הכול כולל הכול מדובר כ-3,000 גורים בשנה

יוסף טייב:  הרעיון ברור

יוסף טייב:  אני מדבר על אלה שרשומים

קריאה: יש הרבה יותר מזה

יוסף טייב: תודה רבה

אורית נוקד: שנייה, הדרך שלנו, רק להסביר - - -      

יוסף טייב: הסברת את זה

יוסף טייב:  הסברת את עצמך היטב

יוסף טייב:  תודה רבה

יוסף טייב:       אבי צרפתי, יו"ר איגוד הרופאים הווטרינריים ברשויות המקומיות

יוסף טייב:  בבקשה

אבי צרפתי: שלום, תודה על זכות הדיבור

אבי צרפתי:  אז אני אגיד בתחילה שאנחנו כרופאים ברשויות המקומיות ובכלל בכל מה שקשור לשלטון המקומי מצודדים בהחלט בכל החלטה, תקנה, נוהל, חקיקה כזו או אחרת, שתביא לצמצום ריבוי לא מוסדר של כלבים

אבי צרפתי:  ואף אחד לא הזכיר קודם, אבל גם חתולים וזה חלק מהעניין

אבי צרפתי:  חתולים זה בכלל תחום אחר, הרבה יותר מסובך

אבי צרפתי:  שם אין חובת דיווח, אין חובת רישום

יסמין פרידמן: משרד החקלאות מתנגד להכניס חתולים לחוק

יסמין פרידמן:  שתדעו

בן דב: כל זמן שאין חובת רישום ושיבוב של חתולים אנחנו מתנגדים להכניס אותם גם לתיקון הזה

יוסף טייב: תודה רבה

יוסף טייב:  כן?     

אבי צרפתי: יחד עם זאת אני אציין, אני אשתף את התחושה שלי, קצת נע באי נוחות בכיסא כשישבתי וקראתי את הצעת החוק כפי שהיא

אבי צרפתי:  אני חושב שהתהליכים הם קשים מידי

אבי צרפתי:  הם בעייתיים מבחינת אכיפה

אבי צרפתי:  הם לא, הם מייצרים סיטואציה של, קראתי את אחד הסעיפים שצריך לבוא, לקחת את הכלבה, לבצע את העיקור, סירוס, להחזיר אותה, לחייב את הבעלים וכדומה

אבי צרפתי:  אני חושב שהדברים הם לא כל כך ישימים, לפחות לא בסגנון המשטר והאכיפה הקיימת היום

אבי צרפתי: מה אתה כן מציע, אבי?     

אבי צרפתי: רק אני אפרט עוד דבר מאוד קטן שכבודו שאל

אבי צרפתי:  אני אגיד שבחלק מהמקומות מדובר בריבוי של גורמים פליליים שבאמת מחזיקים כמויות של כלבים

אבי צרפתי:  עוברים על החוק של רישוי עסקים או עוברים על כל החוקים הכלכליים הקיימים בהקשר

אבי צרפתי:  אבל הרבה פעמים מדובר באיזה אחד או שניים שמחזיקים שתיים או שלוש כלבות, בבית, קומה חמש

אבי צרפתי:  אתה אף פעם לא יודע עליהם, על הפעילות שלהם

יסמין פרידמן: אבי, זה בטיק טוק

יסמין פרידמן:  בכל מקום

יסמין פרידמן:  אני לא יודעת אם יש לך טיק טוק

יסמין פרידמן:  זה בטיק טוק

אבי צרפתי: אז אני אגיד שאני לא בטיק טוק

אבי צרפתי:  רשות מקומית היא לא בטיק טוק

אבי צרפתי:  מה שאני רוצה לציין שהדברים הם גם נמצאים, כפי שחה"כ יסמין אמרה, זה בענן, זה לא במציאות שלנו ביום יום

אבי צרפתי:  לכן במסגרת הזאת אנחנו מאוד נשמח לשתף פעולה על מנת להביא אולי פעם אחת, כי הנושא הוא נושא כאוב

אבי צרפתי:  הוא נושא בעייתי

אבי צרפתי:  אנחנו רואים לא רק את הנושא של ריבוי הכלבים והכלביות ושההיצע הוא גדול על הביקוש וכתוצאה מזה גם בעלי חיים חיים בתנאים נוראיים

אבי צרפתי:  ואנחנו רואים גם צער בעלי חיים גדול בתהליכים האלה

אבי צרפתי:  אנחנו רואים מוטציות ובעיות גנטיות שמשתלבות בתהליכים האלה

אבי צרפתי:  וזה לדורי דורות קדימה בהקשר הזה

אבי צרפתי:       אנחנו רואים גם את הסחר שהוא סחר לא חוקי

אבי צרפתי:  אנשים נפגשים עם גורים בגודל כזה

אבי צרפתי:  אנחנו קוראים להם בונבון שיצו

אבי צרפתי:  מחביאים אותו

אבי צרפתי:  אף פעם לא תוכל להגיע למגדל עצמו, אלא הוא יפגוש אותך באיזה תחנת דלק אחרי שהוא שינה לך את הכתובת שלוש פעמים מעיר לעיר

אבי צרפתי:  ומבחינתנו כסמכות אכיפה הדבר הוא מתחיל ונגמר ברשות המקומית

אבי צרפתי:       לכן מה שאני מבקש שאול פעם אחת אנחנו נעשה מה שנקרא חבילה מלאה

אבי צרפתי:  חבילה שאומרת בהחלט את ה-say הזה של איסור הרבעה או בקרה צמודה על תהליך ההרבעה

אבי צרפתי:  אבל יחד איתו מתן הסמכויות הנכון, המתאים

אבי צרפתי:  קידום התהליכים בכל האספקטים של הרשות המקומית, שהיא תאכוף בסופו של יום

אבי צרפתי:  שזה אומר משרד הפנים חסר לנו, משרד האוצר חסר לנו, כדי שאנחנו נוכל לקבל את הסמכויות

אבי צרפתי:  קידום הנושא של אכיפה של קנסות מנהליים בכל הרשויות המקומיות

אבי צרפתי:  קידום של תקינה של וטרינרים או של גופי אכיפה כאלה ואחרים

אבי צרפתי:  לבוא ולשים את זה

אבי צרפתי:  אני בהחלט מצודד בתהליך

אבי צרפתי:  אבל צריך לייצר משהו שהוא ניתן לביצוע ולא איזה שהיא אות מתה שבסוף לא נוכל לעשות איתה כלום

אבי צרפתי:       לכן זו הזדמנות אולי

אבי צרפתי:  כי התחום הוא תחום חדש לגמרי

אבי צרפתי:  זה לא תחום שכבר קיים באכיפה ברשות המקומית על ידי השירות הווטרינרי ועכשיו רק צריך לדייק אותו

יוסף טייב: למה לא? אבל ברשות מקומית אם אדם פועל ללא רישיון היום יש לך את הסמכויות לפעול

אבי צרפתי: אז להחזיק כלבה פומרניאנית - - -     

יוסף טייב: זה כבר תהליך אחר

יסמין פרידמן: זה בעיה למצוא להם בית לכלבים האלה? זה לא בעיה

יוסף טייב: קודם כל, זה גם בעיה למצוא להם בית

יסמין פרידמן: לכלבים כאלה? זה לא בעיה

יסמין פרידמן:  לצערי

יסמין פרידמן:  הם נמכרים ב-5,000 שקלים

יוסף טייב: לא משנה

יוסף טייב:  בואו נגיד, נצא מנקודת הנחה שיש תהליך שצריך למצוא לו בית מאמץ

יוסף טייב:  אני לא מדבר על זה

יוסף טייב:  היום במצב העכשווי, עוד לפני הגשת החוק הזה, אדם פועל ללא רישיון

יוסף טייב:  מה דרכי הפעולה שלכם? איך אתם אוכפים את זה?     

אבי צרפתי: אבל באופן עקרוני יש חוק רישוי עסקים

אבי צרפתי:  הרשות המקומית אמורה לאכוף את התהליך הזה

אבי צרפתי:  אבל זה לא מתבצע במסגרת של רישוי עסקים

יוסף טייב: למה?     

אבי צרפתי: מפני שבן אדם שמחזיק פומרניאנית אחת או שתיים בקומה רביעית הוא לא בית גידול

אבי צרפתי:  הוא לא משהו שדורש רישוי עסקים

יסמין פרידמן: הוא לא עסק, זה לא עסק

אבי צרפתי: הוא לא משהו שאתה תבוא ותגיד לו אדוני, אתה מייצר גורים

אבי צרפתי:  אני רוצה שתבקש רישוי עסקים

אבי צרפתי:  הוא יגיד לך אני לא רישוי עסקים

אבי צרפתי:  אני בכלל לא

אבי צרפתי:  הכלבה שלי, פוצי מוצי, הנה, היא יושבת פה על הספה

אבי צרפתי:  אבל כל שישה חודשים היא מביאה ארבעה גורים

יסמין פרידמן: בגלל זה צריך איסור זיווג

אבי צרפתי: וזה בהחלט, אני מצודד בזה

אבי צרפתי:  זה בהחלט הבעיה

אבי צרפתי:  כי גם אותם כלבים הם גם עם בעיות גנטיות מטורפות

אבי צרפתי:  אנחנו רואים אותם עם אנומליות וקושי ותמותה מאוד גדולה, שלא לדבר גם על צער בעלי חיים שנגרם מכך

אבי צרפתי:  לכן במסגרת הזו בהחלט מה שחה"כ יסמין אמרה לגבי חוות ריבוי אפשר למצוא אותם

אבי צרפתי:  הם לא איזה משהו נחבא אל הכלים ומשהו קטן

אבי צרפתי:  ושם בהחלט נדרשת אכיפה מלאה

אבי צרפתי:  זה בהחלט נדרשת אכיפה גם של הרשויות המקומיות

אבי צרפתי:  אבל בהחלט גם של משרד החקלאות, הגופים הנדרשים בתהליך הזה

אבי צרפתי:  זה לא פשוט

אבי צרפתי:  להיכנס לתוך מתחמים כאלה, במיוחד אם יש שם גורמים עבריינים, שאני לא אדבר על מה שקורה במגזר, ששם הדבר הרבה יותר קשה

אבי צרפתי:  אז בהחלט נדרש כוח שיכול לבוא, להיכנס, לבצע את הפעולה וללכת

יוסף טייב: מה רמת שיתוף הפעולה שלכם היום עם משטרת ישראל או המשרד לביטחון לאומי?     

יסמין פרידמן: אפילו לא מנסים

אבי צרפתי: לא מספיק

יוסף טייב: קרן דסקין נמצאת איתנו, משרד לביטחון לאומי? מה רמת שיתוף הפעולה שלכם עם הרשויות המקומיות?      

יסמין פרידמן: קודם כל תסבירי, אני חושבת שכדאי שהוא ידע שיש שוטר אחד על כל הארץ שאחרי על צער בעלי חיים, אמיר בלכר

רפ"ק קרן דסקין: אני מייצגת את חטיבת התביעות במשטרה ולא את כלל המשטרה

רפ"ק קרן דסקין:  בחטיבת התביעות יש שתי ממונות לעבירות של איכות הסביבה באופן כללי, בתוכם גם ענייני צער בעלי חיים

רפ"ק קרן דסקין:  הן עובדות בשיתוף פעולה עם משרד החקלאות

רפ"ק קרן דסקין:  כאשר יש חלוקת עבודה בין התביעות של משטרת ישראל ובין משרד החקלאות

רפ"ק קרן דסקין:       חטיבת התביעות לא עובדת מול הרשויות המקומיות מאחר ואנחנו לא מגישים כתבי אישום של הרשויות המקומיות

רפ"ק קרן דסקין:  אנחנו לא אוכפים עבירות של רשויות מקומיות לצורך כך, למיטב ידיעתי

יוסף טייב: אבי עכשיו צריך להגיע לבית גידול, שהעומד בראשה עבריין ממשפחות הפשע

יוסף טייב:  אבי מפחד להיכנס אליו

רפ"ק קרן דסקין: אז צריך לזמן לכאן את נציג המשטרה

רפ"ק קרן דסקין:  אני מייצגת את חטיבת התביעות

יוסף טייב: אוקיי

טל גלבוע: אני רק רוצה לציין שהמשטרה מתלווה

יוסף טייב: לדיון הבא אני מבקש להביא את האדם המתאים שיוכל לענות לשאלה הזאת

צבי יהודה: אדוני הציג מקודם את הקשיים באכיפה

צבי יהודה:  אבל למשל הטיפול בכלבים מסוכנים, עושה רושם שהטיפול בהם כן מצליח מאז שנחקק החוק

יסמין פרידמן: ממש לא

אבי צרפתי: הטיפול, עד כמה שניתן

אבי צרפתי:  אבל בפועל עובדתית אנחנו יודעים שאחד יש סחר בכלבים מגזע מסוכן

אבי צרפתי:  הכלבים האלה האוכלוסייה שלהם לא קטנה, אלא גדלה אולי

אבי צרפתי:  זה פשוט הפך להיות קצת יותר מחתרתי, קצת יותר בעייתי

אבי צרפתי:  זה עובר מרשות לרשות

אבי צרפתי:  זה לא משהו שאפשר להגדיר אותו ספציפית לרשות

אבי צרפתי:  הסחר הוא כפי שנעשה, מדובר ברשת

אבי צרפתי:  יכולת האכיפה שלנו היא מאוד מוגבלת בתהליכים האלה

קריאה: אפילו בכלבים רשומים יש אלפים מסוכנים שרשומים והם לא מעוקרים ומסורסים בניגוד לחוק

קריאה:  אני מסכים איתך

טל גלבוע: בדיוק

טל גלבוע:  כלבים מסוכנים יש באזורים מסוימים, לא בכל מדינת ישראל

טל גלבוע:  אפשר לראות את זה בעיקר בצפון

יסמין פרידמן: זה בכל עיר, מה זה?     

בן דב: גם אצלך

טל גלבוע: אצלי בבית גם יש, אבל אצלי הוא מעוקר, ברוך השם

טל גלבוע:  והם נמצאים באמת במקומות מאוד מסוימים

טל גלבוע:  ופה יש שני עניינים

טל גלבוע:  אחד, זה שמשרד החקלאות, אתה פותח היום את הפייסבוק וכתוב לך כלבי פיטבול למכירה

טל גלבוע:  אתה רואה גורים קטנים חמודים והיה צריך להיכנס לכל מקום כזה

טל גלבוע:  אני כן, אבל כן חייבת לציין לטובה את המשטרה שבכל מקום שאנחנו צריכים עזרה, שמשרד החקלאות, יחידת הפיצוח, משטרה מגיעה ותומכת בדברים האלה

יוסף טייב: משרד החקלאות עוקב אחרי הפרסומים האלה ברשתות?     

טל גלבוע: לא

טל גלבוע:  כי עד עכשיו הם אמרו, ובגלל זה גם הייתה לי פגישה עם ראש יחידת הפיצוח לפני שבועיים

טל גלבוע:  עד עכשיו כל הזמן אמרו שהם לא, אני אגיד לך יותר מזה

טל גלבוע:  אם עכשיו אתה רואה הובלת בעלי חיים שלא על פי החוק ואתה רוצה בתור אזרח, עזוב אנחנו שאין לנו בעיה לפנות לכל אחד ממשרד החקלאות

טל גלבוע:  אתה רוצה להגיש תלונה ומגיש תלונה ליחידת הפיצוח, הפרה עם הרגל בחוץ

טל גלבוע:  הכלב כמעט על הרצפה

טל גלבוע:  אומרים לך במוקד אין טעם להגיש תלונה עם מספר רכב כי אנחנו בכלל לא יכולים לגלות מי הרכב, כי אין לנו את הדבר הזה של משרד הרישוי

יוסף טייב: לא הבנתי

יוסף טייב:  אני מתקשר למשטרת ישראל

טל גלבוע: לא למשטרת ישראל, אני פונה למוקד של משרד החקלאות ואני אומרת להם תקשיבו, אני עכשיו ראיתי הובלת בעלי חיים שלא על פי החוק

טל גלבוע:  הם אומרים, המוקדנית אומרת לך אין לך טעם להשאיר תלונה, כי אנחנו לא יכולים להשיג לפי מספר הרכב של מי הרכב

טל גלבוע:  וקיבלתי תלונה על הורדה של עגלים, כמעט שברו להם את הרגליים, בלי רמפה, בלי כלום

טל גלבוע:  עם מספר, עם הכול

טל גלבוע:  פניתי למשטרה

טל גלבוע:  יש מדור הגנת הסביבה והחי במשטרת ישראל

טל גלבוע:  הם עשו עבודה מדהימה, איתרו את בעל הרכב, כבר הביאו אותו לחקירה

טל גלבוע:  שלחו את הכול מוכן ליחידת הפיצוח

טל גלבוע:  אבל כן, זה לינק שחייב להיסגר בין משרד החקלאות למשטרה ויהיו להם את הסמכויות

טל גלבוע:       אז לפני שבועיים ראש יחידת הפיצוח משה אחרק אמר לי שבעזרת השם בשבועיים הקרובים זה אמור להיפתר העניין הזה

טל גלבוע:  אני לא יודעת, זה מה שהוא אמר לי, שאפשר יהיה לעשות מעקבי סייבר

טל גלבוע:  כי כאשר דיברנו על הצעת החוק הזאת אני אמרתי לו בטח שאמון הציבור יהיה כל כך נמוך

טל גלבוע:  כי אם היום אתה פותח את הרשתות ויש לך כל כך הרבה גורים שאנחנו יודעים שאסור לסחור בהם

טל גלבוע:  אסור לזווג פיטבולים לצורך העניין, אסור לזווג רוטווילרים

טל גלבוע:  ואתה רואה אותם כאילו wide open ואף אחד לא עושה שום דבר

יוסף טייב: יובל דור, אתה יכול לאשר לי את הדברים של טל שאכן יחידת הסייבר תהיה מסונכרנת?     

טל גלבוע: יחידת הפיצוח

יובל דור: בוקר טוב, נעים מאוד, יובל דור

יובל דור:  אני בדיוק עכשיו מסתמס עם מנהל יחידת הפיצוח, בודק באמת איפה עומדות הסמכויות, ואת הלינק בין יחידת הסייבר לבין יחידת הפיצוח

יובל דור:  אני בדיוק מתעדכן ואני אעדכן את הוועדה

יוסף טייב: ממתינים

יסמין פרידמן: אבל האם אפשר שנייה אחרי הסבב הזה להסכים שזה שאין מספיק אכיפה או אין מספיק יכולת של המשרד לאכוף זה לא סיבה לא לחוקק את החוק

יסמין פרידמן:  אוקיי? זה, אנחנו מסכימים על זה כולם?     

יוסף טייב: כן, אבל מצד שני אני לא הולך לחוקק חוק שאני יודע מראש שאי אפשרות לאכוף אותו

יסמין פרידמן: אדוני יושב-ראש הוועדה, האם אנחנו מצליחים במדינת ישראל לאכוף גניבת רכבים? חד משמעית לא

יסמין פרידמן:  אז מה זה אומר? זה חוקי לגנוב רכב? לא

יסמין פרידמן:  צריך להוציא את זה קודם כל מהחוק

יוסף טייב: כן, אבל אני צריך לתת גם את הכלים

צבי יהודה: יש הרבה מאוד כלי אכיפה

יסמין פרידמן: אין בעיה לתת כלים

יוסף טייב: בסדר, נבדוק את זה

יסמין פרידמן: אבל חשוב לי לומר, גם לווטרינר, לצרפתי: החיים לא קורים בענן

יסמין פרידמן:  הענן זה החיים

יסמין פרידמן:  כי אתה פותח את הטיק טוק ודולב שם קוד עושה לייב עם הגורים שלה בגינה – 'הנה, זה הגורים שלי', מלא מלא גורים

יסמין פרידמן:  והצעות המחיר מתחילות לזרום

יסמין פרידמן:  אז צריך לדעת להתמודד עם זה, החיים התקדמו

יסמין פרידמן:  זה כמו שלא היה לנו אף פעם חקיקה על חוק הסרטונים על הטרדות מיניות ברשתות – והיום יש

יסמין פרידמן:  זה אותו דבר

יסמין פרידמן:  אנחנו חייבים לחוקק את זה, להתאים את עצמנו למציאות הקיימת היום

יוסף טייב: לכן, יסמין, אני מציע שבהצעת החוק צריך להוסיף גם את דרכי האכיפה וסמכויות, גם לרשות המקומית וגם למשרד, שיוכלו לעקוב אחרי הפרסומים

יסמין פרידמן: אין לי שום בעיה

יסמין פרידמן:  אבל אני לא אחכה עד ש- - -      

יוסף טייב: מה יש לחכות? אנחנו באמצע חקיקה

יסמין פרידמן: מה יש לחכות? טוב נו

יוסף טייב: אנחנו באמצע חקיקה יסמין, תאמיני לי

יוסף טייב:  תשאלי את מי שהחוק שלו מגיע לפה, אנחנו נעשה מה שצריך לעשות

יסמין פרידמן: לא, עליך אני סומכת

צבי יהודה: אבל התקנות לכלבים מסוכנים נחקקו לפני 20 שנים

צבי יהודה:  בדיוק עכשיו הם חוגגים 20 שנה

צבי יהודה:  לפי מה שמתואר כאן אין הצלחה

קריאה: זה רק אצל הרשויות המקומיות, כין אין סמכויות למשרד החקלאות

אורית נוקד: יותר חמור, כי בגלל החקיקה הזאת הכלבים האלה ירדו מתחת לרדאר

אורית נוקד:  הכלבים האלו ממשיכים לקצץ להם בבשר החי, בניגוד לחוקים אחרים

אורית נוקד:  הכלבים האלה לא מחוסנים כנגד כלבת ומהווים מפגע אמיתי

אורית נוקד:  זו תוצאה של חקיקה שהיא לא הדוקה עד הסוף

קריאה: ובגלל שזה נמצא רק ברשויות המקומיות

קריאה:  כלבים מסוכנים זה רק ברשויות המקומיות

ד"ר לזר ג'רסי: אני חייב לציין שאני וטרינר

ד"ר לזר ג'רסי:  כל הנושא של חוק כלבים אסורים אתם יכולים פה להגיד שיש עוד כלבים כאלו, וקיימים, וקוצצים להם את האוזניים – הכול נכון, יש עוד כאלו; אבל החוק כן הוריד את כמות הכלבים המסוכנים

ד"ר לזר ג'רסי:  איך הוא הוריד אותם? הרי מי עושה את כל העבודה השחורה בשטח? זה הווטרינרים הפרטיים

ד"ר לזר ג'רסי:  כי היה טופס מיוחד שהיה בן אדם מגיע אליי עם פיטבול

ד"ר לזר ג'רסי:  הוא אפילו לא ידע

ד"ר לזר ג'רסי:  אני מילאתי בטופס מיוחד לרופא הרשותי בצבע אחר את הטופס את חיסון הכלבת שלו

קריאה: אני מבטיח לך שחברים שלך לא עשו

ד"ר לזר ג'רסי: ואז הרופא הרשותי גרם לו לעקר את הכלבה

ד"ר לזר ג'רסי:  אז רוב האנשים הנורמליים כשהחוק הוא טוב הוא חוק טוב והוא כן מוריד

ד"ר לזר ג'רסי:  אז אני לא חושב שבגלל שאכיפה לא יכולה להתבצע לא לחוקק את החוק

ד"ר לזר ג'רסי:  אבל אני אומר, יש כלים מאוד פשוטים

ד"ר לזר ג'רסי:  תרתמו את הווטרינרים אתכם

ד"ר לזר ג'רסי:  סתם לדוגמה, בהצעת החוק בכלל לא מופיע שאם כבר יש גור והוא נולד במדינת ישראל, הוא חייב להיות משובב לפני שהוא נמכר

ד"ר לזר ג'רסי:  כי אם יהיה חוק כזה, אז ברגע שמגיע לווטרינר פרטי גור לא משובב, אז שוב פעם, הוא מחויב לדווח למשרד החקלאות והבן אדם הזה יגיע אליי למרפאה - - -     

קריאה: הוא חייב לשבב, קודם כל לשבב ולדווח

צבי יהודה: - - - אז למה שיהיה משובב

ד"ר לזר ג'רסי: אתה מבין? בעזרת הווטרינרים הרשותיים אם תאכפו את הכול, דובר פה על אנשים פרטיים שלא משלמים מיסים, קטע שהם עושים גורים

ד"ר לזר ג'רסי:  אני שנים מדבר על הנושא של המיסוי

ד"ר לזר ג'רסי:  כי מה שמוביל את מדינת ישראל בסופו של דבר זה נושא כלכלי

ד"ר לזר ג'רסי:  הבן אדם הפרטי שיש לו המלטה אחת הוא ברצון יעשה, יפתח תיק במס הכנסה ומע"מ

ד"ר לזר ג'רסי:  הוא יתחיל להכניס את כל הביקורים בווטרינר שלו, את כל הטיפולים כהוצאות

ד"ר לזר ג'רסי:  ואז המדינה תפסיד מזה כסף, כי הוא תמיד יהיה במינוס

צבי יהודה: אבל זה לא קשור לפה

ד"ר לזר ג'רסי: אז כל הדברים האלה צריכים בחוק לקחת בחשבון את כל הדברים ולא לעשות חצי חוק

יסמין פרידמן: המיסוי לא קשור לחקיקה הזאת

יוסף טייב: כן דגנית

בן דב: אני מבקשת להבהיר שתי נקודות שעלו פה: אחת לגבי המאגר הארצי והטענה ש-80% מהכלבים הרשומים הם גזעיים ודמויי גזעיים

בן דב:  והשנייה, אולי הראשונה, זה השאלה של התקצוב

בן דב:  לכאורה הצעת החוק הזאת לא כרוכה בעלויות

בן דב:  למעשה כדי לתפוס כלבה עם גורים ולהחזיק אותה עד העיקור אלו עלויות מאוד משמעותיות

בן דב:  אין איפה להחזיק

ארז מלול: שמוטלות על המגדל

קריאה: כן, אבל אין מתקן כזה היום במדינת ישראל ברשויות המקומיות

בן דב: סליחה רגע

בן דב:  גם בחוק צער בעלי חיים שקיים מ-1994, אני מלווה אותו רק מ-2002 כתוב שהוצאות האכיפה והאחזקה ייגבו ממי שנתפס ממנו בעל חיים

בן דב:  זה לא עובד, זה לא קורה

בן דב:  זה מגיע לבתי משפט שהחשבון, בגלל שמי שנתפסו ממנו הכלבים פנה לבית משפט ואז צריך להחזיק את בעלי החיים חודשים והחשבון עולה לעשרות ולפעמים מאות אלפי שקלים

קריאה: למה זה קורה רק כשהבן אדם פונה?     

בן דב: סליחה, כאשר מדובר בסוסים זה מגיע מהר מאוד למאות אלפי שקלים ואז בית המשפט - - -     

יסמין פרידמן: אנחנו לא דנים פה על סוסים

בן דב: ואז בית המשפט פוסק לבעלים שיישלם 5,000, 10,000 כי הוא נורא מסכן

בן דב:  המדינה מוציאה מיליוני שקלים על ההחזקה ועל הטיפול בבעלי החיים האלה, כולל העיקור והסירוס שלהם

יוסף טייב: אוקיי

יוסף טייב:  אני מבקש לקראת הדיון הבא להביא נציג אוצר, אני רוצה לקבל חוות דעת מהאוצר

טל גלבוע: אבל כן חשוב להגיד שמהוועדה הבין משרדית בנוגע לחוק צער בעלי חיים אנחנו גם יודעים שאתם הצלחתם להביא רק 30% מכל הקנסות שנתתם

טל גלבוע:  אז אם הבאתם רק 30%

בן דב: אני לא מדברת עכשיו על הקנסות

בן דב:  אני מדברת על עלויות האחזקה והטיפול

טל גלבוע: זה לא משנה

טל גלבוע:  אבל בסוף זה אותו ראש

בן דב: לא, זה לא אותו ראש

טל גלבוע: אני אגיד לך למה כן

טל גלבוע:  כי אם אתה משית את זה על הבן אדם, זה אותו דבר כמו הקנסות

טל גלבוע:  ואתם בסוף לא גובים את הקנסות האלה ויש רק 30% הכנסות אז משהו פה לא עובד

טל גלבוע:  ואם פה הייתם גובים מאה אחוז הייתם יודעים שגם פה תצליחו לגבות מאה אחוז

יסמין פרידמן: הווטרינר צריך לאסוף גם ככה כלבים ברשות שלו ולעקר ולסרס

בן דב: זה ממש לא אותה אוכלוסיית כלבים

בן דב:  אנחנו מדברים על מספרים אחרים, על תקופת זמן אחרת

יסמין פרידמן: מאיפה את יודעת באיזה מספרים? אנחנו לא יודעים איזה מספרים יש ובאיזה עיר

יסמין פרידמן:  זו סתם השערה שאין לה שום ביסוס, שאין לה מספרים, שאין לה כלום

יוסף טייב: בסדר, אנחנו נבקש

בן דב: אני חושבת, כמי שחיה את הנושא לא מעט עשורים, שאני יכולה להגיד מספרים ונתונים כהערכה

יסמין פרידמן: אם את חיה את הנושא כל כך הרבה עשורים הייתי מצפה שתפעלי לגבי זה

בן דב: ואני חושבת, אבל זו נקודה חשובה, כאשר מאשימים את משרד החקלאות בזה שהוא לא אוכף ולא גובה גם קנסות וגם את ההוצאות מאנשים – חשוב שיישב פה מישהו שיסביר את המבנה המשפטי

בן דב:  למשרד החקלאות אין את הסמכויות האלה

ארז מלול: יש לו סמכויות להגיש תביעות כספיות לפי סעיף 11 - - -     

בן דב: תפסיק בבקשה ללמד אותי משפטים, בסדר?     

ארז מלול: אני משפטן

יסמין פרידמן: למה, כי זו האמת? תתמודדי עם האמת

יסמין פרידמן:  את אומרת שאין לך סמכות; אבל הנה, מדובר בחוק שחור על גבי לבן

בן דב: חה"כ יסמין, אם שוב את תאשימי אותי שאני לא אומרת אמת – אני אתבע אותך

יסמין פרידמן: את יכולה לתבוע

משה אבוטבול: יסמין, אפשר לומר הכול בנחת

יסמין פרידמן: אז אני אומרת, למה להגיד דברים לא נכונים?     

משה אבוטבול: יסמין, היא עובדת מדינה, צריך להבין גם את הדברים שלה

יוסף טייב: חברים, אני מבקש להוריד טונים ולהרגיע את הרוחות

יוסף טייב:       יסמין, אני מאוד מבקש: כשפונים לעובד משרד – לפנות בצורה נאותה

יוסף טייב:  יחד עם זאת, דגנית, אני מבין מאיפה באה ההתפרצות; אבל לא מקובל לצאת על חברי כנסת 'אני אתבע אותך', היא בסוף עושה פה את תפקידה, כמו שאת עושה את תפקידך

יוסף טייב:  בסדר?      דגנית, אני אתן לך להשלים

יוסף טייב:  אני רק מבקש, לקראת הדיון הבא משרד החקלאות ומשרד האוצר להגיע לפה עם נתונים גם על נושא הגבייה, ומשרד הפנים כמובן

יהודית גידלי: אני רוצה להדגיש שהם ביקשו אישור והם קיבלו

יהודית גידלי:  אני הזמנתי אותם

צבי יהודה: משרד האוצר העביר לנו בכתב שהצעות החוק הנוכחיות בצורתן הנוכחית אינן תקציביות

יוסף טייב: בסדר

יוסף טייב:  אבל עלתה עכשיו בקשה ממשרד החקלאות שאכן יש עלויות ולכן אני רוצה התייחסות אוצרית

צבי יהודה: לכן לדיון הראשון הזה חשבנו שאין הכרח שהם יגיעו

צבי יהודה:  משרד הפנים אנחנו פנינו אליהם לכמה אגפים, כולם טענו שהנושאים האלה לא בסמכותם

צבי יהודה:  לא יכולנו, הם ישלחו מישהו כשהם לא יודעים מי הנציג

יובל דור: איך אפשר לקבל את זה אם יש התעלמות של רשויות מקומיות שחלק מהדברים והסמכויות די ברורות

יובל דור:  פשוט אני פוגש את הטענה של משרד הפנים ואולי באמת שווה לחזק גם בין משרדי הממשלה בינינו את האחידות

יובל דור:  אבל ככל שיש סמכות לרשויות מקומיות, אני חושב שד"ר צרפתי פה אמר את זה בצורה מאוד ברורה

יובל דור:  לי לא מובנת הטענה הזאת שמשרד הפנים לא מוצא את הלינק לדיונים האלה ולא מוצא את הלינק שלו ואת תחומי האחריות של הדיונים האלה

יובל דור:  אני אשמח שבאמת לדיון הבא גם אנחנו כמשרדי ממשלה נגיע הרבה יותר מגובשים, אבל גם נשמח לנציג

ארז מלול: יובל, כדאי לדבר גם על הקנסות המנהליים

יוסף טייב: הנושא ייבדק

משה אבוטבול: אדוני יושב-הראש, רק עוד משפט לסיום

משה אבוטבול:  כדאי שברשויות המקומיות יתמקדו בעיקר גם בערים שמתנהל בהם הליך בנייה

משה אבוטבול:  כי בדרך כלל באותן ערים הללו, ואני מדבר על זה גם כראש עיר 10 שנים בעיריית בית שמש, בניתי 40,000 יחידות דיור

משה אבוטבול:  ושם היה נוכחות מאוד גדולה של כלבים, כלבי בר וכו', ותקיפות של ילדים וילדות קטנות בדרכם לבית הספר

משה אבוטבול:  אז כך שהנתונים הללו חייבים גם להילקח באותן מסגרות הללו

משה אבוטבול:  אני בקושי הצלחתי עם שר החקלאות דאז אורי אריאל לפתור את הבעיה

משה אבוטבול:  זה לא היה נוח ונעים

משה אבוטבול:  אבל נאלצנו גם לצוות פסיכולוגי שאותן ילדות יחזרו לבית הספר

משה אבוטבול:  ואני אומר שבנושא הזה אנחנו חייבים לתת דגש במקומות שיש שם מציאות של כלבי בר

יסמין פרידמן: אני שנייה רוצה

יוסף טייב: שנייה, אני רוצה לתת לדגנית לסיים את הדברים שלה

יוסף טייב:  כן דגנית, בבקשה

בן דב: חשוב להבין שיש הבדל בין משרד ממשלתי ובין הממשלה ובין התביעות של משרד המשפטים והתביעות של משרד החקלאות

בן דב:  וגם לפעמים כאשר כתוב בחקיקה שלמשרד מסוים יש סמכות מסוימת לתבוע בהקשר מסוים, מבחינת חלוקת אחריות וחלוקת תפקידים והסמכות כאלה ואחרות זה לא עובד כל כך פשוט

קריאה: לא, זה הפרקליטות, זה נכון

יסמין פרידמן: אני רק רוצה להוסיף

יסמין פרידמן:  יש הבדל בין לא עובד לבין אין להם סמכות

יסמין פרידמן:  אוקיי? למשרד יש סמכות לפי סעיף לחוק צער בעלי חיים, סעיף11

יסמין פרידמן:  יש להם סמכות לתבוע, זה הכול

יסמין פרידמן:  אז לא להגיד שאין סמכות

יוסף טייב: המשרד להגנת הסביבה, גלי דוידסון

יוסף טייב:  למה היא לא כאן? מי נמצא?      

בתיה גטהון: בתיה, מהלשכה המשפטית

יוסף טייב: כן, בבקשה

יוסף טייב:  מה העמדה שלכם לגבי הצעת החוק?     

בתיה גטהון: אנחנו מבחינתנו הצעת החוק היא טובה, אין לנו התנגדות

יוסף טייב: אוקיי, מעולה

יוסף טייב:  תנו לחיות לחיות, עו"ד ארז

ארז מלול: אני אתייחס לכמה דברים שנאמרו אולי

ארז מלול:  קודם כל, לעניין ההתאחדות, אנחנו כמובן רוצים לקדם את החוק הזה וזה חוק שהוא חשוב, ואם מה שצריך לעשות פה זה להחריג את זה, אז זה לא מה שאנחנו נתנגד אליו

ארז מלול:  למרות שצריך להסביר שזה לא קונצנזוס

ארז מלול:  הסחר בבעלי חיים הוא בעייתי באופן כללי

ארז מלול:       לעניין הכלים האכיפתיים

ארז מלול:  אני חושב שזה יהיה טוב אם זה יצטרף לפה, אבל זה דבר שהוא הרבה פעמים יכול לעכב את החקיקה

ארז מלול:  כלים אכיפתיים קיימים והם על הפרק ויש הצעות חוק שעל הפרק והמלצות שעל הפרק

ארז מלול:  גם לעניין ההסמכה של של קנסות מנהלתיים של וטרינריים רשותיים

ארז מלול:  גם לעניין הסמכה של פקחים שיש כל מיני לקונות בחוק

ארז מלול:  יש המון דברים שאמורים לקרות והם לא קורים, אבל הם לא בעניין של חקיקה

ארז מלול:  ואני חושב שהחוק הזה, בין היתר העניין של איסור הפרסום והחזקות שהוא קובע אולי הוא חוק מצוין מהבחינה הזאת שהוא מאוד מקל על האכיפה

ארז מלול:  בעצם זה שהוא אומר, בעצם זה שהדבר הזה קיים אנחנו יודעים שיש פה עבירה על החוק

ארז מלול:  בעצם זה שהדבר הזה קיים באינטרנט אז יש עבירה על החוק

ארז מלול:       אני לא אכנס לעניין רישוי עסקים, יש למנהל השירותים הווטרינריים סמכויות

ארז מלול:  לעניין הרישום, אני חושב שליאת פה מכירה היטב את ההמלצות האלה שניתנו כבר ב-2022

ארז מלול:  ודבר שקורה לפעמים, אני אגיד בכנות, הצעות חוק עולות ומגיע משרד החקלאות ואומר יש לנו רעיונות טובים יותר

ארז מלול:  הצעות חוק יורדות מסדר היום ואז משרד החקלאות לא עושה את הדברים שהוא התחייב אליהם

ארז מלול:  היה לנו את זה בעניין החזירים

ארז מלול:  יש לנו את זה גם בבג"צים שאומרים

קריאה: היה את זה פה בהצעה של 2017

ארז מלול: נכון, היה את זה גם פה

ארז מלול:  נאמרים שייעשו דברים

ארז מלול:  אגב, זה פעולות משלימות

ארז מלול:  ברור שהרישום זה דבר שהוא חשוב כדי שהדבר הזה יהיה אכיף

ארז מלול:  ברור שסמכויות זה דבר שהוא חשוב כדי שזה יהיה אכיף

ארז מלול:  וצריך להגיד, גם עניין הכלבים המשוטטים הוא קשור לזה וגם עניין תנאי הגידול וגם עניין עצם ההרבעה

ארז מלול:  ליאת בוודאי תדע להסביר על זה יותר טוב, כי היא מתמחה בנושא הזה

ארז מלול:  שעצם ההרבעה של כלבי שיצ'ו היא דבר שגורם להם סבל, כי יש מדינות שבהן זה נעשה רק בגלל הצורה שבה הגולגולת שלהם בנויה

ארז מלול:       כשאנחנו מדברים על רועים בלגים אלה כלבים שננטשים בערמות

ארז מלול:  אני אומר את זה באופן אישי – יש לי אחת בבית שננטשה

ארז מלול:  אלה כלבים שהם מאוד מאוד פופולריים, אבל מאוד ננטשים

ארז מלול:  זה אנחנו רואים גם ברישום, אנחנו רואים את זה אצלנו בכלביה ואלה כלבים שמאוד ננטשים

ארז מלול:  אם המצגת הייתה עולה היינו יכולים גם להראות תמונות של מה שקורה בבתי הגידול האלה

ארז מלול:  תמונות של בעלי חיים שננטשו

יוסף טייב: כי לא שלחו את זה בזמן

קריאה: שלחו בזמן

ארז מלול: שלחנו אתמול

יוסף טייב: לא

יוסף טייב:  תאמין לי, צוות הוועדה שלי בקטעים האלה אני סומך עליו

יוסף טייב:  אם זה לא הגיע בזמן זה לא יעלה

יוסף טייב:  כן, בבקשה, תמשיך

ארז מלול: אז יש איזו בעיה במייל, אני לא אריב על זה

ארז מלול:  כלי האכיפה הם רבים, הם טובים

ארז מלול:  יש כל מיני סיכונים ודברים שאפשר לשבת עליהם לפני ולא צריך למשוך את הדברים האלה יותר מידי זמן

ארז מלול:  ואם יש קשיים אז אנחנו מכירים את הנושא הזה הרבה מאוד שנים מהשטח, הרבה מאוד שנים גם המבחינה המשפטית ואנחנו נשמח לסייע גם

ארז מלול:  וכל הכבוד על קידום הצעת החוק

ארז מלול:  זה מה שיש לנו להגיד

יוסף טייב: ליאת מורגן, בבקשה

ד"ר ליאת מורגן: תודה רבה

ד"ר ליאת מורגן:  אז בהמשך לדברים של ארז, אני אעשה את זה בקצרה

ד"ר ליאת מורגן:  יש לי שלוש נקודות עיקריות

ד"ר ליאת מורגן:  דבר ראשון, מ-2017 עולות כאן הצעות חוק דומות

ד"ר ליאת מורגן:  ההצעה הראשונה אני חושבת הייתה של חה"כ שמולי

ד"ר ליאת מורגן:  בכל דיון באים ואומרים מה לא ומה לא ניתן

ד"ר ליאת מורגן:  אז בואו נתחיל ממה כן ניתן

ד"ר ליאת מורגן:  בשנת 2020 חה"כ מיקי חיימוביץ' ביקשה לשמוע בקשר למתווה של משרד החקלאות

ד"ר ליאת מורגן:  הציג פה ד"ר בוריס יעקובסון מתווה מצוין שיכול לגרום לכך שיהיה עקיבות על כל גור וגור

ד"ר ליאת מורגן:  ביקש להגיש לוועדה את הנתונים

ד"ר ליאת מורגן:  ואיך זה התקדם, אני לא יודעת מה קרה מאז, אבל אין סיבה לא לקדם את זה, ההצעה מוכנה

ד"ר ליאת מורגן:       דבר שני, באותו דיון התבקשו התאחדות הכלבנות הישראלית להציג נתונים

ד"ר ליאת מורגן:  מה שלא נאמר כאן זה בסוף אין בעיה, יש גורים רשומים

ד"ר ליאת מורגן:  א', אם יש עקיבות כזאת טובה, תביאו את הנתונים

ד"ר ליאת מורגן:  תראו מה אתם יודעים

ד"ר ליאת מורגן:  לא יכול להיות שתישאל שאלה ואתם לא יודעים

ד"ר ליאת מורגן:  אם אתם עושים ביקור בבית אתם יודעים כמה ביקורות עשיתם

ד"ר ליאת מורגן:  ובסוף מה שאתם לא בודקים זה, אין בעיה שיש כלבות רשומות

ד"ר ליאת מורגן:  אבל אתם לא מכריחים שהגורים שלהם יהיו רשומים ומסתובבים בסוף גורים – רגע, תני לי לסיים, אני הקשבתי לכם – גורים שאינם מעוקרים, מסורסים, ואין עקיבות

ד"ר ליאת מורגן:  אין בעיה אם רוצים לעשות החרגה בסוף

ד"ר ליאת מורגן:  אבל אומרים פה כל הזמן פיראטי, לא פיראטי

ד"ר ליאת מורגן:  סליחה, אין דבר כזה פיראטי, כי אין חוק

ד"ר ליאת מורגן:  זה משהו שהוא בסוף ארגון פרטי, עמותה

ד"ר ליאת מורגן:  אני לא מכירה שום מקום בחקיקה שיש מה פיראטי ומה לא בהקשר של סחר

ד"ר ליאת מורגן:  יש 18 מדינות היום באיחוד האירופי שיש בהן הגדרה בדיוק מהו מגדל, למי מותר, באיזה תנאים, איך מוציאים רישיון ומה האכיפה

ד"ר ליאת מורגן:  לא צריך להמציא את הגלגל

ד"ר ליאת מורגן:  בואו נסתכל מה עושים כמה שעות טיסה מכאן ונעשה בדיוק אותו דבר

ד"ר ליאת מורגן:  אפשר להכניס את זה, יש פתרונות

קריאה: יש חוקים כאלה באירופה?     

ד"ר ליאת מורגן: יש חוקים כאלה באירופה

ד"ר ליאת מורגן:  אם תרצה, אני אעביר לך את כל המידע

ד"ר ליאת מורגן:       בנוסף לזה, מביא אותי לנקודה השלישית: יש כ-20 גזעים, תלוי באיזה מדינה, 17 מדינות באירופה שהכניסו סייגים ספציפיים לגבי גזעים שלא ניתן להרביע אותם בעקבות פגיעה ברווחת בעלי חיים

ד"ר ליאת מורגן:  זה נחמד מאוד שההתאחדות אומרת שהם עושים בדיקות גנטיות

ד"ר ליאת מורגן:  בסוף כל הפנים הפחוסות, גם בחתולים וגם בכלבים, אלה בעלי חיים שסובלים

ד"ר ליאת מורגן:  שאורח החיים שלהם הוא כ-4 שנים קצר יותר

ד"ר ליאת מורגן:  יש להם 30% יותר סיכוי לחלות במחלות אופייניות לגזע

ד"ר ליאת מורגן:  וזה הכול עקב המבנה הגופני

ד"ר ליאת מורגן:  יש היום חקיקה באירופה לגבי זה

ד"ר ליאת מורגן:  אני לא מכירה שההתאחדות עובדת על זה

ד"ר ליאת מורגן:  אם כן תקנו אותי ואני אשמח לשמוע

ד"ר ליאת מורגן:  זה כן צריך להיכנס

ד"ר ליאת מורגן:  לא יכול להיות שיעשו איזה שהיא החרגה בלי לקבוע בדיוק באיזה תנאים

ד"ר ליאת מורגן:       מה שמוביל אותי לזה שחייב להיות ניטור וכל דבר צריך להיות רשום

ד"ר ליאת מורגן:  אין בעיה לעשות את זה

ד"ר ליאת מורגן:  לא צריך להיות רשום גור במדינת ישראל שלא יודעים מה המקור שלו

ד"ר ליאת מורגן:  ואין סיבה ששמונה שנים אחרי או לא יודעת כמה, מאז שאין פה ניטור לגבי כמה נמכרים, אין תשובה על הנושא

ד"ר ליאת מורגן:  יש מספיק מה לעשות

ד"ר ליאת מורגן:  אם תרצה אני אעביר לך מאות עמודים של חומרים איך לעשות את זה כמו שצריך

ד"ר ליאת מורגן:  רק צריך להחליט שעושים ולא להחליט מה לא עושים

ד"ר ליאת מורגן:  זה הכול, תודה

יוסף טייב: התאחדות

אורית נוקד: כן

אורית נוקד:  אז ככה, קודם כל לגבי העניין של איסורים, אני מציעה שתסתכלי מה שמדובר בכל המדינות שהתייחסו לזה מדובר לא את כל אלה שהן פונות דוקטורים ורופאים וטרינריים על אינדקס הגולגולת

אורית נוקד:  ולא נאסרו הגזעים, נדרש בגזעים האלה שאינדקס הגולגולת יהיה לפחות שליש

ד"ר ליאת מורגן: אז את טועה

אורית נוקד: ואנחנו תומכים בזה

ד"ר ליאת מורגן: אוקיי, מצוין, אז בואו תקדמו את זה

ד"ר לזר ג'רסי: מקדמים

אורית נוקד: מה שאני באה להגיד, אנחנו רואים את זה שאנחנו כולנו באותו צד של המתרס

אורית נוקד:  מנקודות שונות, מזוויות שונות

ד"ר ליאת מורגן: קשה לי להגיד את זה, אבל בסדר

אורית נוקד: אני מבינה שנורא קל לסמן אותנו, כי - - -     

ארז מלול: כי אתם סוחרים בכלבים

ד"ר ליאת מורגן: מי שאוסף גורים בסוף מהרצפה זה אנחנו, לא אתם

ד"ר ליאת מורגן:  וזה גורים שגם מגיעים מכם

אורית נוקד: זהו, אז על זה רציתי לענות חד משמעית

קריאה: גם שמענו אותך

קריאה:  יש פה עוד וטרינרים, לא רק אתה

קריאה:  אתה יודע, אתה יושב פה בצורה מאוד יהירה ומכוערת

קריאה:  אני חייב להגיד את זה

יוסף טייב: תודה רבה, תודה רבה

ד"ר לזר ג'רסי: קשה לך לדבר לא בדמגוגיה

יוסף טייב: תודה רבה

יוסף טייב:  אני לא אתן לשיח הזה

אורית נוקד: המספרים שלנו פתוחים

אורית נוקד:  ליאת, את מוזמנת

ד"ר לזר ג'רסי: תבוא אלינו למשרד, תקבל את הכול

ד"ר ליאת מורגן: יש לי אימיילים אלייך אישית

יוסף טייב: ליאת, היא נתנה לך לדבר, היא עונה לך

ד"ר לזר ג'רסי: הכול גלוי אצלנו באינטרנט, כל הנהלים, כל התקנונים

יוסף טייב: חברים, אם אתם רוצים לנהל את השיח הזה, צאו בחוץ תדברו ביניכם

אורית נוקד: אנחנו נשמח להעביר, הנתונים גלויים

אורית נוקד:  אנחנו נחליף פרטים ונשמח להביא

ד"ר ליאת מורגן: מעולה

אורית נוקד: דבר שני, כאשר יש אצלנו אנשים שנמצאים במערכת שלנו ומגדלים שלא בהתאם לנהלים שלנו, כאשר אנחנו יודעים עליהם אנחנו זורקים אותם

ד"ר לזר ג'רסי: יש לנו בית דין

אורית נוקד: יש לנו בית דין ובאופן תמידי, כולל כבר בשנת 2024 שרק התחילה יש לנו אנשים שנזרקים מהמערכת או מושעים מהמערכת, מוגבלים, בדיוק כי הם עושים את הדברים האלו

אורית נוקד:  עוד פעם, בגלל שאנחנו וולונטריים, תודה לאל, אין לנו את המגבלות של מה אומר יועץ כזה או אחר

אורית נוקד:  אז אם יש כאלו שמצד אחד מגדלים מתועד ומצד שני מגדלים מתחת לשולחן ברגע שאנחנו יודעים יש לנו בית דין והאנשים האלו מושעים

ד"ר ליאת מורגן: לקראת הדיון הבא אני אשמח לשבת אתכם על הנתונים ושנבוא לוועדה עם הנתונים

יוסף טייב: אני מבקש להעביר את הנתונים של ההתאחדות לוועדה

יוסף טייב:  אנחנו רוצים לשבת מול נתונים קונקרטיים

יניב בשארי: יניב בשארי, המרכז לפעילות כלבנית בישראל

יניב בשארי:  אנחנו נציגים של ארגון נוסף שקיים בעולם בשם IKU

יניב בשארי:  הארגון קיים כבר ב-42 מדינות

יניב בשארי:  מנהלים ספר גידול במקביל להתאחדות הישראלית לכלבנות, כולל תקנוני גידול, תקנונים לגבי המלטות, לגבי תערוכות, לגבי בריאות גורים, בדיקות DNA וכו'

יניב בשארי:  חשוב לנו גם כן שיידעו שאנחנו קיימים, אנחנו על המפה

יניב בשארי:  אנחנו מבצעים בדיקות שגר לגורים, מבצעים כרגע עוד אין תערוכות, כי אין מספיק פעילות, הארגון קיים כשלוש שנים בישראל

יניב בשארי:  מונה כ-100 חברים רשומים כבר אצלנו

יניב בשארי:       לא ניכנס לצד הפוליטי מהבחינה הגידולית או מבחינה מה קורה מול ההתאחדות, כי כרגע אני לא אלאה אתכם בנושא הזה, זה לא רלוונטי

ד"ר לזר ג'רסי: חשוב מאוד

ד"ר לזר ג'רסי:  שיידעו שהוצאנו אתכם מההתאחדות, על העבירות שהם מדברים

יניב בשארי:  אוקיי

יניב בשארי:  אני אשמח לראות פרוטוקול על זה, כי אני לא יודע

קריאה: ולכן זה צריך להיות בחקיקה ולא על ידי ארגונים פרטיים

יוסף טייב: אתם רק מחזקים את דעתי שצריך פשוט לכלול את כולם

יוסף טייב:  כן בבקשה

יניב בשארי: זה היה חשוב לי שידעו

יניב בשארי:  שיש ארגון נוסף שמנהל ספר גידול במדינת ישראל

יוסף טייב: כן בני, בבקשה

בני פרץ: כבודו, כאחד שגם גידל כלב, שאומרים לו אמסטף וכאלה, שאז בזמנו יצא פה החוק שחובה לסרס כלבים כאלה, ולמה? כי הם כאילו תוקפניים

בני פרץ:  ואני אומר – אין כלב רוצח; יש בן אדם רוצח

בני פרץ:  איך שאתה מחנך – אתה מקבל תוצאה

בני פרץ:  לצערי חייבו

בני פרץ:  אבל העיריות והשירות הווטרינרי העלו את האגרה

בני פרץ:  מי שלא מסרס הוא משלם אגרה הרבה יותר גבוהה

בני פרץ:  זה בחוק

בני פרץ:  זה בחוק

בני פרץ:  הממשלה עשתה את זה וזה עולה בחוק

בני פרץ:       עכשיו אתם מדברים על כל הגורים האלה, המוצי פוצי האלה שמגדלים כל אחד בבית שלו

בני פרץ:  עכשיו, חתול הוא יגדל אותו, ישים לו מצע עם חול ובתוך הבית הוא יעשה צרכיו

בני פרץ:  אבל כלב הוא יצטרך להוריד אותו ולתת לו

בני פרץ:  אבל יש שירות הפיקוח, הוא יחליט, גם אלה השיטור העירוני, או לתת להם איזה מכשור

בני פרץ:  ברגע, הכלבים האלה אני רואה אותם, מי שמוציא אותם רק בשעות הבוקר

בני פרץ:  אין בשעות הלילה, לא תראה אותם

בני פרץ:  השעות המוקדמות שעדיין אף אחד לא מסתובב

בני פרץ:  רוצה לתפוס דבר כזה ולדעת גם על כל כלב אם שולם, אם עוקר, אם סורס, אם הכול, פשוט שיהיה להם את המכשיר, ישאלו

בני פרץ:  גם אם אישה, כי הם כולם באים, לא משנה איזה כלב זה, גם תופסים אותו

בני פרץ:  יהיה לו את הזכות להגיד לו אדוני אני רוצה לבדוק אותו

בני פרץ:  יש לו שבב, אין לו שבב, מתחילים לטפל בנושא הזה

בני פרץ:  אז יודעים ואז אפשר להעביר גם למס הכנסה

בני פרץ:  להגיד אדוני, היא מגדלת שם כלבים, מוכרת אותם, ואינה משלמת, כמו שאתם אומרים, מיסים

בני פרץ:  וזה מה שירתיע את הנושא הזה

בני פרץ:       עכשיו, אתם מדברים על כל זה אבל אתם לא מדברים על חתולים

בני פרץ:  אני יש לי בית גידול לחתולים שלא מרצון

בני פרץ:  אתה יודע מה זה לא מרצון?      

טל גלבוע: אין לך בית גידול, אתה ברחוב

בני פרץ: אבל יש לי בית גידול

בני פרץ:  אתה יודע מה זה בית גידול? אשתי, לצערי הרב, אני יכול להגיד לכם, היא מביאה שני שקים של 15 קילו, והם בלי עין הרע, לא יאכלו את הגרגרים

בני פרץ:  אם אתה לא שם ומערבב להם עם לה-קט, זה 24 כל אחד

בני פרץ:  אני סובל, אני סובל

בני פרץ:  ובשעה שצריכים להזדווג, כבודו, איזה רעש ואיזה מלחמה, בשעות לפנות בוקר

בני פרץ:  מי לוקח אותם? אתה מתקשר לעירייה לבוא לקחת לעקר, לסרס – שום דבר

בני פרץ:  ואז בא לך אחר הצוהריים שהם אכלו ואין אף אחד – והוא הולך

בני פרץ:  אני אומר לו: 'לא, תבוא בבוקר, לפני שנותנים להם לאכול

בני פרץ:  תבוא לשם, לפני שאשתי יוצא לתת להם, היא תעזור לכם, תוכלו לתפוס'

בני פרץ:       הם העמותות האלה שאתה רואה קיבלו לפני קדנציה קודמת מיליוני כסף, נתנו להם תמיכות, הכול

בני פרץ:  מתקשר אליהם אף אחד לא

בני פרץ:  אתה יודע, לקחתי גורים, זה כמו עבירה

בני פרץ:  לקחתי גורים, אין לי ברירה

בני פרץ:  בתוך הגינה שלי המליטו לי

בני פרץ:  לא תגיד בחוץ

בני פרץ:  בנושאים האלה אתם מדברים על עיקור, על סירוס, אז למה אתם לא מדברים גם על חתולי רחוב?      

ארז מלול: מדברים

ארז מלול:  יש חוקים ספציפיים על זה

בני פרץ: לא

בני פרץ:  איפה אתם? אני אקרא לך, תביא את הטלפון, תבוא תיקח אותם, תעקר, תסרס אותם

ארז מלול: 03-6241776

בני פרץ: בוא נראה אם תענו בכלל

בני פרץ:  בוא, אני רוצה לקבל, להוכיח לך

בני פרץ:  כי אני צלצלתי אליהם, לא רק לזה

ארז מלול: זה לא קשור לפה

יוסף טייב: בני, הוא נתן לך את מספר הטלפון

טל גלבוע: זה לא קשור עכשיו לדיון

יוסף טייב: טוב

יסמין פרידמן: כבוד יושב-הראש

יסמין פרידמן:  אפשר לבקש שרשות המיסים תגיע גם לדיון? כי היום, לא המלשינון, זה נקרא קו לצדק או משהו כזה

יסמין פרידמן:  אם זה לא יותר מידי גדול, אם זה לא מספיק גדול, אם זה לא בית גידול

יסמין פרידמן:  אני חושבת שכל בן אדם שמוכר צ'יוואווה בבית ומוכר אותה ב-5,000-10,000 שקלים אמור לשלם על זה מיסים

יסמין פרידמן:  זה גם כוח הרתעתי

יסמין פרידמן:  ובסכומים האלה הם לא עושים דבר, רק בבתי גידול גדולים

יסמין פרידמן: מיסים וקנס

יוסף טייב: משרד המשפטים, נדב גולני בבקשה

נדב גולני: עו"ד נדב גולני, משרד המשפטים, ייעוץ וחקיקה

נדב גולני:  קודם כל אני רוצה לפתוח בכך שכידוע ועדת השרים לענייני חקיקה החליטה לתמוך בהצעה בקריאה טרומית בכפוף לתיאום עם משרד החקלאות והמשרד להגנת הסביבה

נדב גולני:  כמובן אנחנו מחויבים לעמדה הזאת וכל הדברים שנגיד עכשיו הם בתוך הדבר הזה

נדב גולני:       בצד ההחלטה לתמוך בהצעה ומאחר שההחלטה היא שזה ייעשה בתיאום, אנחנו חושבים שיש כל מיני נקודות שכן נכון להצביע עליהן שנכון לחדד רגע את הצורך בתיאום ואני אסקור אותן

נדב גולני:  חלקן גם במישור היישומי של ההצעה וגם במישור סמכויות האכיפה והעונשין שמוצע לקבוע בה

נדב גולני:       קודם כל קשיים שאנחנו רואים בהצעה, לא ברור עד כמה ההסדר המוצע הוא בר אכיפה, לאור הקשיים להוכיח שאדם הוא שהוביל לכך שבעל החיים הזדווג והתרבה

נדב גולני:  הסדר הסירוס ועיקור על ידי הגורמים המוסמכים מעורר אף הוא קושי במישור היישומי

יסמין פרידמן: רק הערה, זה כבר קיים בחוק על כלבים מסוכנים, אז מה ההבדל? זה קיים

ארז מלול: כי יש לעשות כל מה שאפשר כדי למנוע זיווג ואפשר גם לקבוע חזקה שאם מישהו הכלבים שלו התרבעו אז חזקה שהוא לא מנע

נדב גולני: כן, אבל בכל זאת יש כאן איסור שהוא יותר רחב

יסמין פרידמן: איסור יותר רחב על סוג הכלבים, זה הכול

יסמין פרידמן:  זה קיים בחוק כבר

נדב גולני: כפי שזה צוין כאן, בסוף כשרוצים לחוקק הסדר הכוונה היא כמובן שהוא יהיה בר יישום ושניתן יהיה

נדב גולני:  ואני מעלה את הדבר הזה כדי לחשוב באיזה אופן נכון לפעול כדי שהדברים כן יוכלו להיות מיושמים

נדב גולני:  אם יש קושי מסוים באכיפה, גם אם הוא קיים בהסדר קיים, הוא משהו שנכון להצביע ולחשוב מה עושים איתו

נדב גולני:       אני ממשיך שהסירוס והעיקור על ידי הגורמים המוסמכים מעורר אף הוא קושי במישור היישומי, כי לא ברור כיצד יובא לידיעתם של הגורמים המוסכמים כל מקרה ומקרה של זיווג כלב או חתול בניגוד להוראות ההסדר המוצע ומי יבצע את העיקור והסירוס בפועל

יסמין פרידמן: רגע, שנייה

יסמין פרידמן:  אני לא מצליחה להבין את ההערה

יסמין פרידמן:  כיוון שאנחנו לא מציעים שהם יידעו על כל כלב

יסמין פרידמן:  אבל כשהם יודעים אז הם יפעלו

יסמין פרידמן:  אני לא מבינה את הקושי

יסמין פרידמן:  איפה הקושי?     

נדב גולני: העניין הוא שלא ברור עד כמה המקרים האלה יובאו לידיעתם ועד כמה הדבר הזה ייושם ויהיה אכיף

נדב גולני:  ברור שאם זה יובא לידיעתם הם יוכלו לפעול

נדב גולני:  השאלה היא כמה מקרים כאלה יובאו לידיעתם

יסמין פרידמן: אבל אנחנו לא נביאים

יסמין פרידמן:  וכמו כל הצעת חוק, אתה לא באמת יכול לדעת בפועל כמה יהיו

יסמין פרידמן:  אבל אני לא מבינה מה הקושי של משרד המשפטים

יסמין פרידמן:  אני באמת מנסה להבין איפה הקושי

יסמין פרידמן:  והיה והם יודעים, בכל עיר, מה הבעיה שלהם לפעול? אין להם שום בעיה לפעול לטובת עיקור וסירוס

נדב גולני: כשאנחנו קובעים איסורים באופן כללי בחקיקה, בוודאי שאיסורים פליליים זה משהו שחשוב לנו מבחינה מקצועית לדעת האם האיסורים האלה הם ברי יישום וברי אכיפה

נדב גולני:  אם אין שום יכולת או יכולת מאוד מוגבלת לאכוף את זה, צריך לתת את הדעת על הדבר הזה ולחשוב אם אפשר לשפר את הדבר הזה

נדב גולני:  כי לקבוע איסור שאין לו, שמאוד קשה ליישם ולאכוף אותו הוא דבר שהתועלת שלו היא מוגבלת

נדב גולני:  ועל זה אנחנו מצביעים

נדב גולני:       שוב, אני אומר את זה, הכול בתוך המסגרת של ועדת השרים שתומכת בהצעה

נדב גולני:  ובכל זאת משהו שאנחנו מבקשים לתת עליו

יוסף טייב: אני רק רוצה להעיר פה איזה שהיא הערה

יוסף טייב:  בתקופה האחרונה אני נחשף יותר ויותר להצעות חוק שמקבלות את התמיכה של ועדת שרים לחקיקה וכאשר אנחנו מגיעים פה לוועדה אנחנו נתקלים בהתנגדות נחרצת של המשרדים

נדב גולני: זה לא התנגדות

יוסף טייב: בוא, אני שמעתי את רוח הדברים היום

יוסף טייב:  אני לא רואה ואני אולי דגנית תחדד לי את זה

יוסף טייב:  איך שאני רואה את המצב כרגע, לשעה 11:45, אני לא רואה את משרד החקלאות תומך בהצעת החוק הזאת

יוסף טייב:  אני טועה, דגנית, יובל? אז אני לא מבין, איפה הייתם בוועדת שרים?      

טל גלבוע: אני נמצאת בכל ועדת שרים שקשורה לבעלי חיים

יוסף טייב: טל, אני ארגיע אותך, צרת רבים חצי נחמה

יוסף טייב:  זה לא רק בצער בעלי חיים

טל גלבוע: בסדר, זה המקום שאני נמצאת בו

טל גלבוע:  ואני רוצה להגיד, אמרתי את זה גם בוועדה הקודמת אצל, בוועדת הכלכלה, אצל יושב-הראש ביטן

טל גלבוע:  קורה איזה מצב אבסורדי שאנחנו נמצאים בוועדת שרים לחקיקה

טל גלבוע:  אנחנו מגיעים לזה שהמשרדים מסכימים ואז הם אומרים בהסכמת משרד החקלאות, בהסכמת המשרד להגנת הסביבה

טל גלבוע:  אז למה אתם נותנים לנו להעביר את זה בוועדת שרים לחקיקה? אני מרגישה עכשיו, וזו לא פעם ראשונה, ושוב, אני יוצאת מהמערכת, נכנסת למערכת

טל גלבוע:  אני משרת אמון

טל גלבוע:  אני מייצגת את הציבור אני מרגישה

טל גלבוע:  וכך נגרם אובדן אמון הציבור במדינת ישראל, בכנסת ישראל ובממשלת ישראל

טל גלבוע:  אנחנו מבזבזים את הזמן

יוסף טייב: אז בואי אני אגיד לך

יוסף טייב:  לי יש רעיון איך אנחנו נפתור את הבעיה הזאת

יסמין פרידמן: צריך רק לומר שהמשרד מכיר את הצעת החוק הזאת הרבה שנים

יוסף טייב: אני יודע

יוסף טייב:  לאור ההסכמה של ועדת שרים לחקיקה ולאור שלא הייתה התנגדות של המשרד אני הולך לקדם את הצעת החוק הזאת

יוסף טייב:  לכן אני מבקש מהמשרד למצוא במהירות את הפתרונות ודרכי הפעולה שאתם חושבים שכן נכון לשפר בהצעת החוק הזאת, כי אני הולך להתקדם איתה

יוסף טייב:  בסדר? מה שעומד מול עיניי זו ועדת שרים לחקיקה שאישרה את זה

יוסף טייב:  בסדר? לא יתכן שדברים יעברו שם ואז זה יגיע לפה ואז יפילו על כתפיים של יו"ר הוועדה להתחיל להתחרבש מול המציעים ומול המשרד

יוסף טייב:  ולכן אני דורש מהמשרד למצוא את הפתרונות המתאימים ואת הרעיונות

יובל דור: אדוני יושב-הראש, אני באמת מבין את הקו הזה

יובל דור:  אבל כמו שהנציג של משרד המשפטים ציין, וזה ציון לדעתי שלא, הוא חשוב

יובל דור:  הסכמנו להתקדם לקריאה טרומית כמובן, כפי שזה התבצע

יובל דור:  בכפוף להסכמה

יובל דור:  צריך להסתכל גם מה האלטרנטיבה

יובל דור:  האלטרנטיבה שמשרד החקלאות יתנגד והצעת החוק הזאת לא תתקיים אפילו לטרומית ואפילו לא תגיע לפה לדיון שבעצם דיון שמאחד פה את כלל הגורמים

יובל דור:  וכמו שגם בישיבה אתמול עם חברת הכנסת במשרד שלנו וזו אמירה שנאמרה

יובל דור:  אנחנו פתוחים לשמוע את כל הארגונים, את כל הגורמים הרלוונטיים שיכולים להשפיע

יובל דור:  כי אם יש נושא שבאמת יכול לאחד את כל סיעות הבית ואת כל הארגונים זה צער בעלי חיים ורווחת בעלי חיים

משה אבוטבול: מבקשים רק שיושב הראש יורה גם שיתייחסו לנקודות המקצועיות שלנו

משה אבוטבול:  עם כל האהדה הגורפת שלנו באמת לכל הנושא הזה של רווחתם של צער בעלי החיים

משה אבוטבול:  אבל עדיין אנשי המקצוע שעשרות בשנים מכירים את זה, יש להם את הזיכרון הארגוני, יש להם את כל הדברים האלה

משה אבוטבול:  קצת לייחס גם משקל אלינו כדי שההצעה באמת תהיה בקונצנזוס

יוסף טייב: אני תמיד מתייחס לגומרי המקצוע

יוסף טייב:  אין הצעת חוק שנכנסת ויוצאת כמו שהיא נכנסת

יוסף טייב:  אבל יחד עם זאת, אני אומר, לכן אני פונה למשרד

יוסף טייב:  אני אומר, תמצאו את נקודות התורפה שיש לכם מורכבות בהצעת החוק הזאת ונתחיל להתקדם

יוסף טייב:  לצורך העניין בנושא של איסור פרסום, אני לא חושב שיש לכם בעיה עם זה

יוסף טייב:  יכול להיות שיש בעיה טכנית מול יחידת הסייבר אצלכם

יוסף טייב:  אבל בסדר, זה דברים שניתן לפתור

יובל דור: אני כבר עדכנתי את מנהלת הוועדה שאנחנו נכין מסמך מיפוי סמכויות, שגם חה"כ יסמין וגם טל גלבוע העלו פה את הסוגייה

יובל דור:  אני לא אשיב פה בצורה לא מקצועית ולא הוליסטית על תחום הסמכויות

יובל דור:  אבל פשוט האמירה שאנחנו נקדם את זה דווקא בגלל ועדת שרים, אז בעצם זה יכול ליצור אפקט מצנן שבוועדת שרים, אין בעיה, אם ועדות הכנסת יחליטו שבגלל שהתקבלה החלטה להתקדם בטרומית אז אפשר גם לעצור את זה ובכלל לא לדון בזה

יובל דור:       דווקא יש פה נושא חשוב, ואני לא אומר את זה מהפה החוצה

יובל דור:  נתקדם בקצב אולי איטי יותר, אך יסודי יותר

יובל דור:  ואני מכיר את הביקורת לגבי המשרד

יוסף טייב: אז אני אחדש לך

יוסף טייב:  משהו איטי לא יהיה

יוסף טייב:  יסודי בהחלט

ארז מלול: ובינתיים בעלי חיים סובלים

יוסף טייב: אני מציע שנתחיל להתקדם בהקראת הצעת החוק

נדב גולני: אני יכול רק לסיים?     

יוסף טייב: כן נדב, אני אתן לך לסיים לפני כן

יוסף טייב:  ולגעת בנקודות התורפה של ההצעה ונקודות שאכן אנחנו צריכים לדון ולקבל חוות דעת

משה אבוטבול: אני אדגיש יושב-הראש, החשיבות של הוועדה, כמו בכל חוק שזה יגיע לכאן לוועדה ולדון בזה, אולי בניגוד לחוקים אחרים שהמשל של זה דווקא עם בעלי חיים, שחוק שנכנס לוועדה כחמור יוצא לאחר מכן כגמל

משה אבוטבול:  פה זה קצת שונה

משה אבוטבול:  פה באמת יש קונצנזוס

משה אבוטבול:  רק רוצים פשוט התאמות מתבקשות וזה מה שבאמת אנחנו מנסים ליצור פה, יובל וכל החברים היקרים שלנו

משה אבוטבול:  לא יותר מזה

יוסף טייב: בהחלט

יוסף טייב:  נדב, רק תסיים את הדברים

נדב גולני: בסדר גמור, בקצרה

נדב גולני:  עניין נוסף שחשוב להצביע עליו זו עובדה, בעצם ריבוי הגורמים המעורבים

נדב גולני:  העובדה שהצעת החוק מבקשת להטיל חובה על שלושה גורמים שונים: המנהל, הממונה ורופא וטרינר עירוני לעקר או לסרס בעל חיים שזווג בניגוד להוראות החוק

יסמין פרידמן: רגע, אתה יודע מה זה המנהל, הממונה וזה? לא, המנהל זה תמיר גושן והממונה זה חן הנינג

יסמין פרידמן:  שהם עובדים ביחד

נדב גולני: אני אשמח להשלים

נדב גולני:  לא ברור מה יהיה הממשק בין הגורמים האלה, שחלקם פועלים במסגרת השלטון המרכזי וחלקם במסגרת השלטון המקומי ועל מי תוטל האחריות במקרה שהחובה לא תקוים

נדב גולני:       עניין נוסף זה הצורך במנגנון פנייה לבית משפט לקבלת צו תפיסה

נדב גולני:  כבר היום בסעיף 17א לחוק הוא מאפשר לתובע, למנהל או לארגון למען בעל חיים לפנות לבית משפט לקבלת צו מניעה או לצו לנקיטת פעולות להפסקת ביצוע עבירה לפי החוק

נדב גולני:  השאלה אם סמכות נוספת שנדרשת כאן היא נדרשת

נדב גולני:  וחשוב גם לחדד שמדובר בהקניית סמכות אכיפה לגורם פרטי בעצם

נדב גולני:  כי בנוסח של הסעיף פה המוצע משתמע שארגון בעל חיים יינתן לו מעמד לפנות לבית משפט ולבקש צו ולבצע תפיסה של בעל החיים בעצמו

נדב גולני:  זה בעצם איזה שהיא הקניית סמכות אכיפה לגורם פרטי

נדב גולני:  דבר שהוא לא כל כך מקובל

ארז מלול: קיים, כרגע אמרת

ארז מלול:  אז צריך את הסעיף הזה כדי שיהיה אפשר או שלא צריך אותו? אתה אומר דבר והיפוכו

ארז מלול:  אתה אומר יש 17א אז לא צריך את הסעיף, אבל הסעיף זה נותן סמכות תפיסה שלא קיימת ב-17א

ארז מלול:  צריך לבחור

נדב גולני: שוב, כיום, אנחנו חושבים שכבר לפי הסמכות שקיימת היום אפשר לפנות לבית משפט ולבקש את הדברים האלה

נדב גולני:  האקסטרה הנוספת כאן שמוצעת שארגון בעל חיים יוכל בעצמו לבצע את התפיסה

ארז מלול: לא חייב לבצע את התפיסה, הוא יכול לקבל את הצו

ארז מלול:  נאמן יכול לבצע אותה

נדב גולני: כן, אבל זה כן משהו נוסף שכיום לא אפשרי

נדב גולני:  והוא ממש גורם אכיפה שגורם פרטי מבצע

ארז מלול: שוב, כמו שקיים ב-17א והוכיח את עצמו

נדב גולני: שם הוא פונה לבית המשפט לקבל צו

נדב גולני:  הוא לא מבצע את התפיסה בעצמו

יוסף טייב: ארז, יש לך התנגדות שהאכיפה והביצוע ייעשה על ידי המשרד או על ידי הגורמים הממשלתיים?     

ארז מלול: אם הוא אומר שגם 17א מאפשר לנו לעשות את זה, אז אין בעיה, זה בסדר גמור

נדב גולני: לא, אני אמרתי שהוא מאפשר לפנות לבית משפט כדי שייתן צו

ארז מלול: אנחנו לא צריכים סמכות תפיסה

ארז מלול:  אנחנו כארגון לא רוצים סמכויות

נדב גולני: אני לא נכנס גם לניסוח העבירות הפליליות, זה גם משהו שיהיה צריך לחשוב על הנוסח ולהעביר אותו ולחשוב עליו בהמשך

נדב גולני:  ישנה אי בהירות מסוימת בנוגע לתכלית של הטלת כפל הוצאות עיקור וסירוס על המחזיק

נדב גולני:  אם הטלת התשלום נועדה לכסות על הוצאות ההליך הרי שלא ברור למה הוטל עליו תשלום כפול

נדב גולני:  ככל שהטלת התשלום נועדה לתכלית העונשית הרי שמדובר בכפל ענישה, יחד עם העבירה הפלילית שמוצעת כאן, דבר שעלול לעורר קשיים

נדב גולני:       ועל מה שאמרתי מלכתחילה, ועדת השרים לחקיקה החליטה לתמוך בהצעת החוק

נדב גולני:  אנחנו כמובן מחויבים להחלטה

נדב גולני:  רק היה חשוב לנו להצביע על כמה עניינים שנכון לתת עליהם את הדעת במסגרת התיאום שגם עליו הוחלט בוועדת השרים

יוסף טייב: ארז, אני מציע שכאשר נגיע לכל סעיף וסעיף אז כל אחד יוכל להתייחס לסעיף הרלוונטי

ארז מלול: אין בעיה

יוסף טייב: צח, בבקשה

צבי יהודה: רק אם יורשה לי לפני שנתחיל לקרוא

צבי יהודה:  הועלו פה הרבה נושאים

צבי יהודה:  אני חושב שככל שנתקדם פה צריך לזכור מה מטרת ההסדר והאם באמת הנוסח כמו שהוא פותר את הבעיה

צבי יהודה:  ההבחנה בין כלבים לחתולים היא רלוונטית

צבי יהודה:  לא בטוח שמה שמוצע פה לכלבים רלוונטי לחתולים ולהיפך וזה יצריך איזה שהם פתרונות נפרדים

צבי יהודה:  בעיות של בתי גידול מסחריים לעומת אנשים פרטיים שמגדלים בצורה עצמאית ומרביעים בבית שלהם, בין אם זה חד פעמי או כאיזה שהוא עסק צדדי – זה סוג בעיות מסוג אחד

צבי יהודה:  כלבים וחתולים משוטטים זו בעיה מסוג אחר

צבי יהודה:  עיקר הדיון פה התמקד בכלבים, אבל יש לנו גם את הטיפול בחתולים בערים

צבי יהודה:  יש לזה איזה שהוא תקציב שהממשלה נותנת לרשויות המקומיות וגם שם לפי מה שנודע לנו יש לא מעט בעיות גם בטיפול, נקרא לזה חתולים משוטטים

צבי יהודה:  כל הדברים האלה דורשים פתרונות מותאמים

צבי יהודה:       גברתי יועצת ראש הממשלה, העלית מספר סוגיות

צבי יהודה:  רק כדי להעלות את זה כנקודה למחשבה

צבי יהודה:  ככך שההתאחדות לכלבים יש להם איזה שהם עקרונות גידול כלבים שנגיד הם מקובלים כאיזה שהוא סטנדרט שאפשר לחיות איתם למה לא להפוך את הסטנדרט הזה לאיזה שהיא חקיקה

צבי יהודה:  כל פתרון אחר של אולי הסדרת, לא נקרא לזה הסדרת מקצוע, אבל הסדרת תחום של גידול חיות כאלה כדי לפתור חלק מהבעיות

צבי יהודה:  אני לא אומר שזה הסדר מלא, אבל זה משהו שאולי כדאי שהממשלה תחשוב גם עליו

טל גלבוע: אוקיי

טל גלבוע:  אני רק רוצה לומר שאנחנו הגענו פשוט לנקודת קיצון

טל גלבוע:  הגענו לנקודת קיצון שבעלי החיים במדינת ישראל סובלים סבל אמיתי וממשי

טל גלבוע:  כל ניסיון להתקדמות, כל ניסיון לחקיקה, ואני שמה בצד את זה שהיו באמת כל כך הרבה שנים של בחירות וכל צוות בין משרדי שקם נפל וכו'

טל גלבוע:  יש פה המוני אזרחים שמשלמים מיסים במדינת ישראל

טל גלבוע:  ויחד עם המיסים שהם משלמים למדינת ישראל, כיוון שהיום אין בכל עיר כלבייה ואין בכל עיר וטרינר רשותי ואין בכל מקום טיפול בבעלי חיים

טל גלבוע:  והיום, אם החתול שלי ליד הבית – ואני עוד מה שנקרא פריווילגית, אני גרה בכפר סבא – ואם החתול שלידי נפוחה לו האוזן אז אני יכולה להתקשר לרופא הווטרינר הרשותי

טל גלבוע:  מרבית הרשויות, בוא נדבר עם סגן השר על בית שמש

טל גלבוע:  למה ללכת רחוב

טל גלבוע:  האם יש שם טיפול לחתול פצוע? לא

טל גלבוע:  ויש שם פעילה שהכול הולך עליה

טל גלבוע:       אם המדינה הייתה נותנת פה איזה שהם פתרונות שאתה אומר יש לך כלביות ויש לך מרפאות והכול עובד כמו שצריך, יכול להיות שהייתי זורמת איתך

טל גלבוע:  סליחה על הדיבור הזה

טל גלבוע:  אבל לצורך העניין, כרגע אני אומרת לך, אני נמצאת לפחות פעמיים בשבוע בשטח, אני לא נמצאת רק במשרד ראש הממשלה, ומגיעה לכל ההסגרים

טל גלבוע:  אתה רואה פשוט ארגזים עם גורים

טל גלבוע:  אתה הולך לווטרינר הפרטי שלי וכל כלב שמגיע הוא סמי גזעי

טל גלבוע:  אני בשוק ממה שאני רואה

טל גלבוע:  אנשים התאהבו באיזה משהו שהוא פשוט, כרגע, נכון לעכשיו, עם ההמתות במדינת ישראל, עם הכלבים המסכנים, גם ההחרמות של משרד החקלאות ושל הווטרינרים הרשותיים אנחנו צריכים פתרון

טל גלבוע:  וניסו לעשות את זה כמה שנים, כמו עם הכלבים המסוכנים

טל גלבוע:  וניסו לעשות את זה עם האגרה

טל גלבוע:  וניסו כל הזמן בדיוק את מה שאתה אומר, למצוא איזה שהם פתרונות ביניים שיעזרו לנו

טל גלבוע:  זה לא, זה כמו פלסטר לחולה סרטן

טל גלבוע:  צריך לטפל בכימותרפיה עכשיו

יוסף טייב: כן, בבקשה

אבי צרפתי: אני אשמח לחזק כל מילה שטל ציינה

אבי צרפתי:  אנחנו שנים מבקשים לעשות תוכנית אב למדינת ישראל

יסמין פרידמן: אבל התנגדתם לסרס, חבל

אבי צרפתי: נכון, כי אנחנו חושבים שזו טעות

יסמין פרידמן: לו רק הייתם מציעים משהו אחר

אבי צרפתי: ואני חושב שצריך לבצע תוכנית אב למדינת ישראל בטיפול בבעלי חיים, בין אם הם מוחזקים על ידי בעלים, בעיקר כלבים וחתולים, ובין אם הם כלבים משוטטים

אבי צרפתי:  הדבר הזה לא יכול להיות, אנחנו חווים כל פעם זריקת אחריות מגורם אחד לגורם שני, מהממשלה לרשויות המקומיות

אבי צרפתי:  אחר כך הרשויות המקומיות בחזרה

אבי צרפתי:  אין, וזה עניינים שהם לא נוגעים רק לרשות ספציפית

אבי צרפתי:  בסוף יום צריך רגע לצאת החוצה ולהסתכל על התמונה המלאה

אבי צרפתי:  והתמונה המלאה, אנחנו מדינה קטנה ואין לנו שום תוכנית מסודרת כדי לתת מענה לבעלי החיים במדינת ישראל

אבי צרפתי:       אפשר לעשות את זה

אבי צרפתי:  אנחנו ניסינו לעשות את זה

אבי צרפתי:  התחלנו וזה נעצר עם הנושא של קידום חוק הכלבת

אבי צרפתי:  זה צריך וזה דורש ביצוע מיידי

אבי צרפתי:  ואז בתוך זה נוכל להכניס את כל שאר הדברים האלה

טל גלבוע: מסכימה

יוסף טייב: טוב

יוסף טייב:  כן צח, בבקשה

צבי יהודה: אז כאמור, בתחילת הישיבה מיזגנו את שתי הצעות החוק

צבי יהודה:  אז למעשה אנחנו צריכים לעבור שני נוסחים

צבי יהודה:  הם דומים

צבי יהודה:  אני אקריא אותם במקביל

צבי יהודה:  הצעת חוק צער בעלי חיים (הגנה על בעלי חיים) (תיקון – איסור על זיווג ומכירה של כלבים וחתולים), התשפ"ד-2024

צבי יהודה:       אני מקריא משני הנוסחים במקביל, אקריא את הוספת סעיף 14ב או הוספת סעיפים 14ב ו-14ג, תלוי באיזה נוסח:     

צבי יהודה: עכשיו אני מקריא מהנוסח של חה"כ דב מלביצקי

צבי יהודה:          בהצעה המקבילה של חה"כ פרידמן הנוסח הוא טיפה שונה

צבי יהודה:  "לא יזווג אדם כלב או חתול ולא ימכור את צאצאיו, אלא אם כן הצאצאים מיועדים לשמש ככלבי נחייה או לשירות במערכת הביטחון"

צבי יהודה:      לפני שנעבור על ההגדרות, שהן זהות בשתי הצעות החוק - - -     

יוסף טייב: לכאורה בהצעה של יסמין זה יותר מדויק

צבי יהודה: כן

צבי יהודה:  "אלא אם כן הצאצאים מיועדים"

צבי יהודה:  אנחנו גם חושבים שהניסוח של חה"כ פרידמן הוא יותר מדויק לצורך החוק הזה

אודליה אסולין דגני: חשוב להעיר שאין חתול נחייה ואין חתולים בשירות הביטחון למיטב ידיעתי

אודליה אסולין דגני:  ולכן זה לא רלוונטי

אודליה אסולין דגני:  מעבר לזה שאנחנו סבורים שנושא החתולים, מכיוון שאין הסדרה של רישום החתולים בישראל, לא נכון מלכתחילה שהחתולים יהיו תחת החוק הזה, למעט אולי לנושא הפרסום

אודליה אסולין דגני:  שזה דיברנו עם חברת הכנסת שאנחנו נשקול, זה סעיף אחרון

אודליה אסולין דגני:  אבל כל ההסדרה של התחום הזה צריך להיות בנושא הכלבים

אודליה אסולין דגני:  שלגביהם גם יש חוק, את החוק להסדרת הפיקוח על כלבים

אודליה אסולין דגני:  שהוא בעצם מסדיר את נושא הפיקוח על כלבים, הרישום עליהם, הדיווח עליהם

אודליה אסולין דגני:  ואנחנו חושבים שגם הנושא של רישום הצאצאים צריך להיות תחת אותו חוק

אודליה אסולין דגני:  בעצם יש לנו פה שני חוקים שיש ביניהם קורלציה מאוד גבוהה, וצריך לראות איך פותרים את הנושא הזה

אודליה אסולין דגני:  זה חלק מההצעה שהצענו ושאנחנו נמשיך לדון לגביה

יוסף טייב: חה"כ פרידמן, יש היגיון במה שהיא אומרת

יסמין פרידמן: אני מבינה

יסמין פרידמן:  כן אבל הייתי עושה איזה שהיא הפרדה, כי אם יש לך חתול בית, חתול שאתה מגדל בתוך הבית, שזה כמעט כל מי שמגדל על קומות למשל

יסמין פרידמן:  חתול שהוא בתוך הבית, כן צריכה להיות לך אחריות שאותה חתולה לא תיכנס להיריון

יסמין פרידמן:  אז צריך לעשות איזה שהיא הפרדה

יוסף טייב: איך אתה מפריד אם הוא גר בבניין קומות או שהוא גר בדירה פרטית?     

טל גלבוע: לא, אני רוצה גם להגיד פה עוד דבר

טל גלבוע:  שפתאום עולה לי ככה לראש ומאוד מטריד אותי

טל גלבוע:  אחותי יש לה 40 חתולי קהילה, אנחנו קוראים לזה

טל גלבוע:  לא חתולים שלה

טל גלבוע:  היא גרה בבית פרטי והם נכנסים כל הזמן לחצר

טל גלבוע:  אני לא מעוניינת שאחרי זה אחותי תהיה אחראית או תהיה עליה חבות פלילית

יסמין פרידמן: בגלל זה אמרתי חתולי חצר

טל גלבוע: אז צריך לעשות פה הפרדה יותר ברורה

יוסף טייב: אבל איך אתה מפריד?     

ארז מלול: יש הגדרה של בעלים ומחזיק והיא לא בעלים או מחזיק של החתולים האלה

יוסף טייב: לא, אבל היום יש לי חתולה, אבל אני גר בדירה פרטית

יוסף טייב:  מה לעשות שהחתולה טיילה בחצר וקרה מה שקרה?     

ארז מלול: אם זה חתולת חצר אתה יכול גם לעקר אותה, זה הפתרון הפשוט פה

יוסף טייב: בסדר, נו

יוסף טייב:  אז עכשיו כל מי שיש לו חתולה אני אבקש ממנו לעקר אותה?     

יסמין פרידמן: אוקיי, אני מוכנה להתפשר פה

יסמין פרידמן:  אבל חשוב מאוד שנשאיר את האיסור על הפרסום, על המכירה

יוסף טייב: כאשר נגיע לסעיף הזה

יוסף טייב:  אז זה מוסכם

יוסף טייב:  תתקדם צח

יוסף טייב:  כן, בבקשה

בן דב: להחליף את כלב נחייה לכלב שירות

יוסף טייב: אנחנו נדבר על זה כשנגיע לסוגיית כלבי השירות שאכן עלתה

בן דב: זה מופיע כבר בפתיח

יסמין פרידמן: לא, זה

יסמין פרידמן:  זה הסעיף הראשון

יסמין פרידמן:  אין לי בעיה, כלבי שירות היום זה נקרא

יוסף טייב: יש לנו הגדרה היום מה נקרא כלב שירות? כי אני מבין שיש המון סוגים והמון מינים, שהשירות שלהם בסוף

יסמין פרידמן: עברה עכשיו חקיקה

בן דב: תיקון 22 לחוק שוויון זכויות לאנשים עם מוגבלות, שעבר לפני כשנה ומשהו

קריאה: לא שנה

קריאה:  זה עבר ביוני 2023

בן דב: אוקיי, שנה וחצי

בן דב:  עוד מעט שנה, בסדר

בן דב:  היה אמור להיכנס לתוקף במאי שעבר

בן דב:  אני צודקת

בן דב:  כמעט שנה וחצי

בן דב:  מוגדר שם כלב שירות, בקיצור

בן דב:  כלב נחייה או כלב סיוע, ויש שם הגדרות

בן דב:  עוד לא נכנס לתוקף, כי משרד הרווחה לא גמר את העבודה של ההסדרה של הנושא

בן דב:  אבל ההגדרה קיימת

יוסף טייב: אוקיי, אז צריך להיצמד להגדרה הזאת

יניב בשארי: ומה עם כל נושא הכלבים הטיפוליים? שהם לא מוגדרים כלפי טיפול? מטפלים באוטיזם, בקשישים?      

יסמין פרידמן: זה כולל, לא?     

יניב בשארי: הם לא תחת המטריה של כלבי שירות, הם כלבים טיפוליים

יוסף טייב: הערה נכונה

טל גלבוע: הבעיה שאין להם הגדרה מלכתחילה, זו הבעיה

טל גלבוע:  ברור שצריך, זה משרד הרווחה אבל

יוסף טייב: לא, מה זה משרד הרווחה? אני יכול להגדיר אותם פה, לקבוע הגדרה כדי להכניס אותם לתוך החוק?     

טל גלבוע: זה יהיה מעולה

בן דב: לא, אני לא חושבת שזה מעולה

בן דב:  לא סתם הרווחה לא כללו אותם

בן דב:  זה יוצר בעיה מאוד רחבה

בן דב:  כל אחד יגדיר את הכלב שלו ככלב טיפולי

בן דב:  אם אני הולכת עם הכלבה שלי לבית הספר כדי שילדים ילטפו אותה היא תהיה כלבה טיפולית והיא תוחרג

בן דב:  ואני חושבת שזה פתח מאוד מאוד רחב

יניב בשארי: אבל דגנית, את פוגעת פה באוכלוסייה של עשרות אלפי ילדים ועשרות אלפי קשישים שמקבלים טיפול ברמה היומית מהכלבים האלה

בן דב: זה בדיוק החשש שלי מעשרות אלפי בעלי כלבים שיגדירו אותם ככלב טיפולי באופן לא מוצדק

טל גלבוע: צריכה להיות הגדרה אבל

יניב בשארי: אז אם צריך לעשות הסדרה, אז לעשות הסדרה

יניב בשארי:  אבל אי אפשר כרגע להתעלם מזה ולהגיד זה לא קיים

בן דב: אני אמרתי שזה לא המקום

יסמין פרידמן: אבל מה הבעיה שהם יהיו מעוקרים ומסורסים הכלבים הטיפוליים האלה, מה זה קשור?     

יניב בשארי: הם נולדים איפה שהוא

יסמין פרידמן: אבל זה לא חייב להיות כלב גזעי הכלבים הטיפוליים האלה

יניב בשארי: לא, כלבים טיפוליים, כשאת קונה כלב גזעי את מחפשת אופי

יובל נאמן: זה ממש לא נכון

יובל נאמן:  אני חייב להתערב

טל גלבוע: למה הם צריכים להיות מוחרגים?     

יובל נאמן: אני מפעיל כלבנות טיפולית בישראל

יובל נאמן:  שמי יובל נבון, מנכ"ל צער בעלי חיים רמת גן והסביבה

יובל נאמן:  יש גם כלבים מעורבים שהם כלבים טיפוליים

יובל נאמן:  וכל העניין הזה הוא גם כן קשור לסחר ואינטרסים של בתי גידול שרוצים למכור לבתי ספר לאילוף

יובל נאמן:  אנחנו נתקלים בזה

יובל נאמן:  אני מרצה בבתי הספר האלה

יובל נאמן:  ברגע שאני מגיע לבתי הספר ומגיעים איתי מדריכי כלבנות טיפולי שלקחו כלבים שננטשו בחדרה או גורים שבמזבלה בתל אביב במרכז הארץ והפכו להיות הכלבים הטיפוליים

יובל נאמן:  אני יכול להראות לכם סרטים של הכלבים האלה

יובל נאמן:  מעורבים לחלוטין

יובל נאמן:  אף אחד לא יודע מי ההורים, מי הסבא ומי הסבתא שלהם

יובל נאמן:       גם פה יש איזה משהו שורשי שכל אחד מנסה לנתב לעצמו כי יש לו אינטרס בלהגדיר נורא מהר מהו טיפולי, מהו גזעי, למה הוא מותאם וכן הלאה

יובל נאמן:  חייבים, אולי זה מתחבר טיפה ל-7 באוקטובר, חייבים לצאת מהקונספציה

יובל נאמן:  חייבים להבין שהמנדט על השכל לא קיים אצל מי שקיים בתחום כזה או אחר כבר 40 שנה

יובל נאמן:  ואני מסכים גם עם כבוד יושב-הראש שמתוך הדיון זה אסור לבצע בכלל החרגה

יובל נאמן:  אני באתי הרבה יותר פשרני והיום אני מבין שכל החרגה בסופו של דבר תחזור כמו בומרנג למדינת ישראל ולא תיתן פתרון באמת אמיתי

יובל נאמן:  ונזרקים כל כך הרבה דברים ונטענים בדמגוגיה כזו או אחרת

יובל נאמן:  היא בשני הצדדים

יובל נאמן:  צריך להבין בשום שכל את המצב שהמדינה שלנו נמצאת

יובל נאמן:       ואני רוצה גם להתחבר למה שאמר כבוד חה"כ אבוטבול בתחילת הדיון

יובל נאמן:  והוא אולי העיקר, ולצערי, ואני אומר את זה כאזרח, ולא כמנכ"ל עמותה, וכמי שמגדל כלבים ונשוי לווטרינרית שחושבת ההיפך מווטרינרים אחרים שנמצאים פה

יובל נאמן:  מדינת ישראל צריכה להחליט האם היא באה לאירוע הזה שנקרא טיפול בבעלי החיים הנטושים בישראל

יובל נאמן:  האם היא באה למנוע צער בעלי חיים

יובל נאמן:  האם מעבר לחקיקה ואכיפה וכל הדברים האלה שהם חשובים, אבל הם הבסיס התחתון ביותר לערך עצמו

יובל נאמן:  האם המדינה רוצה לחנך את האזרחים שלה ולקרוא להם לאמץ כלבים? האם המדינה רוצה לעודד אימוץ של כלבים על חשבון טיפוח גזע כזה או אחר? ואלה השאלות הערכיות החינוכיות האמיתיות שכל אחד ואחד מהיושבים כאן צריך לשאול את עצמו

יובל נאמן:  ואיך הוא פותר

יובל נאמן:       הדיון הזה לא נוצר מתוך וואקום

יובל נאמן:  לצערי או לא, הוא נוצר בגלל בעיית הכלבים בעזה

יובל נאמן:  אבל הבעיה הזאת מוכרת לכל מי שעוסק בתחום הזה כבר עשרות שנים

יובל נאמן:  אנחנו כל פעם באים ומעלים איזה סוגייה לפתרון בגלל מצב שקורה ולא מסתכלים ברול בק אחורה ואומרים חבר'ה, יש פה אירוע

יובל נאמן:  כל אחד ימשיך להיתקע במקום של עצמו

יובל נאמן:  בסופו של דבר בעלי החיים פה, וזה אמר בצורה מצוינת הרבה יותר ממני חה"כ אבוטבול

יובל נאמן:  יש פה בעלי חיים שסובלים

יובל נאמן:  ולבקש להאט בתהליך זה להגביר את הסבל

יובל נאמן:  וכמו שאדוני גם אמר, להאט בתהליך זה אומר הרצון הוא שלא יקרה בסוף כלום

יובל נאמן:       כל אחד שייצא מהקופסה הזאת ויבין שיש גם ערך חינוכי, איך מגדלים את הילדים שלנו

יובל נאמן:  איך אנחנו מגדלים את הכלבים שלנו

יובל נאמן:  מה אני אומר לילד? הוא צריך לקנות כלב? או אתה צריך להציל כלב? יש פה ערכים שהם הרבה מעבר לדיון הטכני שקיים פה

יובל נאמן:  וסליחה שהארכתי במה שרציתי להגיד, אבל באמת זה בוער בעצמות של אזרח

יובל נאמן:  לא רק של מי שעוסק בתחום, לא משנה מאיזה כיוון

אורית נוקד: אם אפשר רגע הערה לעניין הערכי

יוסף טייב: לא, אני לא נכנס לדיון הזה

אורית נוקד: לא, כי גידול אחראי הוא הערך

יוסף טייב: בסדר, תודה רבה

יובל נאמן: יש גידול אחראי גם כשלא קונים

קריאה: אבל לא סחר בבעלי חיים, סליחה

משה אבוטבול: היות ושמי הוזכר, אני רוצה לומר לך, לטובה, אני רוצה לומר לך שהרבה תהליכים במדינה שלנו קורים

משה אבוטבול:  ואני חושב שאתם חלק מהתהליך

משה אבוטבול:  צריכים לדעת גם להבדיל מיליוני הבדלות, מי שזוכר שכאשר בתחילת הדרך דיברו על נושא של מיחזור, לעגו לאותם אנשים

משה אבוטבול:  היום זה הפך להיות חלק מתוך המדיניות, המודעות, התוכניות בבתי הספר

משה אבוטבול:  הדברים נעשים, כי פשוט מציפים את זה

משה אבוטבול:  לכן אני איתך

משה אבוטבול:  אני רק אומר, בדרך חייבים שלא נעשה משגים

משה אבוטבול:  גם אם מחוקקים חוק כזה או אחר, עדיין הצוות המקצועי שלנו, ובאמת הוא חדור מטרה לעשות, לבצע את מה שאתם אומרים

משה אבוטבול:  אבל בואו נבצע את זה נכון, כי בסופו של יום חייו של הכלב צריכים להיות איכותיים לא פחות ממה שהוא נמצא ברחוב

משה אבוטבול:  אלא הפוך, טוב יותר

משה אבוטבול:  ואנחנו בשביל זה דרוכים ואנחנו נעשה יחד את זה

משה אבוטבול:       שוב, הזמן עושה את שלו

משה אבוטבול:  החינוך האמיתי הוא על ידי הפעילות הנפלאה שלכם

משה אבוטבול:  אתם אותם ארגוני צער בעלי חיים שאתם מוכיחים כמה חשוב לטפל באותם כלבים וחתולים

משה אבוטבול:  ובאמת לציין דווקא את חברת הכנסת פרידמן, שהיא דור רביעי למגדלי חתולים, שהיא עושה את זה בנאמנות, באהבה, בחמלה, בחסד

משה אבוטבול:  ואל מול פניי ניצבת תמונתו של אדם גאון הגאונים שהיה ראש ישיבה, איך שהוא מאכיל חתול בפתח ביתו

משה אבוטבול:  זה היו הצדיקים היו מאכילים ומרחמים

משה אבוטבול:  החמלה הזאת חייבת להימשך

משה אבוטבול:  ואם נצליח לעשות את זה באמצעותכם ונעגן את ההלכה עם החוק ואת המוסר יחד עם אותם דברים אוניברסליים האלה, והיינו נשכרים

משה אבוטבול:  וזו ועדת החינוך, שיושב הראש שלנו ידריך אותנו

יוסף טייב: אולי היום נפל לי האסימון באמת מה הקשר של ועדת החינוך לצער בעלי חיים

יוסף טייב:  עשית את החיבור

יוסף טייב:  אני מציע להוסיף ב-14ב(א) את כלבי שירות

יוסף טייב:  אחר כך בהגדרה להגדיר אותם כפי שהוגדר בתיקון 22 לחוק אנשים עם מוגבלויות

בן דב: הגדרה של כלבי שירות כוללת כלבי נחייה ולכן להחליף, לא להוסיף

יוסף טייב: לגבי כלבי טיפול אני מבקש לקבל נתונים

יוסף טייב:  מה מדובר, מה הסוגים ונדון בזה

יוסף טייב:  נשקול את זה בהמשך

רפ"ק קרן דסקין: אפשר להוסיף הערה לפני כן? בתור מי שלא באה מהתחום בכלל, אני מתחום האכיפה הפלילית

רפ"ק קרן דסקין:  אני רק לא רוצה שייווצר כאן מצב שיאכפו באופן פלילי, יהפכו אנשים נורמטיביים לאנשים

רפ"ק קרן דסקין:  ופשוט איך שהחוק מנוסח כרגע, ואולי אני לא מבינה נכון

רפ"ק קרן דסקין:  אנחנו קיבלנו אתמול בערב את הנוסח

רפ"ק קרן דסקין:  אבל כרגע בתור הדיוט שקוראת את הנוסח זה נראה לכאורה, ואולי לכך התכוונו, שאדם פרטי שחבר שלו בא אליו עם הכלבה ויורדים ביחד לגינה והם מזדווגים ונולדים שני כלבלבים חמודים והם מוכרים את זה לשכנים, לכאורה הם נכנסים בגדר החוק

רפ"ק קרן דסקין:  והשאלה אם את האנשים האלה אנחנו רוצים להפוך לעבריינים

רפ"ק קרן דסקין:  זאת השאלה, אני באמת שואלת

יסמין פרידמן: אנחנו רוצים לקנוס אותם

יסמין פרידמן:  אנחנו רוצים שאנשים יבינו מה המצב במדינה

יסמין פרידמן:  ומראש לפני שהם יורדים עם הכלבה החוצה יעקרו אותה

יסמין פרידמן:  זה מה שאנחנו רוצים

יסמין פרידמן:  אנחנו רוצים לצמצם את כמות הכלבים במדינת ישראל

יסמין פרידמן:  כי כרגע מה שקורה הרג של כלבים בריאים מידי שבוע, מחוסר ברירה

יוסף טייב: יסמין, את רוצה לחייב אותו לעשות זה?     

יסמין פרידמן: לא, אני רוצה שהוא יהיה אחראי

יסמין פרידמן:  אם אתה לא רוצה לעקר את הכלבה שלך – אין בעיה, אז תהיה אחראי שהכלבה יוצאת אך ורק עם רצועה, שהכלבה לא מסתובבת לבד

יסמין פרידמן:  תגלה אחריות

רפ"ק קרן דסקין: אבל צריך להבין את המשמעות

רפ"ק קרן דסקין:  זה חשוב להטיל אחריות ערכית על אנשים

רפ"ק קרן דסקין:  אבל המשמעות כאן, ואני מבינה את הערך, הערך הוא ערך טוב ויפה

רפ"ק קרן דסקין:  המשמעות היא להפוך בן אדם לעבריין פלילי

ארז מלול: רוב העבירות לפי חוק צער בעלי חיים נקבעו כעבירות מנהליות בדיוק מן הסיבה הזאת

רפ"ק קרן דסקין: כאן יש עונש מאסר שנה

ארז מלול: נכון, גם בעבירות בתקנות שנקבעו כעבירות מנהליות

ארז מלול:  יש עונש מאסר חצי שנה, אבל הן עבירות מנהליות

טל גלבוע: אבל יש הבדל בין העבירות, זה מה שהיא אומרת

טל גלבוע:  ויש צדק בדבר הזה

טל גלבוע:  יש הבדל בין –, הכלבים שלי מעוקרים, כן? אבל אם הכלבה שלי עכשיו ברחה, לא שמתי לב והיא פתאום בהיריון

טל גלבוע:  בשורה התחתונה, השאלה צריך לחשוב עליה

יסמין פרידמן: את חושבת שהעונש הוא לא מידתי?     

טל גלבוע: את הופכת בן אדם לעבריין

יסמין פרידמן: אני יודעת

ארז מלול: ככה זה כאשר קובעים איסורים בחוק, אין דרך אחרת

רפ"ק קרן דסקין: צריך לחשוב עד איפה, מה השמיכה של החוק הפלילי

רפ"ק קרן דסקין:  את מי אנחנו מכניסים תחת השמיכה הזאת

רפ"ק קרן דסקין:  זאת שאלה והייתי דנה בה

יוסף טייב: קרן, הערה חשובה, ואנחנו נצלול לתוכה

ארז מלול: אדם שמחזיק חתול בלי משטח גירוד הוא עבריין לפי החוק, לדוגמה

ארז מלול:  ברור שזאת לא התפיסה, אבל זאת האמירה

רפ"ק קרן דסקין: אני לא מכירה עבירה כזאת

בן דב: לא נכון

ארז מלול: סליחה? למה, אין עבירה כזאת?      

בן דב: לא

ארז מלול: בתקנות צער בעלי חיים?     

בן דב: לא

ארז מלול: אוקיי, בסדר, סליחה

ארז מלול:  אולי דגנית תעשה לי שיעור משפטים

בן דב: במתקן

רפ"ק קרן דסקין: יש הבדל בין תקנות לבין עבירות פליליות, צריך לעשות את ההבחנה

צבי יהודה: האם יש הצדקה לאיסור פלילי גורף על כל זיווג

צבי יהודה:  כמו שנאמר, הרבה אנשים מחזיקים חתולים בבית, גם בתל אביב, בדירות בקומה שנייה לפעמים מאפשרים לחתולים לצאת לרחוב

צבי יהודה:  איך מטילים איסור פלילי, איך מאתרים בכלל את העבריין החדש הזה

צבי יהודה:  על כל איסור, לא רק למטרת רווח

ארז מלול: אגב טל, כלב משוטט זה כבר עברייני

טל גלבוע: ברור

טל גלבוע:  אבל יש הבדל בין עבירה פלילית, בתור אחת שמכירה דבר או שניים

ארז מלול: אבל זו עבירה פלילית

ארז מלול:  כמעט לכל אחד ברח הכלב, זו עבירה פלילית

קריאה: כלב משוטט זה עבירה פלילית?      

ארז מלול: כן, בטח, סעיף 11 לחוק להסדרת הפיקוח

ארז מלול:  זה קנס מנהלי, זה מה שקורה בפועל

רפ"ק קרן דסקין: יש הבדל בין קנס מנהלי לבין עבירה פלילית

ארז מלול: אני אומר, מה שקורה זה שבדרך כלל קובעים את העבירות האלה כעבירות מנהליות

ארז מלול:  אבל בחוק זה קבוע כפלילי

טל גלבוע: כשיש לך פה שנת מאסר זה לא נגמר בקנס ועבירה מנהלית

ארז מלול: לא, זה בדרך כלל נגמר בקנס

ארז מלול:  זה לרוב מה שקורה

רפ"ק קרן דסקין: שנת מאסר זה לא יכול להיות עבירה מנהלית

ארז מלול: לא, העונש לא יהיה אותו דבר

ארז מלול:  לפי חוק עבירות מנהליות אפשר לקבוע את זה כקנס מנהלי

ארז מלול:  תסתכלי על איסור חיתוך רקמה חיה, הוא גם קבוע כעבירה - - -     

טל גלבוע: צריך להגדיר את זה אותו דבר, זה כל הסיפור

רפ"ק קרן דסקין: כרגע הענישה היא שנת מאסר לפי ההצעה הזאת

ארז מלול: בסדר

ארז מלול:  זה נראה לי לא מהותי

צבי יהודה: גם לכלבים וגם לבעלי חתולים

ארז מלול: אמרנו חתולים להוריד

יוסף טייב: חתולים אמרנו להוריד, על פי הסכמת המציעה

צבי יהודה: אני חושב שעלו שאלות חשובות לגבי מהות העבירה והאיסור שלה

צבי יהודה:  את הגדרת כלב נחייה אנחנו נחליף בהגדרת כלב שירות כפי שהוצע כאן, עם ההפניה הרלוונטית

צבי יהודה:  ההגדרה הבאה זה מערכת הביטחון

אודליה אסולין דגני: בעניין הזה אנחנו מבקשים גם לקבל את הנתונים

אודליה אסולין דגני:  אנחנו לא יודעים לגבי מערכת הביטחון איזה בתי גידול, איזה מגדלי כלבים יש שבעצם מזווגים כלבים

אודליה אסולין דגני:  בעצם מה המקורות של הכלבים שהם בזיווג

אודליה אסולין דגני:  אז חשוב שאת הנתונים האלה אנחנו גם נקבל, כדי שנדע בעצם מה אנחנו מחריגים

טל גלבוע: נכון לעכשיו הכלבים הקנויים במערכת הביטחון, במשטרה, עכשיו בדיוק המליטה כלבה, לפני יומיים

טל גלבוע:  זה כלבים קנויים שלא מעקרים אותם והם מזווגים אותם ביניהם, בין הכלבים הקנויים

טל גלבוע:  כלבים, אנחנו עושים איזה שהוא מהלך יחד עם המשטרה ועם הצבא, שלדוגמה המלינואה, שהייתי שמחה להכניס אותו לגזע מסוכן, דרך אגב, כי יש המונים מהם, ואין מה לעשות, רואים הרבה פחות פיטבולים והרבה פחות רוטוויילרים בהסגרים

טל גלבוע:  אז גם אותם הייתי מכניסה

טל גלבוע:  אבל לדוגמה המלינואה, שהפך להיות איזה כלב כזה של משטרה ושל עוקץ והפורום של מיכל סלה וכל הדברים האלה, אז לצורך העניין הם מזווגים אותם שם הכלבים הקנויים ואלה שאנחנו לוקחים אותם מההסגרים למערכת הביטחון מגיעים מעוקרים

בן דב: אבל ההגדרה של כוחות הביטחון בחוק להסדרה לגמרי לא ברורה

בן דב:  אנחנו כמה וכמה פעמים פנינו גם למשרד לביטחון פנים על גלגוליו וגם משרד הביטחון לנסות להגדיר מה זה בכלל מערכת הביטחון

בן דב:  ההגדרה לא סגורה מספיק טוב ולכן נדרשת קבלה מאוד מסודרת של המקומות שיש להחריג אותם

בן דב:  הם לא מחזיקים רק אצלם

יסמין פרידמן: למה אנחנו צריכים מקומות?     

טל גלבוע: אבל בגלל זה, זה לא אומר שלא צריך להתקדם עם החוק

בן דב: לא אמרנו שלא צריך להתקדם עם החוק

טל גלבוע: כלבי ביטחון יש לך היום כבר בצבא ובמשטרה

יוסף טייב: אבל אם יש לי בית גידול פרטי שמשווק את הגורים האלה למערכת הביטחון, הוא נכלל בחוק, לא נכלל בחוק?      

יסמין פרידמן: אבל רשמנו לא כולל

טל גלבוע: מחריגים אותו

יוסף טייב: בגלל שהוא מספק למערכת הביטחון?     

יסמין פרידמן: כן

יוסף טייב: אבל הוא לא מספק רק למערכת הביטחון

ארז מלול: אבל מותר לו לספק רק למערכת הביטחון

יסמין פרידמן: זה מה שיהיה מותר לו

טל גלבוע: הם לא כלבים מהארץ בכלל

בן דב: אבל זה לא מה שכתוב פה

יוסף טייב: השאלה מה קורה בפועל, חברים

טל גלבוע: כרגע הכלבים שהם ממערכת הביטחון הם לא כלבים מהארץ

טל גלבוע:  הם כלבים קנויים

טל גלבוע:  הם כלבים קנויים מחו"ל

בן דב: טל, זה לא מדויק

טל גלבוע: אני הייתי במשטרה, בזה שלהם, במקום שבו הם מגדלים את הכלבים ומאמנים אותם

טל גלבוע:  הכלבים האלה הם כלבים קנויים, מלבד הכלבים בתוך ההסגרים, אומרים להם איך לשחק עם הכלב, כדי שיהיו כלבי הארחה וכל הדברים האלה

טל גלבוע:  כדי שייקחו כמה שיותר מלינואות מתוך ההסגרים

טל גלבוע:  אלה כלבים שמגיעים מעוקרים כבר

טל גלבוע:  הם מגיעים מעוקרים מההסגרים, אחרת הם לא יוצאים

טל גלבוע:  רובם המכריע, 90% קנויים

יוסף טייב: אני רוצה לקבל נתונים גם ממשרד הביטחון, גם משטרת ישראל

יוסף טייב:  לצורך העניין יש לנו גם כאן בכנסת ישראל כלבים

בן דב: אפשר רגע להקריא את ההגדרה מתוך החוק להסדרת הפיקוח על כלבים

בן דב:  ההגדרה של מערכת הביטחון היא: "משרד הביטחון ויחידות סמך שלו, צבא הגנה לישראל, או מוסד אחר הפועל למטרות ביטחוניות ששר הביטחון אישרו לעניין חוק זה

בן דב:  משטרת ישראל ושירות בתי הסוהר"

בן דב:  ההגדרה היא מאוד מאוד רחבה

בן דב:  כיוון שיש גם פטורים לכלבי מערכת הביטחון מתחולת החוק להסדרת הפיקוח על כלבים אנחנו כמה וכמה פעמים פנינו לגורמים הרלוונטיים, למשרדים הרלוונטיים, בבקשה לקבל רשימה של אותם מוסדות שפועלים למען מטרות ביטחוניות ששר הביטחון אישרו

בן דב:  זה יכול להיות תעשיות ביטחוניות, זה יכול להיות כל מיני גורמים שונים ומשונים

בן דב:  ולא הצלחנו לקבל

בן דב:  אז אם יש כאן החרגה לגורמים האלה צריכה להיות איזה שהיא הבהרה מי מקבל את ההחרגה הזאת

יסמין פרידמן: אני לא יכולה לדאוג לזה

יוסף טייב: לא, בסדר, הוועדה תדאג לזה

יוסף טייב:  בשביל זה אנחנו פה

יוסף טייב:  אני רוצה לקבל את הנתונים האלה

יוסף טייב:  כן, בבקשה?     

צבי יהודה: רק ראוי לומר בשלב הזה שבהינתן אופי האיסור, יכול להיות שייתכן בסופו של דבר לשלב את התיקון הזה לא בחוק צער בעלי חיים (הגנה על בעלי חיים) אלא דווקא בחוק להסדרת הפיקוח

ארז מלול: אפשר להגיב לעניין הזה? יש פה גם בעיה של סמכויות אכיפה שקיימות רק לרשויות המקומיות, בהקשר הזה

ארז מלול:  גם הבעיה של האכיפה האזרחית שזה הסדר שקיים בחוק צער בעלי חיים

ארז מלול:  ובאופן כללי הסדרים מסוימים לעניין הרשאה לפי חוק צער בעלי חיים לדוגמה וצווי מניעה ודברים מהסוג הזה, כל הדברים שמתאימים יותר לחוק צער בעלי חיים

ארז מלול:  בטח אם מכשירים גם את עניין החתולים

צבי יהודה: כרגע הוצאנו את החתולים

ארז מלול: לא, את הפרסום אמרנו שנשאיר

יסמין פרידמן: את הפרסום אנחנו כן משאירים

יסמין פרידמן:  אנחנו הוצאנו את האיסור זיווג

יסמין פרידמן:  אבל כן חשוב בפרסום, שיהיה אסור לפרסם מכירה

צבי יהודה: עולה השאלה איך אפשר לאסור פרסום כעבירה פלילית על משהו שהוא לא עבירה פלילית?     

יסמין פרידמן: כי זה סחר

יסמין פרידמן:  אתה רוצה שיהיה לך גורים? אין בעיה, שיישארו אצלך

יסמין פרידמן:  אתה לא יכול למכור אותם, אתה יכול למסור אותם

צבי יהודה: אבל אין איסור, אין על זה איסור

ארז מלול: אז אפשר לאסור את הסחר

טל גלבוע: למסור אותם? אז מה ההבדל?      

יסמין פרידמן: הם לא נותנים לי להכניס את זה בזיווג

יסמין פרידמן:  הם אומרים שאי אפשר

טל גלבוע: רגע, שנייה

טל גלבוע:  יש פה משהו שצריך לפתור אותו מהיסוד

טל גלבוע:  אני העליתי איזה שהיא בעיה שעלתה לי לראש בנוגע לחתולים אצל אחותי

טל גלבוע:  זה לא אומר שבגלל שאני העליתי את הבעיה הזאת, אז עכשיו בגלל שמוציאים את החתולים אז אפשר יהיה למכור חתולים או למסור אותם

טל גלבוע:  כי זה אותו דבר

טל גלבוע:  אז אולי צריך לעשות דווקא את הסעיף הראשון, לתקן אותו באופן כזה שיהיה ברור מה זה חתול עם בעלים ומה זה חתול בלי בעלים, לצורך העניין

טל גלבוע:  שלא יהיה שבגלל הפוך אנחנו נעשה נזק יותר גדול

יסמין פרידמן: הם לא יתנו להגדיר את זה, כי זה מאוד אפור עם חתול

יסמין פרידמן:  האם החתול שחי אצלך בגינה, עיקרת, סירסת, את נותנת לו אוכל

יסמין פרידמן:  אבל הוא לא, הוא בגינה, הוא לא בבית

יסמין פרידמן:  האם את יכולה לגלות עליו אחריות שפתאום נכנסה עוד איזה חתולה והמליטה לך?     

טל גלבוע: דרך אגב, זה לא כזה אפור, כי גם הרשויות מפילות את הטיפול בדבר הזה על הבן אדם עצמו

טל גלבוע:  גם אם חתול נכנס לך לגג, זה חתול רחוב, הוא על הגג של הבית שלך, אתה זה שתצטרך לפתור את הבעיה הזאת

אבי צרפתי: אבל זה לא מהסיבה של הבעלות על החתול

טל גלבוע: לא, זה לא סיבה מבעלות של החתול

טל גלבוע:  אבל צריך לחשוב על זה

טל גלבוע:  כי אחרת, אם בסוף אני יכולה כן למכור חתולים, מה זה למסור אותם? אם אני מוסרת אותם, זה אותו דבר, נתתי לחתולה להזדווג

טל גלבוע:  אז מה עשינו בזה?     

צבי יהודה: אז לעניין הפרסום אנחנו כאשר נגיע לדבר על זה נצטרך לבחון את זה

צבי יהודה:  יכול להיות שבאמת בתחום של חתולים צריך לשקול יותר הסדרת בתי גידול או איזה שהוא פתרון אחר

צבי יהודה:  אבל זו סוגיה שנצטרך לתת עליה את הדעת

צבי יהודה:  כי אי אפשר לאסור פרסום על משהו שהוא לא מוגדר עבירה

ארז מלול: לא, אפשר בחוק איסור פרסום של עישון אפשר לעשות את זה

ארז מלול:  אתה אומר זה לא ראוי שזה יהיה גלוי

יסמין פרידמן: אסור לפרסם מכירה של חתול

יסמין פרידמן:  למה זה קשה? הרי אנחנו לא, לא יודעת

יסמין פרידמן:  זה כמו איסור על סיגריות

יסמין פרידמן:  מה? מותר לקנות סיגריות, אסור לך לפרסם אותם

יסמין פרידמן:  נכון? מה ההבדל?     

ד"ר לזר ג'רסי: כמה מהחתולים - - - הם משוטטים?      

יסמין פרידמן: מה זה קשור?     

ד"ר לזר ג'רסי: מה יעשו עם כל בתי הגידול של החתולים שאנשים עושים איתם הרבעות? הרי רוב האנשים של חתולי הרחוב זה אנשים שהם צדיקים, שהם עוזרים לחתולים

ארז מלול: אנחנו לא נגדם

יסמין פרידמן: אבל הם לא מפרסמים למכור אותם

יסמין פרידמן:  מה הבעיה?     

ד"ר לזר ג'רסי: אבל אז שוב לא פתרנו את הבעיה, כי יש חתולי רחוב משוטטים

יסמין פרידמן: אבל החוק הזה לא בא לפתור את בעיית החתולים המשוטטים

יסמין פרידמן:  אין קשר בין החתולים המשוטטים להצעת החוק הזאת

קריאה: חתולי קהילה יש לך תקציבים אחרים, פתרונות אחרים, רשויות שאמורות לטפל בזה

קריאה:  זה משהו אחר לגמרי

קריאה:  זה לא כאן

צבי יהודה: בסדר, נמשיך

צבי יהודה:  אני אמשיך כרגע עם הנוסח של דב מלביצקי

צבי יהודה:  בסעיף (ב) בהצעת החוק של פרידמן היא המקבילה לסעיף (ד) של מלביצקי, אז אנחנו נקריא אותה בהמשך

צבי יהודה:  רק כדי שמי שעוקב יידע איפה אנחנו נמצאים

אורית נוקד: כאן אנחנו רוצים לשאול, כי זה הסעיף המתאים

אורית נוקד:  דובר, ואני חושבת שמוסכם על רוב מחזיקי העניין, שיש מקום להחרגות שלא מופיעות כרגע בנוסח

אורית נוקד:  באיזה שלב כבוד המחוקקים נכנסים להגדרות האלה? כי הוסכם

אורית נוקד:  כאילו, כל בעלי העניין כאן הסכימו שיש מקום להחרגות מסוימות מהנוסח הנוכחי

ד"ר לזר ג'רסי: והצעה שלנו שגם ההחרגות האלו יהיו מתוך המדינה

ד"ר לזר ג'רסי:  כלומר, כשאנחנו הוספנו בסעיפים שלנו לשנות את ההחרגה אז רשמנו בהחרגה קריטריונים להחרגה

ד"ר לזר ג'רסי:  זאת אומרת, חייבים שתי בדיקות בריאות, דברים כאלה, שתקבלו את זה

ד"ר לזר ג'רסי:  אבל שזה יבוא מהמדינה

יסמין פרידמן: אני מציעה שאנחנו נקיים אחרי הדיון איזה שהיא פגישה עם האיגוד

יסמין פרידמן:  אבל חשוב לי לומר שאני באופן אישי מסתייגת

יסמין פרידמן:  אוקיי? אם הייתי יכולה, באמת באמת, לא רוצה סחר

יסמין פרידמן:  לא, אין לי שום דבר נגדכם

יסמין פרידמן:  אני בטוחה שאתם מגדלים אחראיים, אני בטוחה שאתם דואגים לכלבים שלכם וגם אוהבים אותם

יסמין פרידמן:  זה לא קשור

יסמין פרידמן:  לא הייתי רוצה לראות סחר באף מקום בבעלי החיים

יסמין פרידמן:  מי שרוצה לגדל אצלו, בבקשה

ד"ר לזר ג'רסי: בסדר, החוק הזה יהפוך אותי - - -

ארז מלול: מה הקשר עכשיו?     

טל גלבוע: סליחה רגע

טל גלבוע:  כל עוד אפשר לייבא בעלי חיים, אפשר לייבא כלבים וחתולים

יסמין פרידמן: אבל לא, בהצעת החוק הזאת אנחנו גם את זה רוצים לסגור, גם את הפרצה הזאת

טל גלבוע: שאף בן אדם לא יוכל לייבא כלב לארץ?     

יסמין פרידמן: נכון, עם אישור מיוחד

ארז מלול: כלב פרטי כמובן שאפשר

טל גלבוע: אז כל עוד אפשר לייבא כלב פרטי מחו"ל, אני חוזרת על אותו משפט

יסמין פרידמן: עם מכסות

טל גלבוע: כל עוד אני בתור בן אדם פרטי יכולה לייבא כלב מחו"ל, ואת אוסרת על ההתאחדות ויחד עם זאת את משאירה את העניין הזה

טל גלבוע:  והלוואי ואפשר גם את זה לבטל

טל גלבוע:  אבל את יכולה שבן אדם יזמין כלב מחו"ל, אז אני מעדיפה שבן אדם פרטי - - -     

ארז מלול: לא, יש הוראות

טל גלבוע: סבבה

טל גלבוע:  אני רוצה עכשיו לקנות מלטז מהונגריה

ארז מלול: תקנה 25 תקנות מחלות בעלי חיים

טל גלבוע: אז אני עכשיו רוצה לקנות מלטז מהונגריה ואין מי שיכול לעצור אותי היום

טל גלבוע:  נכון? אז כל עוד אני יכולה לעשות את הדבר הזה ולא מחריגים את ההתאחדות, מה שיקרה זה שאנשים יקנו יותר כלבים מחו"ל ועוד יצטרכו לעבור את השינוע

יסמין פרידמן: טל, זה בתוך הצעת החוק הזאת

ארז מלול: זה לא, אבל צריך להוסיף את זה

יסמין פרידמן: שנייה רגע

יסמין פרידמן:  את לא רואה את זה פה

יסמין פרידמן:  אתמול כבר משרד החקלאות, זה כבר נכנס

בן דב: הבעיה הועלתה

יסמין פרידמן: לא התכוונתי נכנס רשום

יוסף טייב: יש הסכמה של משרד החקלאות להגביל ייבוא?     

יסמין פרידמן: לא

יסמין פרידמן:  אני אומרת שהתחלנו לדבר על זה

יוסף טייב: לדבר זה משהו אחד

יובל דור: אני חושב שדווקא גם אתמול וגם עכשיו אני אהיה מאוד ברור בכל סוגיית הייבוא, יש פה מדיניות

יסמין פרידמן: איזה מדיניות? תסביר

יובל דור: כמו שאמרתי אתמול, אני אומר את זה גם עכשיו, גם אם כרגע המדיניות היא כרגע לא מגובשת עד סופה, אני מבקש את הזמן שלי

יובל דור:  במיוחד שנושא הייבוא לא עלה בנוסח שעלה לאתר הוועדה בכנסת

יובל דור:  אני מבקש עוד לא הגענו לפרסום, עוד לא הגענו למנגנון אכיפה

יובל דור:  הייבוא, נגיע בסוף

יובל דור:  אני כמשרד רוצה להיות רציני ומקצועי, מבקש שלא עכשיו לפתוח

יוסף טייב: בנקודת זמן הזאת, לפני עבודת מטה, מה עמדת המשרד לגבי הייבוא?     

יובל דור: כיוון שאני לא בשל בעמדה שלי, אני לא

טל גלבוע: לא, אבל תגיד מה קורה עכשיו יובל, תגיד מה קורה עכשיו

יוסף טייב: כרגע ברור, אפשר

טל גלבוע: ברור

טל גלבוע:  צריך לדעת את זה

טל גלבוע:  כל בן אדם היום יכול לקנות כלב גזעי בחו"ל

יסמין פרידמן: אפשר לסגור את הפרצה הזאת

ד"ר לזר ג'רסי: כל סוחר היום יכול להביא מטוס עם כלבים

טל גלבוע: ברור

טל גלבוע:  אבל אני מדברת עכשיו על אנשים פרטיים שרוצים לקנות כלב מסוג מסוים

טל גלבוע:  אם לא מחריגים את ההתאחדות אז השורה התחתונה זה שיהיה ייבוא של כלבים כאלה מחו"ל

טל גלבוע:  האם אני רוצה שגם ישנעו אותם במטוסים? לא

יסמין פרידמן: לא

יסמין פרידמן:  גם אני לא

יוסף טייב: טל, כן הסכמנו עם חה"כ יסמין שאנחנו לא רוצים להחמיר את הבעיה

יוסף טייב:  נכון? זה הסכמנו אתמול?     

יסמין פרידמן: ברור

יוסף טייב: יפה מאוד

יוסף טייב:  אז כרגע כשאין לי תשובה החלטית מה המדיניות של המשרד וככל שיש פה פתח לשינוי או קיבוע או מהלך אחר, אני חושב שזה כרגע מבחינתי לא ראוי להתייחסות, כי אני רוצה להיות מקצועי ויסודי

ד"ר לזר ג'רסי: מעולה, תודה רבה

יסמין פרידמן: חשוב לומר שנכון להיום נכנסים כ-1,500 כלבים בייבוא, כל שנה, הערכה

ארז מלול: זה נתונים של משרד החקלאות

ארז מלול:  זה ייבוא חוקי

יסמין פרידמן: בין 1,500 ל-2,000

יוסף טייב: אני ביקשתי מהממ"מ גם בנקודה הזו לקבל נתונים מדויקים

יוסף טייב:  צח, אני מציע שלגבי סעיף (ב) של הצעת החוק של חנוך על ההחרגה אני רוצה לדעת באיזה מקרים יהיה ניתן להחריג

יוסף טייב:  בסדר? אני רוצה לפרט את זה בהצעת החוק, לא להשאיר את זה פתוח

יוסף טייב:  בבקשה, תמשיך

יוסף טייב:  סעיף (ג) ואנחנו ננעל את הוועדה

יוסף טייב:  הוועדה תתכנס שוב ביום שלישי, לא הבא, אחריו

יוסף טייב:  כן, בבקשה

צבי יהודה: אז למעשה אנחנו רוצים להטיל חובת בדיקות גנטיות על בעלי כלבים?      

ד"ר לזר ג'רסי: ההתאחדות בהחרגה בעד הדבר הזה, שלפחות יתבצעו שתי בדיקות לבריאות בעל חיים, של ההורים

בן דב: מעבר לזה, השאלה מה זה עיוות גנטי היא שאלה מאוד מאוד רחבה

בן דב:  חלק גדול מהגזעים סובלים משינויים משמעותיים מכלב הבר שממנו בויתו כלבים

בן דב:  והאם רגליים קצרות, אוזניים קצרות, חרטום קצר, אוזניים שמוטות ברמה מסוימת, בעיה בסגירה של עמוד השדרה – האם אלו עיוותים גנטיים?      

קריאה: כן

בן דב: זה סוגר חצי מהגזעים

ארז מלול: מעולה

אודליה אסולין דגני: ואני אציין עוד דבר אחד שעלה במסגרת עניין אחר, זה הנושא של בדיקות גנטיות

אודליה אסולין דגני:  שזה בכלל משהו שיצטרך להיעשות לא פה בארץ, כי למיטב ידיעתנו אין מעבדה מאושרת לנושא הזה בישראל

אודליה אסולין דגני:  אז זה אומר שהציבור יצטרך לשלוח בדיקות כאלה לחו"ל

יוסף טייב: מה העלויות?     

קריאה: אבל ההתאחדות גם ככה עושה את זה

אורית נוקד: בדיוק

אורית נוקד:  בגידול המתועד יש חובה של בדיקות גנטיות, של בדיקות של רדיוגרפיה לגזעים שבהם הבעיות הן כאלו שעוקבים אחריהם ברדיוגרפיה

אורית נוקד:  יש בדיקות שהן בדיקות של לב

אורית נוקד:  יש מגוון בדיקות, גם גנטיות וגם אחרות

אורית נוקד:  נשמח לשבת ותת מהמידע של מה שאנחנו כבר עושים היום ומהידע הנוסף שקיים אצלנו ובעולם

אורית נוקד:  כי אנחנו בסך הכול, כמו שהוזכר פה העולם, אנחנו חלק מההתאחדות העולמית ויש לנו את הידע של מה שנעשה בעוד מדינות

יוסף טייב: ההתאחדות מסכימה לאמירה של דגנית שאכן אנחנו מדברים על חצי מהגזעים?     

אורית נוקד: לא

בן דב: תלוי איך מגדירים עיוות

אורית נוקד: אנחנו לא מסכימים

אורית נוקד:  אבל אני חושבת שזה לדיון

בן דב: - - - ספניאל, חלק גדול מהם זה עיוות גנטי

ד"ר לזר ג'רסי: דגנית היא צודקת, כי הניסוח הוא לא נכון

בן דב: גם השיצואים, גם כל הכלבים קצרי הרגליים

טל גלבוע: כל הכלבים שלי גם

טל גלבוע:  יש להם בעיה

בן דב: אפשר להמשיך עם הרשימה

ד"ר לזר ג'רסי: לטפח כלבים בריאים, לדוגמה שאלת, כבודו, כמה עולה בדיקה גנטית כזאת

ד"ר לזר ג'רסי:  פאנל מחלות לכלב שזה קרוב ל-14-15 מחלות שנבדקות עולה 700 שקלים

ד"ר לזר ג'רסי:  פרופיל גנטי עולה 200 שקלים

ד"ר לזר ג'רסי:  זה מה שעולה להתאחדות

יסמין פרידמן: כמה עולה כלב לקנות אותו?     

ד"ר לזר ג'רסי: בין 5,000 ל-7,000

ד"ר לזר ג'רסי:  יש כאלה שחומדים יותר מידי

יסמין פרידמן: בסדר, זה עדיין משתלם כלכלית

ד"ר לזר ג'רסי: לא, אני בעד שתהיה בדיקה בריאותית

אורית נוקד: מה שמשתלם כלכלי זה הדמויי-גזע

אורית נוקד:  כי שם הם שמים את המחירים ולא שמים את המגבלות וההוצאות

בן דב: אבל כשאתם מדברים על רשימה סגורה של מחלות שיש לגביהם בדיקה גנטית ובדיקה רדיולוגית, כמו שהסעיף מנוסח כרגע הוא אין סופי

ד"ר לזר ג'רסי: נכון, כמו שהוא מנוסח כרגע הוא לא טוב

ד"ר לזר ג'רסי:  ההתאחדות נתנה את דעתה לנושא הניסוח המשפטי ואנחנו העלינו את זה, אורית יכולה להקריא לכם את זה

ד"ר לזר ג'רסי:  בכל בדיקה, לכל גזע יש לפחות שתי בדיקות בריאות שלפני הרבעה יכול לבצע מגדל הכלב

ד"ר לזר ג'רסי:  יש גזעים שיש להם יותר בדיקות גנטיות ואנחנו משתמשים בדברים האלה

ד"ר לזר ג'רסי:  וחשוב להזכיר שמבחינה גנטית אנחנו לא רוצים לצמצם את המאגר הגנטי של הכלבים המרביעים

ד"ר לזר ג'רסי:  זה לא שיש איסור להרביע כלבים נשאים

ד"ר לזר ג'רסי:  כל הדברים האלה צריכים להילקח בחשבון ולעשות את זה בצורה מקצועית

ד"ר לזר ג'רסי:  כי כלבים נשאים הם כלבים שלא מוציאים אותם מהגידול

ד"ר לזר ג'רסי:  וגם כלבים חולים יכולים להרביע אותם עם כלבים בריאים וליצור נשאים

ד"ר לזר ג'רסי:  אבל זה רק דור אחד

ד"ר לזר ג'רסי:  צריך לדעת את הנושא המקצועי ולא לזרוק סיסמאות גנטיות שיהרסו

בן דב: בלתי אכיף לחלוטין

בן דב:  בלתי ניתן לבדיקה

ד"ר לזר ג'רסי: במקום לעזור במשהו יהרסו את הגיוון הגנטי בכלבים

ד"ר ליאת מורגן: לא צריך להמציא את הגלגל וכל מה שצריך זה להסתכל על מדינות שעשו את זה

ד"ר ליאת מורגן:  להסתכל מה עשו ב-17 מדינות

ד"ר ליאת מורגן:  איזה גזעים הוחרגו

ד"ר ליאת מורגן:  על איזה תנאים ונאמץ את זה

ד"ר ליאת מורגן:  לא צריך להמציא

בן דב: ליאת, גם החקיקה שיש, והיא רחוקה מלהיות 17 מדינות שחוקקו חוקים ברורים בנושא

בן דב:  אני אשמח לקבל ממך את הרשימה וללמוד את הנושא שוב

ד"ר ליאת מורגן: אין בעיה, אני אעביר לך

בן דב: אבל זה רחוק מלהיות שחור או לבן

בן דב:  ושוב, גם אם קובעים רשימה סגורה, הרשימות האלה משתנות כל הזמן

בן דב:  יש סמנים גנטיים נוספים

בן דב:  אנחנו נכנסים פה לסוגייה של הסמכת מעבדות ואישור מעבדות

בן דב:  זה הרבה יותר

בן דב:  יש פה סיפור של היבטים פליליים

בן דב:  אנחנו נכנסים פה לסיפור בלתי אפשרי, בלתי ניתן ליישום

ארז מלול: אז אולי לא צריך להחריג

ארז מלול:  כמו שיושב-הראש אמר לא צריך להחריג

ארז מלול:  את כולם

ד"ר ליאת מורגן: אפשר להגיד שבמדינת ישראל שלוש שנים לא יורבע אף כלב, עד שלא יהיו כלבים משוטטים

ד"ר לזר ג'רסי: אני חושב שאפשר לעמוד בזה

ד"ר לזר ג'רסי:  אם ציבור כלבני עומד בזה, אנחנו עומדים בזה

ד"ר לזר ג'רסי:  כי המטרה היא לא כספית

בן דב: אתם ארגון וולונטרי

בן דב:  יש הבדל גדול בין זה

ארז מלול: אז תביא את ההסדר שיאפשר את זה, אחרת למה להחריג?      

ד"ר לזר ג'רסי: יש

ארז מלול: אז תביא

אורית נוקד: כמו שהיועץ המשפטי אמר, אפשר לשבת וללמוד לראות את המודלים שאנחנו עובדים איתם

אורית נוקד:  ומשם להמשיך הלאה

אורית נוקד:  כי יש מודלים והם עובדים וזה בסדר גמור

אורית נוקד:  אנחנו כרגע וולונטרי

אורית נוקד:  זה בסדר גמור שאם המדינה רוצה לצמצם את מידת הילודה היא צריכה לדרוש מכל מי שרוצה להרביע לעמוד לפחות בדרישות שלנו, אם לא יותר

יובל נאמן: או לעצור, בטח לתקופה מסוימת

יובל נאמן:  אם עכשיו יש מקרה של, סליחה על ההשוואה הנוראית, של מלחמה בעזה, המדינה מתנהלת אחרת

יסמין פרידמן: נכון

יסמין פרידמן:  אני ביקשתי בתחילת המלחמה, התחננתי ממשרד החקלאות שיעצרו לשנה הכנסה של כלבים

יסמין פרידמן:  הם לא הסכימו

יובל נאמן: אני חושב שזה שווה דיון, לקבוע נקודת זמן, סתם אני אומר, חמש שנים

יובל נאמן:  אין הרבעות, אין ייבוא, אין שום דבר

יובל נאמן:  מצמצמים את בעיית הכלבים בישראל

אורית נוקד: מה שאתה אומר שחמש שנים לא יגדלו כלבים כמו שצריך

יסמין פרידמן: למה, את לא תגדלי את הכלבים שלך כמו שצריך?      

אורית נוקד: כי בחמש השנים האלה, הכלבה שלי שהיא בת שלוש ועוד לא המליטה – היא תהיה בת שמונה והיא כבר לא תוכל להוליד והלך לי דור לאיבוד

ד"ר ליאת מורגן: מצוין

יסמין פרידמן: אני לא מבינה

אורית נוקד: שימו לב רק שיהיה לפרוטוקול פה ה-'מצוין'

יסמין פרידמן: בוודאי שזה מצוין

יסמין פרידמן:  כי אנחנו מנהלים כבר שעה על כלבים גזעיים במקום לדון על הכלבים האומללים בעוטף עזה

יסמין פרידמן:  על הכלבים שמלאים בהסגרים

יסמין פרידמן:  אז תסלחי לנו שאנחנו נקרעים

אורית נוקד: גם לי יש בבית כלבים לא מתועדים

יסמין פרידמן: אבל את לא רצה לחלץ כל יום כלבים כמו האנשים שיושבים פה

אורית נוקד: אבל 4% כלבים במדינת ישראל שהם מתועדים ומגודלים ברחמנות כמו שצריך

יסמין פרידמן: אני מקבלת את ההצעה של יובל

יסמין פרידמן:  טל, אני חושבת שאת גם תקבלי אותה

יסמין פרידמן:  שאפשר לעשות איזה שהיא עצירה לזמן קצר, בהוראת שעה

יסמין פרידמן:  לעצור רגע

אורית נוקד: על ה-4%? ה-3,000 כלבים בשנה שנולדים מסודר? זה מה שיציל את הכלבים מעזה?     

טל גלבוע: מה שאת או אני או מישהו אחר רוצה, יש פה משרד ממשלתי שאחראי על הדבר הזה וזה משרד החקלאות

טל גלבוע:  אי אפשר להתעלם מזה, אנחנו לא יכולים לקבל את ההחלטה

יסמין פרידמן: משרד החקלאות לא רוצה להחריג אותם בכלל

טל גלבוע: זה לא רלוונטי מה אנחנו אומרים

טל גלבוע:  עכשיו אני רוצה להגיד, אם הכלבים מעזה, הכלבים מעזה זה סיפור אחר וזה עניין אחר לחלוטין

טל גלבוע:  ומרבית הכלבים שם זה כלבים שבכלל לא יכולים להגיע לבתים

טל גלבוע:  זה לא רלוונטי

טל גלבוע:  אנחנו בכלל בסיפור אחר לחלוטין ועכשיו אנחנו צריכים לדון מה קורה עם הדבר הזה

טל גלבוע:       עכשיו שוב, אני אומרת דוגרי, מאוד קשה לי עם העניין הזה

טל גלבוע:  אני נגד סחר בבעלי חיים ואני לא סתם טבעונית וכל הכלבים שלי מאומצים ואני זו שהולכת בלילות ומחלצת מעזה ומביאה אותם לפה

טל גלבוע:  ובאמת, עבודה מאוד מאוד קשה

טל גלבוע:  יחד עם זאת, אני יכולה להבין, יש לי המון חברים באירופה

טל גלבוע:  ובאירופה הם מביאים כלבים ממקומות כמו שלנו

טל גלבוע:  הולכים מביאים מטורקיה לגרמניה

טל גלבוע:  באמת, זה המצב

טל גלבוע:  אין להם כלבים משוטטים

טל גלבוע:  ואני אומרת הלוואי ונגיע למצב הזה

טל גלבוע:  הכלבים היחידים שנמצאים שם זה כלבים מתועדים

טל גלבוע:  זה כלבים שיש עליהם אכיפה, שבודקים את האימהות, שעושים כן הרבעות מסודרות

טל גלבוע:       עכשיו אנחנו אומרים לעולם לא יהיה מצב שלא יהיה פה כלבים

טל גלבוע:  אנחנו אמורים להגיע למצב, לצורך העניין, כל הזמן אני נותנת את הדוגמה הזאת, כמו במכוניות, שנדיר שבן אדם לא שם חגורת בטיחות

טל גלבוע:  זה אמור להיות אותו דבר

טל גלבוע:  עכשיו, אם לא יהיה לא את הכלבים האלה, לא את הכלבים האלה, מה את רוצה, להביא מטורקיה? אני באמת מנסה להבין

טל גלבוע:       אם יש לצורך העניין, ואני לא יודעת מה העניין האישי הזה, באמת, אין פה שום דבר אישי

טל גלבוע:  אם בסוף לצורך העניין צריך לפתור את העניין הזה, אפשר להשתמש בהתאחדות

טל גלבוע:  לקחת את הדברים שהם עושים וגם אנחנו, גם אנחנו, נציגי בעלי חיים וגם משרד החקלאות, ללמוד מהם

טל גלבוע:  יש מה ללמוד מהם

ד"ר לזר ג'רסי: בן אדם רוצה להרביע, שיתחייב שהוא עושה בדיקות גנטיות

ד"ר לזר ג'רסי:  שיעלה לו ה-700 שקלים האלה

ד"ר לזר ג'רסי:  מה קרה?     

בן דב: איזה בדיקות, באיזה מעבדה?     

יסמין פרידמן: אבל אני מנסה להגיע לאיזה שהוא נוסח אתכם ועם משרד החקלאות, אבל זה כמעט בלתי אפשרי

יסמין פרידמן:  אני לא מצליחה

יסמין פרידמן:  אם יש לכם איך לעזור לפתור את זה

טל גלבוע: אני אגיד לך מה הבעיה

טל גלבוע:  אני קיבלתי ממש בתחילת הדיון, יובל, יועץ מנכ"ל, הגיע אליי ואמר לי טל, בואי נעשה דיון כל הנוכחים לראות איך אנחנו מתגבשים על הדברים האלה

טל גלבוע:  אני בטוחה שאפשר לפתור אותם

טל גלבוע:  עם ההתאחדות, עם חברת הכנסת, עם תנו לחיות לחיות, עם משרד החקלאות

טל גלבוע:  לראות איך אנחנו מגיעים לפשרה טובה עבור בעלי החיים במדינת ישראל ובעליהם

יוסף טייב: טוב

יוסף טייב:  ברשותכם, אנחנו נעצור כאן

יוסף טייב:  אני מתחבר למה שטל אמרה, לעשות שולחן עגול

יוסף טייב:  תנסו להגיע להבנות בין המציעים לבין הארגונים והמשרדים

יוסף טייב:       אני מציע שאנחנו נתכנס שוב בעוד שבועיים לאחר שאנחנו נגיע להבנות

יוסף טייב:  במידה ונגיע להבנות, אני לא בטוח שנגיע להבנות על הכול

יוסף טייב:  אבל במידה ואכן יהיו הבנות אז נוכל להתקדם באופן משמעותי

יוסף טייב:  אני נועל את הדיון